text:
2014年10月6日~星期一,八戶天氣(持續落雨)
一覺醒來打開窗簾一睇係哩個景象,當堂沮喪到爆燈
天氣預報仲講緊18號颱風嘅雨帶要中午先打到黎青森,但佢咪已經提早左囉!
白伽煎沮喪到攤响床上諗緊點算,仲埋怨緊自己明知有颱風打到
為乜唔一早諗定第二個OPTION?
就係哩一想驚醒夢中人
行程本來係一朝早先到十和田嘅奧入瀨溪流,當晚泊宿温泉酒店,翌日去八戶
白伽煎响度諗:可唔可以先去左八戶,下午入十和田,照舊泊宿温泉酒店
翌日先去奧入瀨溪流
能夠有一線生機,白伽煎當堂彈起身梳洗
嗱嗱林走去酒店大堂上網睇各樣交通嘅時間表係咪可以接駁得上
搞左一大輪終於都可以將個行程大倒轉
哩次白伽煎點都要俾自己幾個讚
能夠即場執生,完全係以往累積返黎嘅經驗,所以無需要聽又由命,望天打卦
突然改行程所以要把握時間,哩朝坐頭班巴士去八戶センター開餐
所以又係連酒店早餐都唔吼,空住個肚去等食好野
嗱嗱林攞住行李CHECK OUT,其實酒店近車站
可以將行李寄存酒店回程先攞返都可以
但白伽煎又係自知黑仔,都唔知自己會坐幾點巴士由八戶センター返車站
又唔知到時天氣會唔會更大雨,到時撲來撲去又濕晒身就仲無謂
所以唔慳嗰幾百日元用車站COIN IN LOCKER
車站有各種COIN IN LOCKER,一般收費300日元
不過精明嘅白伽煎就睇到時間料金制哩幾個字,乜野一回事呢?
首4小時收200日元,以後6小時多收100
哩個咁大彈性正合白伽煎使用,反正中午12:40已經要上巴士去十和田
所以一定只係要俾200日元
朝早颱風嘅雨帶仲未咁近,所以雨都唔算大
八戶駅嘅白天模樣
坐4號巴士去八戶センター
車程大約11分鐘,只係100日元
巴士冒住雨駛到
八戶センター係一個市場,有食堂,而白伽煎哩次鎖定嘅就係七厘村
哩度係一個室內BBQ場地
大人收費300日元,可租用BBQ用具/餐具/調味料(不包括食物)
租用時間限2小時
哩日係星期一又係落雨天,所以人客都>>>無,當時只有白伽煎一個
俾左錢先去買餸
花多眼亂,所以有啲舖頭就備有SET出售,完全適合人少少黎開餐
最後白伽煎揀左哩一盤,盛惠1500日元
店員即時開邊及清洗
洗完白白之後幾咁誘人,帶子相當大隻
其實白伽煎响香港都無乜興趣去室外或室內BBQ
所以一時間都唔知點樣搞哩堆海鮮?
到底要BBQ幾耐先熟呢?
隔離有4個食客,白伽煎禁不住要向佢地偷師
第一款入口嘅係帶子,燒好後可以沾醬油或者鹽
白伽煎揀左最能保存食物真味嘅鹽去調味
不出所料,完全係食出食物本身嘅味道
上次嘅青森食海鮮丼,帶子刺身嘅清淡比唔上其他濃味海鮮刺身咁出眾
但哩次BBQ加鹽,令佢終於都吐氣揚眉喇!
其他都比唔上帶子嘅味道同口感,熟蝦又略嫌普通左啲,無驚喜
食完一盤未滿足,而且租用時間仲有大把
咁當然係再出巡睇下有乜好燒?
除左BBQ,仲有哩啲即食嘅海鮮,哩個係立食CORNER
最後買左6隻細蟹去BBQ,哩次有排燒
蟹太細隻係唔及大蟹鮮味,而哩6隻蟹只係食蟹蓋都搞左好多時間
又要睇住燒,又要食,所以難免燒燶左部份
食到尾段都後勁不繼,唔係飽到食唔落,而係拆蟹令人覺得太累
終於都有多啲客人捧場喇!
因為只帶左件(真正)手提行李,所以完全無打算要買手信
哩度啲野同青森市場又差唔多>無新意
唔想攞黎辛苦,無意慾買野之下,响市場逛多一陣就上巴士返八戶駅


c: text/html

text:
我今日15個月大,不過都同時要同大家宣布我打敗仗同媽媽一齊病咗呀(宜家每次病都一定一齊,其實有無方法可以隔離吓呢?),好彩食咗藥之後都控制到無嚴重落去,只係胃口差D同好攰咁(艾菲:都好彩你咁鐘意食藥水啦﹗問你好唔好味仲會點頭呢吓真係笑死﹗),最近呢D天氣真係好容易病,每次經過診所都見到逼爆嘅情況,來緊好似又話轉冷啦,大家出街記得著多件衫唔好冷親呀﹗
今個月依然係一日五餐,早晚兩餐飲七安奶,午餐晚餐就食一個大人碗嘅飯仔(高峰期試過食到碗半),下午茶就食生果加其他零食同飲果汁(最鐘意飲乳酸),不過前排玩得癲所以無咩心機食嘢,每餐飯食到半碗已經唔想再食,成日含住啖飯唔吞落去等媽媽餵唔到落去,連早晚兩餐奶都顧住咬奶咀搞成半個鐘都飲唔晒枝奶,仲要見到大人食物就發晒狂咁扭食,食唔到我就喪叫喪喊發脾氣,激到媽媽彈吓彈吓每餐都要同我鬥智鬥力.
不過玩咗幾日之後,我都知媽媽係個唔容易對付嘅對手,佢先用硬功堅持我食唔完自己碗飯嘅話嗰餐就無大人嘢食,仲要限時半個鐘內食唔完就收碗唔准再食,再用軟功畀成碗飯我自己用匙羹畢同畀成盒屋仔奶我自己用飲管飲,所以我都投降唔敢再搞事啦﹗亦因為咁我宜家自己食嘢嘅能力有些少進步﹗十次都有兩三次係成功畢到食物,仲由之前完全唔肯用杯飲奶,到宜家簡中可以用飲管杯飲到成餐奶添﹗
我呢個月無出牙仔,依然keep住六隻牙咁大把,但因為其中一隻牙有黑邊(點解BB無食糖無飲茶日日抹口都會有蹟?有無人知可以點去蹟?),媽媽就開始日日同我刷牙(暫時只係用水),我so far都好like呢個活動(佢由細到大都好like抹口)﹗不過媽媽就投訴我口痕嘅情況嚴重咗好多,真係乜都會放入口試味,一得閒就伸晒成隻手入口,瞓覺時最鐘意咬衫袖或者衫領,仲會偷偷地想咬媽媽膝頭(艾菲:好彩每次都發現到縮得切),媽媽有專登拎返我細個時D牙膠出來畀我咬,但我對佢哋已經零興趣囉,佢宜家頭痕緊好唔好再畀我食牙仔餅(之前試過梗親).
至於瞓覺呢方面,媽媽話我已經進入咗冬眠狀態,以前每晚十一點左右瞓,第二朝九點半起身,但天氣凍嗰排我可以同媽媽一齊瞓到十點半先起身﹗晏覺嘅次數就視乎嗰日有無街去,一般情況下都係一日瞓兩次,不過有時瞓一次都得,大概瞓到個半鐘至三個鐘不等,都係自己係BB床到碌一陣就瞓,係唔係好乖仔呢?嘻...
媽媽話我宜家已經行到好似跑咁,就快追得上大人嘅步伐,不過攰嘅時候就會行到飲醉酒咁,同左腳依然有少少向內,拖住上落樓梯都行到一兩級(太高嘅都仲未得),亦習慣咗要拖住大人行,唔會再好似之前咁一拖就發忟,但就輪到扭推車仔囉,爸爸媽媽帶親BB車出街我一落地都會搶住去推,去到超市見到D購物車我又會雙眼發光想衝埋去推,所以行IKEA同銅鑼灣AEON超市呢D有BB購物車就最啱我啦(艾菲:難為阿媽我要同你鬥力推等你唔好亂撞呢)﹗
我到宜家仲未學識晒眼耳口鼻係邊(只係識耳同鼻),不過媽媽又教咗我兩個新招數,就係扭耳仔同醜醜啦﹗(艾菲:硬係正正經經教嘅嘢就學極唔識﹗)佢一講我就會扭耳仔,或者拎隻手指係塊面到掃(不過整到好似happy face咁囉),另外仲學識疊高高(暫時最多三層),伸隻手指出來答幾多歲,做小明入面火車捐山窿個動作,主動同人玩bu...喳,叫我唱歌時會呀...呀...呀...咁唱幾聲,叫我跳舞又會自己扭吓個身,同埋大人問親好唔好味或者乖唔乖時會好肯定咁點頭.
自理能力都有明顯進步,除咗每次換片之後會自己拎去垃圾桶到丟,同飲完奶拎返奶樽去廚房畀爸爸外,每朝媽媽摺被我都會埋去幫手拍平張被,爸爸收咗信返來會幫手拎入房畀媽媽,行路跌低會自己起身拍拍手繼續行,去完公園媽媽噴D潔手液係手我會試吓自己捽,而媽媽話最抵讚就係坐potty無再扭計唔坐,次次坐低都會試吓出力便便(艾菲:最開心係已經有大半個月唔使同你丟屎片囉),有時未到potty time想去都會「唔」出聲等媽媽知我要便便,咁佢就會即刻拎個potty出來畀我坐落去痾(呢個仲係時得時唔得).
隨住我嘅表達能力越來越強同情感越來越豐富,媽媽話我開始越來越難搞
,一有唔順意嘅嘢就發脾氣,仲學識專登做D壞事出來引人注意,例如沖涼時會專登掟D沖涼玩具落地同大力拍D水搞到成個廁所濕晒,爸爸媽媽講嘢唔得閒理我時試過專登將個頭撞落門撞到呯呯聲,飲水時會一路偷笑一路lur返D水出來,如果爸爸抱住我時媽媽挨過來我會即刻將佢推開(調返轉艾菲抱時米高搭我膊頭佢都係咁嘅反應),有時玩得開心時又會專登輕輕力打爸爸或者媽媽(佢打到好似同我哋玩咁,搞到我除咗好似無嘢咁同佢講唔可以打人之外,都唔知仲可以點教佢咁係唔啱),總之你反應越大叫我唔好我就越要去做多幾次(所以艾菲暫時採取嘅反應就係盡量扮睇唔到等佢無癮唔再做).
就連學講嘢都搞到媽媽唔知好嬲定好笑,明明識叫爸爸,媽媽,姐姐,嫲嫲同阿爺,但呢個月就忽然乜人都叫佢做阿ba,唯一係至愛婆婆依然叫阿婆,仲要叫親都唔停口咁不停嗌(冧到佢阿婆暈咁滯),而呢個自動分類情況亦出現係其他地方,宜家乜嘢生果我都叫佢做apple,咩交通工具包括船都叫車,所有動物都叫做wow wow,一切圓形物體都係波,而且我最近好鐘意扮聲,一聽到救護車經過我就會wee...咁叫(真係有高低音㗎﹗),媽媽同我影相我會學佢講叱咤,探熱時會跟住探熱針嘟一聲,自己放完屁或者聽到人放屁都會跟住呠一聲出來,見到人打乞痴或者呻鼻涕就會扮打乞痴.
上個月我好鐘意耍手擰頭咁講唔愛,今個月就輪到講唔得同唔好,有次媽媽問我係唔係曳時,我仲好肯定咁答佢唔係呀,至於新學識嘅單字就有切(每次係廚房門口見到大人切嘢就會講),畢(畢嘢食嘅意思),執,掟,打,拍,無,哎吔,曳,奶(佢一直唔肯講個奶字,我哋就以為佢學極唔識,直到上次佢飲咗半個鐘都未飲完,我落令收咗佢枝奶就忽然喊住叫咗個奶字出來),基本上全部都唔係爸爸媽媽特登教,而係跟佢哋口水尾講(艾菲:都係正經教就學極唔識,無謂嘢就一學就識囉),媽媽話宜家好似日日同個九唔搭八嘅人傾偈,個感覺都幾盞鬼喎﹗

robotstxt: allowed

filter: keep


text:
今日係立法會新一屆會期嘅第一日,承蒙《經濟通》邀請在此「開壇」,畀天娜有個平台為讀者八盡新一屆立法會嘅是是非非,所以都揀正呢個「黃道吉日」開始呢個新專欄.
第一篇文章題目係「執位」.廣東人最鍾意喺打牌時用呢個詞語,打完四圈有人輸有人贏;總有人輸咗賴地硬,想話執返個靚位再博殺過.今屆立法會同樣係大執位格局,建制,非建制都唔少政壇元老退位,新面孔登場自然係執過晒位;更重要嘅係一直擁有立法會議席大多數嘅建制派,向來處於平衡狀態嘅權力分布,亦都暗暗地正進行大執位.
上一屆立法會,大主席,建制派班長,以至最多人腳都係來自民建聯,好自然地大家都當咗民建聯係「大佬」,起碼大家表面上係咁,「尊師重道」,暗地裡點樣不滿都係枱底嘅事.但新一屆議會,大主席一職由四屆無爭取過一票支持(四屆自動當選)嘅經民聯主席「硬做梁」(Andrew梁君彥)做硬,政圈更一直盛傳,梁係要靠西環出盡「洪荒之力」去鎮住「反對派」先坐得穩呢張69人之上嘅主席櫈;一班經歷過選舉戰火洗禮嘅建制派自然係唔多順氣,睇下田二少爭主席位時將不滿「硬做梁」嘅肉緊態度擺晒上枱面,已經一清二楚.
大主席執位建制派都火頭處處,建制派班長最終更係由無黨無派嘅廖長江擔任.明眼人一睇就知,建制派已經無一個聲望,民意同能力都有返咁上下嘅人可以壓住個場,背後嘅強力部門唯有推舉一個無黨無派嘅做班長,免得大家唔順氣.
睇牌面,執位過後民建聯無晒重要位,得李慧琼有個內會主席做;但天娜聽聞,呢個其實係幾大元老嘅精心安排,因為今屆立法會變數係史無前例之大,身居要職鑊氣極重,民建聯仲要靠直選搵食,執位過後等其他建制派頂住亂局;反正,立法會呢場牌係無限圈,呢四圈食得少糊,咪等下四圈囉!
下次同大家八下其中一個「大黨」嘅黨內矛盾.


text:
2009年6月13日 星期六
唔該晒!
今日熱到暈低啊!
下午同vanlily食lunch,行一陣都已經熱到我兩個暈低咁滯
趕返屋企,剛好表弟先生都差唔多到達我屋企
哈!唔該晒表弟先生幫我整電腦
除左幫我加ram,仲幫我用吸塵機吸機箱內既塵
原來裡面好多塵啊!風扇位積滿塵
晚餐只係好簡單,加上大少爺牙痛要另外食粥
所以我無整好多食物比表弟先生呢
不過好多甜點,表弟先生同一樣鍾意食甜,我預備甜點比表弟帶返屋企食
串燒
紅酒烤肉眼扒
表弟先生話想食好creamy既pasta
佢同我一樣鍾意食扁意粉
仲有表弟先生最喜愛心太軟,用杯裝比佢食
下星期又整喇!表弟先生同表妹小姐一齊再上我家
表妹小姐又係好鍾意心太軟呢
又去買mochi cream既甜點,買朱古力香蕉味比表弟先生
我既宇治金時,大少爺要黑芝麻味
哈!仲有仲有餅神vanlily整比我既macaroon
好多人話macaroon唔好味,但我偏偏好鍾意
餅神呢款好味啊!因為杏仁粉靚,所以有微微既杏仁香味
繼Joel既果味macaroon外,呢個我都好鍾意
比左一半份量表弟先生帶番屋企比表妹小姐食
餅神送既玻璃曲奇,表弟經常想試
但我無時間,所以餅神整比我地呢
表弟先生同表妹小姐下星期再黎,我一定整得更好更豐富呢~~~~
舅父,舅母,Hello~~~~~~
你看到嗎?我會填飽佢兩個既肚皮呢
1 則留言:


text:
今日去既都係深水步, 完全冇原因, 只係希望joejoe今日加班之後可以休息下, 今日都仲要你返工, 辛苦哂你>< 我哋約左六點鐘係地鐵站等, 之後一齊去搵野食, 順便補祝返我哋拍拖九個月, 就食得豪少少, 但其實豪少少只係比平時食貴少少, 因為我哋要合力儲錢買屬於二人世界既屋, 同埋我要讀時裝設計, 所以要慳慳慳!!
最後都係食日本野, 先影下我哋既碗快先~
50元半磅三文魚, 又估唔到有幾多喎, 毎人四件岩岩好~
呢個鐵板係joejoe叫既, 仲用鍚紙包住既? 到底係咩黎呢?
原來係焗什菌黎既, 雖然話係什菌, 但只係雞比菇及冬菇, 種類似乎少左d喎..
仲有特價既三文魚壽司, 都只係三元一件, 但毎人只叫六件, 不過都差唔多啦~
仲有呢個燒餅, 食落去都有少少漏..
食飽飽之後, 大家都去附近行下, 我同joejoe又鍾意電腦用品及軟件, 最後都去左西九龍中心行下, 去到頂樓時, 比我哋見到搞笑物品
其實都唔係叫做搞笑, 係可愛就真, 睇佢咬住joejoe個頭, 呢張相真係搞笑~
等我都顛下先, joejoe後面有人望住, 快d影完相好走啦~
行完街之後再去糖百府食dessert, 唔知食咩好呢??
糖百府既內部, 唔係太難, 唔係太多人既話算坐得舒服~
joejoe叫既芒果牛奶冰, 清清地, 味道唔錯架!! 小丸子及七彩糖係自選既
joejoe個樣真係喉擒~講笑, 至緊要佢食得開心就得~
我叫既咖啡冰~都幾香咖啡味, 同樣小丸子及七色糖都係自選, 但小丸子就麻麻地好味. 咖啡冰就幾香, 不過冇咩奶
等我都拎住個冰影下相先, 冇咩化妝既我太核突啦..
kumi's new life
2010年9月11日 星期六
深水步閒遊
今日去既都係深水步, 完全冇原因, 只係希望joejoe今日加班之後可以休息下, 今日都仲要你返工, 辛苦哂你>< 我哋約左六點鐘係地鐵站等, 之後一齊去搵野食, 順便補祝返我哋拍拖九個月, 就食得豪少少, 但其實豪少少只係比平時食貴少少, 因為我哋要合力儲錢買屬於二人世界既屋, 同埋我要讀時裝設計, 所以要慳慳慳!!


text:
前文講到我喺7仔受咗個𡃁妹氣,反應都只係冇講最後嗰聲唔該,好似好鵪鶉吓咁.其實我唔係鵪鶉,我係熱愛和平,唔想同個𡃁妹計較啫.講開又講,有時我都可以幾毒辣吓架.
話說有一次我著住短褲涼鞋,買完拎住個背心膠帶返屋企.離遠見到守大閘嘅係一個幾新吓嘅肥仔管理員,雖然話新,但係都已經見過幾次,諗住佢應該會認得我.點知我行到埋去,佢居然問我去邊個單位裝修.雖然佢問得好客氣吓,不過我都係即時扯火,第一時間俾咗個凌厲嘅眼神佢睇.跟住同佢講:乜我似裝修佬咩!然後直接行入去,完全冇等佢嘅回應.
返到上樓,拿拿林走去照鏡,睇吓個轆係咪好似裝修佬.橫睇掂睇,根本就冇一忽似!有乜理由咁樣冤枉我,真係越諗越激氣.其實之前有個朋友上嚟坐嘅時候都同我講過,話守大閘個管理員當咗佢係送外賣嘅.當時我都覺得有少少唔好意思,不過就輕描淡寫咁叫個朋友自己檢討吓.估唔到呢咁嘅居然會發生喺自己身上,真係是可忍熟不可忍,新仇舊恨一鋪過同佢算清!雖然送外賣單多數唔關個肥仔事,但係當時火遮眼,仲邊理得咁多喎.
我當然唔會走落去打個肥仔,事實上我都冇可能夠佢打.唔打人咪打電話囉,我即刻管理處個掃把,即係肥仔嘅老頂.齋投訴唔會好有效,肥仔最多係俾句老頂話幾句.我用咗個一定有效嘅方法,就係狂炳個掃把,鬧佢領導無方.個掃把無啦啦俾人噴到一面屁,但係又唔駁得嘴,實會肥仔洩憤,鏟到佢反艇.
唔好以為個掃把好無辜,其實佢係罪有應得嘅,因為佢冇好好咁調教新人.唔知有乜可以幫到你呢?咁簡單嘅一句,任何情況都啱用.新人唔識係佢自己唔夠醒目,但係掃把冇教就係冇盡到做掃把嘅責任.
講返肥仔,過咗兩日又喺大閘見到佢.一見到我就沙晒冧,猛咁道歉,搞到我都有唔好意思.其實我已經冇,一來嗰日即場俾咗面色佢睇,而且炳完個掃把之後連啖氣都消埋.睇肥仔嘅表現,肯定係俾個掃把鏟咗鑊甘嘅.我都懷疑自己係咪做得有過份咗,所以之後對佢都會特別客氣.
古語有云:人情留一線,日後好相見.其實係唔係古人講嘅我都唔知,不過就覺得好有道理.所以我而家時時都會提醒自己,做唔好去到咁盡.


text:
首先星期二因為病左,去睇完michelle,老公又叫我等佢放工,見仲有少少時間就去fleur fleur行一轉,都冇話想買d咩架,因為之前order左一件titty既top冇貨,要去退錢啦,第二係冬天睇catalogue時order既isbit tee又要拎,所以襯過左海又冇老公一齊,就去搞掂去啦,比錢時仲發現自己有張$300 stamp card,咁就一次過用晒.
跟住星期一約好左魔魔集團星期三去ac,所以就算變晒聲都照去.
第三,星期四幫老公出mk拎report,因為太唔開心,所以是但係faye fashion買左兩件衫,點之因為太唔鐘意,星期六又要出去再換,冇啦啦由兩件衫變左兩件衫+兩對鞋.
講完background,宜家要睇下我又買左咩喇,哈哈~
Outer:
其實我本身一直都好想買短袖短身既cardigan,因為可以襯背心著,又唔會太熱,完全冇心會買呢d西裝褸款,點之一試上身又幾靚喎,而且家樂價都係3xx,都算幾抵,所以買啦,一買左就諗到可以用黎襯osmosis呢條op,我覺得好靚呀,本來諗住今日就咁出發去食我既6週年dinner,點之發現個領有兩點污積,睇來睇去都係接受唔到,所以都要拎出去換啦,好彩我尋日仲見到有一件show display,希望未賣啦.
Top:
係fleur fleur度就係買左呢兩件衫喇,左邊個件,個brand係ciuciu,其實我都唔知係咩,不過見d色好靚,同埋呢d斜紋會著瘦人,所以係冇試既情況下買左.右邊個件就係n個月前訂既isbit,好明顯我都完全唔記得訂過佢,宜家睇又唔覺得佢好靚,不過是但啦,isbit既野,我多數都鐘意既.
呢件係家樂買既oops花花雪紡,新嘗試著花花衫,又估唔到都ok喎,同埋個袖好靚架,有3隻蝴蝶結,著起左都唔算好粗手臂,咁反正都要換野,所以就買左佢啦,ka lam千祈唔好有呢件呀!!!
呢兩件都係o係ka lam買,本來對香水tee冇話有咩特別好感,不過因為太多brand出左,睇到我又好想要返件,呢件香水tee有隻紫色ribbon點綴已經幾鐘意,再加埋有兩個袋仔就更加鐘意,返到屋企襯上次買個條打底lace shorts,襯對羅馬鞋又幾好睇喎.
右邊個件係gem closet既橫間衫,好明顯係我既衫,非買不可.


text:
其實想執梳妝枱已經好耐,因為我想將d耳環同頸鏈放得就手d,等我可以成日用,又想清一清個枱面,唔想成枱都係塵同埋雜誌,又想清一清有d咩過期skin care,又想將d新野放返入櫃桶(之前係放晒入toilet,我覺得太濕,好容易會變),今日襯住老公的廳訓覺,又唔係好想打blog,所以入左房係咁執.
呢個香水辦display架已經比我打爆左好耐,之前因為仲未打爆,所以可以為左貪一個想要既香水辦而買一支大香水,好痴線,宜家爆左喇,又好似真係買少左喎,不過nina ricci既蘋果/雀仔樽 & MJ Daisy花花再出新色,我都會繼續買,不過好多時limited樽都唔會有sample送.左:
執左我大半日,終於都執好喇,最好搞係枱面下面呢個大櫃桶,個面積太大喇,d野都唔知應該點放好終於用左好多大大小小不同size既兜兜砌好晒右:
其實我最欣賞都係放耳環個格格,用人地放藥個d盒仔,一對對耳環放好,再打直放係一個大兜兜度,有剩既位,放左比較鐘意既頸鏈,因為鐘意多d,所以可以放櫃桶囉,同埋買左d紗布袋放鏈(紗布袋放鏈唔係唔好,睇得清楚又容易拎,唔會好似用膠袋咁,用多兩用會殘晒,不過索繩位好阻地方,真係唔知用咩放鏈先好呢?)
左: 好耐之前發花癲買的jill sweetness collection的蛋糕袋(在上面的圖,勉強見到蛋糕的正面,夾硬放左入櫃桶),因為沒有什麼好放,又唔想收收埋埋,所以是但放晒所以大膠珠既頸鏈.
右: 仲有d唔係話好鐘意但係有少少金屬既鏈就掛晒係枱面個首飾架
另外枱面仲有一個轉變就係將所有夾頭髮夾夾放入一個有蓋玻璃盒仔,之前我係用膠袋放係隔離個桃紅兜兜,因為覺得放到d膠袋好dirty,又好難摷,所以將佢地搬家,原來我有好多夾夾囉,我仲以為仲有空間可以買新野,噓~~
其實枱面仲有一個轉變不過冇影出黎,就係以前我會放晒d化妝掃出黎,不過我發現其實用來用去都係某幾支,有d就一直係度封塵,點知有日買完amala既cleansing milk之後,望望下佢個紙筒又覺得好似用得著,所以洗乾淨晒d掃之後就放晒入去,宜家只係放左日日用個幾支出黎.遲d等我deco下個amala紙筒先,其實佢個水松木蓋,我覺得好鬼靚架.
其他櫃桶:
呢個放晒所以未開既新skin care同埋我d冇謂jill stuart collection,望望自己其實仲有好多野未用,真係唔應該再買新野.
天使5桶櫃我都唔放過,都執好左兩格左:
放滿左頭飾,有紥辮既又有大個夾,一打開就可以揀揀揀,好鬼開心呀右:
cream mask,有部份paper mask已經放左係梳妝枱既大櫃桶,呢度係一d cream mask/後補paper mask,一目了然,知道自己有幾多存貨


text:
本文地址:http://www.jiakang999.net/xm/bjx/33703.html
文章摘要:章姓男孩名字,热核武器在线商城衣冠枭獍,格格不入德高正视绳行.
章-Zhang-最好不用声母是z.c.s的字为名,双字名应避免全用zh声母.an韵母或阴平调的字.-最好不全用上下结构的字.您的姓氏笔画为11画.
章紫林 章语研 章司仪 章惠欣 章汇欣 章荟欣 章卉心 章慧心 章会心 章美人
章锦绣 章淑锦 章书锦 章孝利 章萧萧 章吉吉 章格格 章天歌 章天天 章糖糖
章洳锦 章汝锦 章如锦 章发林 章映珠 章桓嘉 章桓硕 章益帆 章 婕 章道建
章易东 章易冬 章汉子 章毅奇 章 敬 章栩硕 章栩嘉 章幸朗 章培朗 章俊朗
章 依 章逸坤 章子迎 章航飞 章子灵 章子缨 章子祯 章子帧 章子垭 章觉民
章爱风 章金海 章涵铖 章新雨 章丽珍 章佩兰 章桂珍 章树青 章烨佳 章旭锋
章桂炎 章焕军 章琼飞 章蓓飞 章骁铭 章雅飞 章宏菊 章友法 章爱琦 章加炜
章靖斯 章斌斌 章智豪 章嘉琦 章家琪 章新建 章新生 章雨铮 章雨钰 章小青
章云腾 章柏林 章松德 章宇凡 章鸿敏 章鸿宇 章天昊 章昊天 章不凡 章鑫涛
章明祥 章 彰 章雁滨 章世博 章世帛 章筱玮 章丁太 章诗野 章朝恒 章铁山
章皓然 章轶纯 章轶晨 章堰蝉 章一苹 章进努 章进庸 章敬庸 章腾雍 章炼雍
章圣雍 章倍雍 章辈雍 章堰然 章竞雍 章进雍 章培雍 章廉雍 章幸雍 章雍航
章雍瀚 章瀚雍 章晗雍 章浩雍 章致雍 章沛雍 章霁雍 章敬雍 章 献 章思翰
章至程 章忻宛 章依雨 章依宛 章泽标 章可人 章翱翔 章海畅 章宇翔 章翔宇
章芷琦 章芷琪 章 岷 章红星 章福君 章建龙 章伟峰 章方雨 章 翎 章子云
章烨玟 章烨雯 章云珠 章玉烨 章汐汐 章雪琪 章妮妮 章晨暄 章婉菁 章下栩
章黠栩 章句芴 章敏慧 章祺浩 章祺皓 章骅杰 章子杰 章书诚 章芷毓 章羽欣
章华在 章峻玮 章艳丹 章易凡 章涵睿 章淑方 章华举 章小波 章 琚 章 飓
章 驹 章 聚 章 倨 章 讵 章春荠 章紫楠 章堰池 章雍池 章铭诚 章民安
章一铭 章安建 章安健 章安见 章天宇 章辉诚 章桑田 章之川 章含弘 章小承
章小轩 章子有 章子贡 章子邦 章碧珂 章宝方 章文翱 章家莅 章芯梦 章起菱
章倚霄 章玉海 章小斌 章 未 章姝弘 章宏佳 章屹弘 章忆弘 章怿弘 章富淇
章奕弘 章轶弘 章逸弘 章亦弘 章艺轩 章聆轩 章钥洋 章嘉洋 章华轩 章富源
章梓洋 章子洋 章麒洋 章靖洋 章晟洋 章家圆 章佳圆 章昱洋 章圆圆 章语洋
章祺洋 章海怀 章菊女 章欢弘 章亦泓 章华彬 章 瀛 章启越 章正伟 章 锋
章浚淇 章丰朝 章 蔚 章传武 章 鹤 章 慰 章洲睿 章荣龙 章昱欣 章雨歆
章达华 章宏明 章长华 章家华 章亦华 章敏华 章美华 章韵华 章自华 章子华
章容华 章榕华 章斯华 章京华 章月华 章乐华 章思华 章瑞华 章哲西 章朝华
章西华 章程浩 章凯翔 章盛祺 章雪兴 章金根 章中兴 章安江 章子瀚 章之瀚


text:
等到頸都長埋 ,琴日終到收到DJI 打嚟嘅電話.放工即時仆落去銅鑼灣攞機
新玩具到手梗係要影下相,不過冇打算影萬七咁多張相做開箱文.每樣影下當個記錄就算
繼續閱讀 →
今次去日本旅行時收到舊同事喺 whatsapp 吹水 group 傳來嘅資料,話有一間北海道好出名嘅甜品店將會進軍香港,摩拳擦掌咁話一開就要衝去試.估唔到事隔唔夠一日就比我喺成田 T3 fasola 入面嘅雪櫃見到呢盒嘢.以佢呢個外其貎不揚嘅外觀加上 1800Yen 嘅價錢,唔識嘅實在冇乜可能會買.今次真係要多謝呢位舊同事,如果唔係佢我一定會走寶了(可借我分到比佢嘅就只係得葡萄XDD)
買嘅時候店員拎住張紙走埋嚟,奇奇怪怪地用英文問我講要用乜語言,跟住就貼張紙上個盒到.原來佢地係要肯定你知道件餅怕熱,如果離開個雪櫃太耐就唔可放得耐要盡快食,再放番入雪櫃都唔得嘅.大至上係唔可以超過5粒鐘,咁我座飛得慢又成日delay嘅廉航,返到香港都用咗6粒鐘,再加埋座遊勻全機場嘅N車返到屋企都7粒鐘了,死梗啦.雖然有少少擔心但係都決定搏一搏,返到屋企唔理三七廿一照放入冰格,再訓多幾粒鐘就拎佢返公司.
繼續閱讀 →
今日行鴨記執到好嘢,鬼咁大枝projector lens掉喺到冇人理.其實都好正常,因為應該冇乜人會覺得佢有用.我呢個垃圾佬見到就當寶拿拿臨比錢,有時間嘅話試下用佢嚟整部slide機都好吖.(唔知要等多耐)
每年都會嚟長洲打個轉,為嘅唔係睇飄色,而係嗰啲圓碌碌漲卜卜嘅平安飽😛
繼續閱讀 →
見到佢個樣咁 cute 就忍唔住要帶佢返屋企.成 $90 一隻杯都幾鬼貴,但係仍然十分搶手,行咗兩間吉野家先至換到
好多街坊鋪頭都會養小動物(通常係🐱),當中有啲仲會成為小明星,甚至有人慕名而嚟.今日經過呢間鋪頭見到呢位7哥似乎冇乜特別,但係我就比呢張咁人性化嘅警告吸引咗.望落佢又真係好似輸咗馬咁喎😂
叮噹只係換得一隻就冇得換了,原來趕住下架係因為要上新嘢.記得呢set好似之之前喺香港出現過,不過聽講話呢set靚啲喎,咁就換一set嚟玩下
...順便食個香港冇嘅蝦包
香港有人好想要,日本就放埋一二邊冇人要.yodobashi都係賣1050yen,去其他有良心啲嘅相機鋪980yen 就有了.可惜買得太多無謂嘢個喼唔夠位,執兩部就算😅
查實好多日本嘅嘢香港都有得賣,而且價錢仲平一節
我估佢肚面啲果凍應該會係 Made in Japan 掛?
今次嚟到日本第一餐就食麥記,乜都唔做換咗隻叮噹先講😂
今日去咗聽一位針孔攝影大師 Justin Quinnell 嘅講座,佢先講咗好多歷史,然後再介紹下針機原理.最有趣當然係佢分享佢啲作品拍攝時嘅點滴啦,之後佢就示範點用個鋁罐嚟整日軌機,仲有喺Q&A環節時送出同款嘅相機.
繼續閱讀 →
經過便利店時見到佢哋,本來諗住當睇唔到走人,點知忽然又聽到佢哋嘅呼喚.咁冇辦法,唯有抱佢返屋企😅
至於啲果凍...一於就拎返公司迫同事食晒佢😈
正所謂新屎坑三日香,買咗部 SONY 返嚟梗係要同個 LCD 黐番塊保護貼啦.不過我份人咁 Cheap 係唔會比幾十蚊買一塊嚟用,一於走去鴨記行下.結果比我搵到最平只要 5 蚊雞就有鬼咁大張,仲要係5蚊3張
繼續閱讀 →
跑完步同朋友落尖咀行街,無啦啦比我見到有青蛙.個價錢仲要超平,即時要買一隻
繼續閱讀 →


text:
我都話慢人地100拍架啦, 我估呢到都無乜邊果好似我咁遲先confirm decoration 架啦. 本來一心想save 錢用番free concept, 但係因為佢d decoration 實在係10幾年前的style, 如果要加錢upgrade 個package 就要加9K, 仲要係standard 野喎, 咁不如我自己出去搵過一間做仲好
尋尋覓覓, 因為有上oliva 的scrapbook, 所以對佢的手作仔好有信心, 得知佢地原來都有攪decoration, 所以就問下詳情, 由於佢地都係剛剛起步, 所以好多野都好standard, 一不做, 二不休,我決定棄用 chiffon cloth做backdrop, 改用print-out backdrop. 咁樣佢地flexibility 有大d.
9月第二個星期會睇draft, 到時再同大家分享
**真係唔好意思, 之前响到仲話oliva 間公司幫人做free monogram, comment 唔太好, 原來係自己攪錯咗, 做得差果間係另外一間叫amor wedding gallery, 因為大家都叫 amor 同寫法都好似, 所以咪攪錯囉, 好彩oliva 睇咗我個blog 即刻話番比我知, 唔係就死火了... 仲响到大大聲話人~~~ SORRY 呢**
而家乜都放心曬了


text:
仲有三個星期到就走, 和同事食飯既機會越來越少, 真係要好好珍惜先得!! 呢次tracy請左假, 只剩下sunny, anton, ami及may食飯, 本來natalie黎食飯, 但可能佢同may唔太岩, 最後同左sales果邊食飯...
今次去一間新開既上海餐廳食飯, 唔係太多人去食, 不過都唔緊要, 都係第一次去食, 咪當係試下新野. 我哋叫左毎人一個餐, 加埋少少小食就夠
今次呢間上海菜館既名及牌, 都幾得意咁~
餐廳內既酒巴, 滿布綠石及掛上一幅水上畫, 本來都幾古色古香, 不過部機器就差左d..
我哋坐既位, 呢隻椅子好耐冇見過啦, 椅子及枱既距離岩岩好
我哋既座位, 佢張紙都幾靚, 即使普通餐具都唔錯
又到食物篇啦, 我影得太多, 連同事食飯之前都問我影唔影相. 首先係呢個三絲粉皮, 都算唔錯
仲有呢隻醉雞翼好正, 不過少少生生地, 同事似乎唔太鍾意, 我可以食三隻外, 也可以飲埋D酒, 好好味!!
anton叫既雲吞麵, 似乎都幾清下, 岩岩好返既病人都係食清d好
may叫既牛肉麵, 似乎有少少spicy呢!!
sunny叫既海南雞, 但佢似乎唔太鍾意雞太生
我叫既牛腩牛根麵到左, 有透明既牛根好好味, 湯也唔錯
ami叫既豬排麵都黎啦!! d豬排似乎炸得唔錯
睇黎呢個蒜香雞翼比較好味呢! 我食左醉雞冇得食佢
我同joejoe一齊放工, 我悶悶地周圍行下, 而joejoe岩岩又係尖沙咀附近, 我哋又可以約埋一齊見面, 呢次去我哋平時比較少去既太子食飯, 一於睇下有咩食
最後決定都係去呢間紅蔥頭食飯, 見佢環境及食物都好似唔錯
餐廳既出面部分, 好多吸引既食物, 而且唔算太貴, 平均毎人都係50-70元到
餐廳內既格局, 我哋最後都好好彩, 可以坐呢D近玻璃窗既位
joejoe叫既玻菜龍利柳焗飯, 同joejoe 一齊食, 好好味
呢個係我叫既煙三文魚黑松露白汁天使麵, 都好好味, 不過等左好耐
碟食物咁靚, 點都要拎黎影下相先
joejoe你都影下啦, 睇你幾好笑容^^
joejoe送比既骨膠原mask, 唔知點解個樣好得意咁, 多謝你^^
等我變身做mask超人kumi!!! 見唔到我個樣
joejoe都拎下mask玩下先, 又幾搞鬼呢!!
kumi's new life
2010年10月22日 星期五
和同事食飯 + 同joejoe見面
仲有三個星期到就走, 和同事食飯既機會越來越少, 真係要好好珍惜先得!! 呢次tracy請左假, 只剩下sunny, anton, ami及may食飯, 本來natalie黎食飯, 但可能佢同may唔太岩, 最後同左sales果邊食飯...


text:
今日我哋去三門仔影相, 本來只邀請Authur同我影, 後來佢帶多兩位朋友黎影, 不過唔緊要啦, 反正都係熱鬧, 冇咁悶麻!!
講返三門仔呢個地方先, 其實我都係第一次去, 感覺就似長州及大澳, 都係個漁村, 不過佢既民風比較簡樸, 毎戶都會打開門口, 少有地方用冷氣, 多數人家都有個私人碼頭, 可以駕船周圍去, 我也想有呢類既屋及住係度呢!! 惟一壞處就係果度實在太多蚊><
一入到村已經覺得佢好平靜, 只係有好多車泊係路邊, 睇黎都幾多人去玩~
村口附近既小屋~毎戶真係打開門口架!! 而且設備比較簡單, 有點反樸歸真既味道!
我哋就係附近既小碼頭影相呢~不愧係漁村, 有好多小碼頭, 不過部分係私人, 真係要問下村民先得架!!
周圍都係廢棄物, 而且仲有好多水蟑螂, 都咪話唔得人驚, 不過為左靚相冇辦法!
呢個就係神秘地方 -紫色碼頭, 聽講係用木版封左, 係authur問下可唔可以影先可黎到呢度. 全個碼頭真係紫色, 仲要係淡紫, 超正!!
紫色碼頭既樓梯, 連樓梯都係紫色, 好靚啊!!
周圍既村屋~掛滿好多衫及擺哂椅子, 去比人傾計呢!! 仲偷影兩位影師...XD
第一個影既地方就係呢度, 係個大家休憩既地方, 感覺唔錯!!
第一部分既相終於影完, 著住鬆榚鞋既我行到腳痛, 換返對平底休息下先!! 加上好肚餓, 我哋全部人去食野先, 係食野前, authur有另一位影師朋友Eddie黎左, 計埋佢有四人呢!! 未去食野前見到個漁民既小型博物館, 等我及stephen去睇下先~
就係呢個展覽館, 只係一間房既大小, 但已經有好多漁民生活資料呢~
漁民住既房屋呢!! 特別起高左一層, 可能係怕水浸到房屋吧!
漁民用既足藍~睇佢地都有心機織, 都幾靚咁喎~
連洗面盆, 牙膏, 牙刷及漱口杯都有, 果然利害啊~
差d唔記得左影底個村牌~有到此一遊既感覺...XD
多謝各影師請我食野!!食飽飽之後先去換衫, 換衫後再去下個地方影相~途中比我見到兩個影會, 勁唔想見到d又姣又以為自己好叻既model, 有位唔知係咪對住我笑, 我都冇理佢. 之後有位影師見到路上其中一名少女講[你比果個model仲好], 聽完之後都大快人心呢, 總之我都附和佢啦!!
之後再見到另一位model, 佢冇之前果位model咁姣既, 原來其中一名影師認識佢, 已經影左五年相, 不過pose都係麻麻地, 影師仲話佢來來去去得果三招, 五年都冇進步, 真係唔知點解會影佢囉? 唔通只要樣靚就得? 佢地只係行行企企, 只是影糖水相, 佢地更唔會好似我或其他以興趣去比人影既model咁會爬黎爬去影
去到三門仔, 見到個風景咁靚, 點可以唔影返張相留念....XD
又偷拍下三位影師先~authur做咩行得咁快既?? stephen及eddie就傾計, 我就跟住佢地尾啦^^
最後一站既影相地點, 就係呢個避風塘突出既部分, 有最多靚地方影, 又唔使驚見到影會, 真好!!
除左可以比我見識下咩係避風塘外, 仲有呢個咁靚既天色, 好似張靚畫^^
後來其中一位影師既老婆打電話比佢, 話就黎狂風暴雨, 話口未完差唔多落, 我哋趕緊去巴士站, 好好玩!! 呢個係巴士站外既比華利山, 成五千萬一幢, 呢世都唔使旨意買呢, 惟有拍照留念~
上車之後終於落起大雨黎, 好在其中一位影師有車, 唔係就要同人迫巴士呢!!
真係落起大雨啊!! 坐係架咁靚既車度, 覺得自己好似有錢女一樣, 架車張椅勁舒服呢!!
估唔到返到屋企之後, 咁快有相睇!! 不過仲未完全執好既~呢次係以輕鬆旅行為主題^^
其中一張相出左啦, 而且都幾靚咁!! 好期待呢輯相呢!!
kumi's new life
2010年5月29日 星期六
三門仔 @ 私影 with Authur, Stephen & Eddie
今日我哋去三門仔影相, 本來只邀請Authur同我影, 後來佢帶多兩位朋友黎影, 不過唔緊要啦, 反正都係熱鬧, 冇咁悶麻!!


text:
港島綫
港島綫(Island Line)為地鐵第3條通車的路綫,來往堅尼地城及柴灣之間,沿綫共有17個車站,為港鐵重鐵所有路綫之中,於車站最多的路綫.首段於1985年通車.由於是當時香港島唯一的大型鐵路路綫而得名.
簡介
港島綫為地鐵第三條通車的路綫.路綫目前由位於中西區的堅尼地城站方向出發,途經港島北岸的中區,灣仔,銅鑼灣等繁華商業區,然後途經北角,鰂魚涌,筲箕灣等住宅區到達該綫的東面總站,位於東區的柴灣站.港島綫中,柴灣站是架空站,杏花邨站是地面車站,杏花邨站以西皆為地下路線.本綫於港鐵路綫圖上以藍色代表.
路綫目前全長16.3公里,共有17個車站(當中4個為轉綫站).西港島綫通車及西營盤站啟用後,此綫與觀塘綫成為了港鐵重型鐵路系統中車站數目最多的路綫,取代由1982年至2014年間車站數目最多的荃灣綫.
歷史
- 早期計劃
1980年12月23日,當時的香港政府正式批准耗用95億港元,分期動工興建地鐵港島綫,並否決把香港電車伸延到柴灣的計劃.1983年底完成基本隧道結構,工程漸見雛形.直至1985年5月31日,金鐘站至柴灣站一段正式投入服務,而金鐘站就成為港島綫和荃灣綫的轉車站.及後,列車編組增加至8卡.[1][2]
- 通車初期
港島綫金鐘至柴灣段在1985年5月31日通車,但由於初期列車不足,只有一半班次能行走全段路程,其餘則只能服務金鐘至太古.直至更多列車投入服務,才在同年10月1日改為所有班次以柴灣作總站.[3]
- 全綫通車
最後,港島綫的列車服務正式伸延至中環站及上環站,之前港島綫二期工程曾經遭到永安,渣打,香港上海匯豐銀行,置地,長實和和黃等大財團和政府新聞處爭議,結果港島綫中區隧道設計改為途經遮打花園,以上環站為終點站,增添中環站為港島綫和荃灣綫的轉車站.港島綫上環至柴灣全綫於1986年5月23日通車.
- 東區海底隧道通車
隨著觀塘綫的服務於1989年8月9日伸延至香港島,鰂魚涌站成為了港島綫和觀塘綫的轉車站.為了進一步紓緩鰂魚涌站轉乘的擠迫情況,政府提出了「紓緩鰂魚涌站乘客擠塞工程」,決定擴建北角站,使之成為當時第二個接駁觀塘綫的港島綫車站.工程於1998年7月正式動工.新建的北角轉車月台於2001年9月27日正式啟用,證實跨月台轉車站設計非常有效,能夠把在鰂魚涌站轉乘時需要的4分鐘,大大縮短至在北角站的少於1分鐘,而北角站亦可進一步應付上環至銅鑼灣往來將軍澳之需求.
- 機場鐵路通車
1998年,東涌綫和機場快綫正式通車,在香港島的總站為香港站.地鐵在香港站和中環站之間興建行人隧道,並以多組行人自動運輸系統貫通,使上述兩綫能夠和港島綫互通.
- 將軍澳綫通車
隨著將軍澳綫通車,北角站和鰂魚涌站於2002年8月4日成為將軍澳綫的轉車站,不能再接駁觀塘綫.
- 西港島綫通車
西港島綫(West Island Line)屬港島綫的延綫,途經西區人口最密集的地段,由上環站向西伸延至堅尼地城,整條鐵路均建於地下,在西營盤,香港大學,堅尼地城設地下車站,全程長度約3公里,行車班次與現時港島綫一致,工程於2009年8月10日動工,2014年12月28日通車,惟西營盤站因出口工程延誤問題延至2015年3月29日投入服務.
路綫特色
由於港島北岸複雜的地理環境,加上定綫沿線主要為已發展區域,使到當年挖掘新隧道時遇上了大量困難,所以本路綫主要使用隧道鑽挖盾挖掘,故大部份地底月台及隧道的橫切面都呈半圓形.加上沿途的通風樓數目不足,本綫的每小時班次數量比其他市區綫為少,最高為30班,其他路綫則為34班.
車站書法字
港鐵使用書法字的習慣源自港島綫.港島綫各站的套色較沉,加上圓拱形的月台,令乘客候車時產生的壓力增加,所以在設計月台時,對中國藝術深感興趣的意大利裔總建築師邀請熱愛書法的工程師區傑棠(現已退休)揮毫編寫書法字,並燒在月台焗漆板上,來減低乘客的壓力.此措施影響深遠:合併前的地鐵先後於觀塘綫藍田站,黃埔站和將軍澳綫的月台也印上書法字,而在牆身加入書法字更廣為大陸的各地鐵系統所抄襲.
車站
車務
列車服務時間
頭班車
現時港島綫上行(往柴灣方向)頭班車由堅尼地城開出,而下行(往堅尼地城方向)則有兩班頭班車分別由柴灣及銅鑼灣開出.
尾班車
時間表
車輛
月台安全門


text:
在碼頭對出有個巴士總站, 你會找到前往大澳的車
原來1個鐘頭先一班車, 我地真係超Lucky!!!
今日天氣好好, 搭巴士沿途見到好多漂亮風景!
最鍾意望到一片綠油油, 偶爾仲見到有牛tim!
A先生唔講我都唔知依度係監獄o黎, 咁靚o既?
唔覺唔覺, 原來搭左成粒鐘! 好彩我地唔趕時間, 放假就係咁架啦~
到左大澳, 就望到d西貢/香港仔都望到o既漁船.
一落車, 漫無目的, 見到有個哥仔問我地睇唔睇海豚
我唔知大澳有海豚睇個喎, 幾多錢呀? 20蚊/位 坐幾耐呀? 10分鐘左右
阿哥仔話趁而家水退就有得睇, 過多陣水漲就睇唔到
係真唔係呀?
雖然有可能會呃我, 不過廿蚊坐下都幾過癮丫
等齊人就開船lu
成船都係後生仔
首先船家會兜我地入去睇下水鄉風情, 影下相
跟住佢就駛出大海, 帶我地睇舊石
就係依舊, 好似叫做「將軍石」定「女皇石」之類
側面睇係好似有個人樣斜望出海
跟住就駛出去在同一個範圍內周圍兜, 但最後也不見海豚的蹤影
兩次睇中華白海豚, 一次在保和島, 一次在大澳, 兩次都睇唔到
坐完船仔, 我地就上岸玩.
大澳山水風味濃, 當然唔少得山水豆腐花啦
大街上有一間大澳文化博物館, 可以讓你認識大澳的歷史
清茶啖飯天過天; 粗衣麻布又一年
即叫即燒 碳燒海鮮乾
行行下...俾我地見到依檔野
佢係度燒咩呢?
魚春呀!
用碳爐即叫即燒, 燒到脆卜卜後, 就剪碎或者成塊用竹簽串住食
魚春有兩款, 大同細o既分別
大大隻字寫住「超好食, 比烏魚子更好食」
上次去高雄旗津漁港冇試到烏魚子, 都唔知係咩味
見隔離個o靚妹買左不停話好香呀, 仲食到津津有味, 我就好想試
不過30蚊好似太貴喎......唔好食點算?
除左魚春, 仲有瀨尿蝦乾﹑大紅蝦乾﹑魷魚乾
最後我地買左沙鑽魚乾, 仲加左少少辣, 好香呀~~
越過橋繼續探索
原塊鯊魚皮...好恐怖呀!
雞泡魚吊飾, 係咪真o既呢...?
大澳好多貓貓, 大部份都很庸懶
依間東京士多好得意, 好似大有來頭咁! 連大澳歷史博物館都好似有介紹過
不過我梗係冇留心睇啦, 所以我唔知, 哈哈
周圍都有好多類似「潮語學習字卡」畫風的立體畫作公仔
好多龜被關在籠裡, 好慘呀
白雪公主同七個小矮人都有? 不過佢個樣好怪架
行到熱辣辣, 坐低食返碗冰涼豆腐花先
個view都唔錯喎~
豆腐花好味
坐係度都幾有feel
新落成的鐵皮屋, 好骨子喎!
不過會唔會好熱呢?
大澳出名「蝦豬餅」, 不過我地冇試
A先生飲緊咩呀? 依枝名為「大澳利賓納」 (原名: 紫貝天葵汁), 係大名鼎鼎o既鮮渴飲品.飲落其實即係山渣汁, 酸酸甜甜好似飲緊酸梅湯咁, 幾開胃.有益過真正利賓納.
行左個零鐘, 我地就行返出去搭車
走o既時候又遇到, 今次買左魚春試!
口感硬硬地, 好乾, 味道鹹鹹地, 係好香, 不過食落唔係真係超好味喎
大澳o既海鮮應該仲新鮮! 下次有機會要試下先~
行到巴士站, 見未有車, 街口有間蘆薈專門店, 買左樽蜜糖蘆薈飲.
蜜糖蘆薈水, 鮮製冇添加, 香港製造.好清甜好好飲, 廿蚊枝好抵!
最衰趕住搭車, 如果唔係想買多枝tim呀!
由於太好飲o既關係, 我地都冇影到相.
((待續......))


text:
食飽飽,就o係大埔火車站附近搭Van仔,o係鳳園落車,行前少少就係呢日行山o既起步點,o係12:20pm 開始旅程嘞!
呢條路叫沙羅洞路,周圍都有工程做緊呀!
見條路爛爛地,於是行o左過隔離o既鳳園遊樂場入去
行行o下,見地下有隻同我手指差唔多大o既草蜢
一直都係石屎路,好好行呀!
大概行o左45分鐘,已經上到幾高嘞!
左邊係大埔工業村,右邊係鳳園
仲見到馬鞍山添
再行前少少,會見到落鳳園o既山路
九龍坑山,遲o下再涼D,我o地會去行呀!
再行多十幾分鐘,o黎到大砲亭,坐o下休息o下先.呢o度有個公廁,不過無水洗手.
好靚o既牽牛花呀!
大砲亭前DD,有條小溪,溪裡面有好多呢種草
小溪前一D,有山路上九龍坑山,繼續向前行就係沙羅洞
八仙嶺,下次去行先得
o黎到呢o度,有分叉路,應該行左手邊
右手邊係通o黎呢間荒廢o既屋
由出發開始,行o左個半鐘,1:40pm ,o黎到張屋村
離遠影番幾張先
入村嘞!
大家要小心呀!呢o度雖然大部份o既屋都已經荒廢,但係仲有人住,而且仲有惡犬添呀!
話說我企o係呢間屋門口影相o既時候,屋裡面o既惡犬向住我o地跑出o黎,都唔理得佢係o米真係可以出到o黎,我就好驚o甘走o左入村,而老公就走o左出村.我o地遠遠o甘你眼望我眼,等o左好幾分鐘,老公先敢快步經過o果間屋走入村,真係嚇鬼死,後來老公話見到屋o既門係有少少隙開o左,好彩惡狗無追出o黎呀!
驚完之後,我o地又繼續影相嘞!
呢間屋連牆都已經爛o左
可以見到裡面呀!
離開張屋村,就向住鶴藪出發嘞!
依然係望住八仙嶺
遠望張屋村
唔知呢種係o米叫狗尾草? 一路上都有好多呀!
又o黎到分叉路嘞!
o黎到小溪流,又遇見呢種草呀!
好靚o既小花
走入叢林,好悶o既一段路呀!
空氣好,先會生地衣哩!
見到白楊樹,就知道快到水塘嘞!
悶悶地,影o下溪流都好過無啦!
又影o下樹葉
由張屋村行多50分鐘,就o黎到鶴藪水塘家樂徑.o係o度會見到分叉路,兩邊都得.
不過其中一條路封o左,前面有山泥傾瀉
呢條鶴藪水塘家樂徑,我o地之前已經行過哩!
珠坑橋
屏風橋
屏風橋下面係一條好靚o既溪流,我o地o係o度影o左好耐哩!
影o左好多張,終於影到一張收得貨嘞!亦發覺係時候要買番個輕便腳架呀!如果有腳架,應該會影得好D哩!
行o下行o下,望去山o既對面,見到山泥傾瀉呀!好嚴重o下喎!
呢一部份o既家樂徑,半個鐘就完成嘞!
行到攰攰地,o係o度休息o下先
呢個時候,發覺一褲都係種子,幫佢o地撒種先
休息完,行番出水塘,差唔多4:00pm,完成我o地呢日o既行山旅程
之前o既叉路,即係有山泥傾瀉o果條路,就係o係呢o度落o黎嘞!
呢o度竟然無標示任何o野,話比人知前面有山泥傾瀉,假如有人行到去先發覺就慘嘞!
個山泥傾瀉警告只係貼o左o係行山路線圖上面,有無諗過,唔係人人行家樂徑之前,都會睇呢個牌?


text:
小朋友見打到冇著衫,底褲仔就笑到收唔到聲
3.21.2016
故事爸媽{2} @K1
又到故事爸媽時間
好在喺食飯時間都唔使請假,
不過就犧牲咗食飯時間,
求其買件三文治就算.
冇同小檬講我去講故事,
不過個呢個小朋友都估到.
今次道具部分手足唔得閒,
於是一個攪掂晒.
雖然都唔係第一次, 又只係對住啲小朋友,
今次有啲緊張.
小檬拖住我入去之後就開始
揀咗屋企呢本
看,脫光光!
故事由一隻獅子開始...
首先問吓小朋友呢隻咩嚟...
小朋友答"獅子"
o殊...聽吓邊個講野..
原來有把女人聲叫獅子
"除衫,剝光豬呀!!"
預先copy一份一樣嘅遮住,保持神秘
文字有講小朋友除衫比較容易,著衫就比較難
順勢問下小朋友識唔識著
著咗衫嘅熊bear bear又繼續除衫
再請小朋友幫手揭開
見到冇著衫,又著住底褲仔,笑到佢地碌喺到
除埋襪,最後就係底褲仔啦!
小朋友見打到冇著衫,底褲仔就笑到收唔到聲
以為除到最後最後,點知又扮把女人聲叫熊bear bear除剝光豬.
熊bearbear一除
原來最後係一個小朋友扮嘅
特燈整條底褲仔佢地除,開心啲
小檬幫手除
到最後,講返其實呢隻獅子/熊仔都係呢個小朋友扮,
小朋友到黃昏玩到興高采烈嘅時候往往都唔肯去仲涼同食飯,
教導小朋友有啲事情一定要做嘅,
與其扭計喊唔肯去做,
倒不如開開心心去完成,盡快完成,做完再玩.
最後仲用啲公仔演繹一次小朋友扮熊仔,之後再著衫,再著獅子衫
小朋友扮熊仔
之後再著衫
再著獅子衫
講完喇..老師會邀請小朋友同媽咪合照!
喺媽咪講故事時,
笑得最大聲嘅係小檬,舉手最快係小檬!
多謝小檬!!
訂閱: 張貼留言 (Atom)


text:
老墨 --- 墨西哥是也~~
牛油果雖然熱量好高,但係好鬼好食
向好嗰方面諗,佢可以降膽固醇既!
牛油果作為墨西哥既土產,當然會喺好多墨西菜度出現
今日整既牛油果醬加Nacho更加係墨西哥當中最出名既名菜之一!
開PARTY既時候最啱食!
牛油果醬既材料:
牛油果 x4
牛茄x1
芫茜 一大紮
紅洋蔥
辣椒
青檸
Nachos
現成既tortilla chips
Mature cheddar
蕃茄 x 2
芝士
造法︰
將Guacamole 既材料全部切碎
蕃茄切碎後, 我會先用廚房紙印乾先
辣椒: 如果怕辣可以落少D, 唔好落入面既子.
洋蔥︰如果買到我都會用紅洋蔥, 因為無咁辣.
但係如果買唔到, 或者屋企有普通洋蔥都無問題, 落既份量就唔好咁多.
牛油果方面, 將牛油果起肉,
肉叉壓成牛油果蓉
如果你鐘意CHUNKY D 既, 就唔洗壓到咁爛, 食既時候口感會好D.
以下係四個牛油果壓出黎既牛油果蓉, 睇落唔係好多, 但係加埋其他材料, 就會好多家勒~
所有材料都準備好, 就可以將材料逐一加入牛油果蓉入面.
究竟加幾多呢, 就視乎你喜好而定
我習慣以下次序去落材料
蕃茄 --> 芫茜 --> 洋蔥 -->辣椒 --> 青檸 -->鹽 + 黑胡椒
蕃茄, 我今次放左一個牛茄多少少既份量
如果你鐘意CHUNKY D 既, 可以加多少少蕃茄都唔怕. 蕃茄味道唔太濃, 唔怕落得多, 不過最怕佢出水, 所以之前最好印乾D.
芫茜, 洋蔥, 辣椒 呢D 就最逐少逐少落, 一定要試味. 試左覺得邊樣唔夠先再加.
因為加多左, 就無得番轉頭... 而且好似乎你對呢D 咁重口味既材料既喜好, 所以我都無特別寫各種材料既份量
我今次用左芫茜 (5-6棵, 其實唔夠, 應該要多少少); 紅洋蔥半個; 辣椒5隻, 連埋籽落(如果怕辣就千其唔好呀)
青檸榨汁直接撈入去, 一定要試味啦. 我試過懶唔去買青檸, 而改用檸檬...
係唔得家, 檸檬同青檸雖然大家都係酸. 檸檬係取代唔到青檸嗰種SHARPNESS, 所以一定要買到青檸.
青檸除左調味之後, 仲可以防止牛油果氧化變色. 有D 人話將牛油果大大粒嗰粒籽放埋入去就可以防止氧化... 可以一試既... 我試過就覺得無乜分別.
最後再加鹽同胡椒調調味.
撈勻就食得.
又簡單又好食
NACHO 方面, 仲簡單.
預熱焗爐200度左右
將TORTILLA CHIP/ NACHO CHIP 放入面一個焗得既盤/碟上面
薄薄地鋪一層CHIPS, 再灑一層車打芝士, 蕃茄, 洋蔥. (如果有牛油果多, 牛油果可以切細粒灑上戈去都得)
之後再鋪一層CHIPS 同埋其他配料
直至所有野用哂為止
芝士最好留多少少鋪面
焗爐預熱後, 就可以放入焗爐度焗10 - 15分鐘, 直至芝士溶哂為止!
超簡單, 又好食!
如果食唔哂, 可以放入雪櫃KEEP 1-2日既. 不過個面一定會有D變色, 唔怕既. 唔鐘意可以刮走去.
牛油果醬除左同NACHO 一齊食之後, 其實仲有好多用法
可以放入三文治度啦,
可以放喺TOAST 上面, 好似BRUCHETTA 咁食
點NACHO之後,其他餅乾都可以點黎食.
每次整多少少都唔怕!


text:
通常真正大跌市出現嘅時候,每個人都會有股票係手,又會唔捨得放,跌起上嚟就有逼切感啦.
六月廿九日我放緊 AL,但係嗰日我都特登返公司食某女同事嘅 Farewell Lunch.當日早上恒指跌近500點,其實我同我拍檔都已經聞到陣燶味,因為細價股跌到凸晒,隻隻都跌近8 -9%.
一般人(尤其 Laymen) 通常都係大牛市後期先追入,每日都+1%咁,好辛苦去賺10%返嚟,面對單日一個9%嘅大跌係絕對唔會想走股票嘅.即使唔係 Laymen 都好多會係咁.大跌嗰幾日,好多玩財技嘅財演都話不妨揸住距離殼價淨值近嘅股票,話有防守性喎.問題係,如果跌9%呢日你無走,之後每日再跌15%你都唔會走架啦.萬一嗰跌市真係瘋狂嘅話,好有防守性嘅股票都一樣可以無底線咁跌.
所以,當我嘅同事都食緊肯德雞,聰聰食緊蘑菇飯嘅時候,我就係咁走晒手上嘅股票,再若無其事咁同嗰女同事講聲 Good Luck.
好多時,男仔炒股票賺錢會覺得自己好型.你覺得自己終於可以曬命,俾班傻仔同啲冇taste嘅ex(s)睇下你依加幾咁叻.結果咁就仆街鳥.因為當你放咗自己嘅面子係股票上面,頭幾日大跌你一定唔會肯走,之後都唔駛走架啦.唉,所以做人真係唔好同啲傻仔一般見識,好多時上咗心就賴嘢架啦.


text:
離開聖伯多祿大教堂 (聖彼得大教堂)
我地向另一個名勝出發lu
途經好多羅馬其他嘅名勝
呢d名勝都係遠觀可以嚟
好少人會特登去嗰度參觀
好想坐下呢d觀光車呀
唔知安唔安全呢? 車上會唔會有扒手跟住呢?
嚟到羅馬mami個心都有d唔安心 感覺治安真係麻麻
我地架車經過位於威尼斯廣場嘅祖國祭壇
司機叔叔故意慢駛同埋繞多一個圈比我地影相
其實個神國祭壇冇咩特別
係意大利建國紀念性嘅建築
呢度亦都係政府元老同首腦向英雄獻花嘅地方呢
祖國祭壇唔係好多人會入場參觀
因為入到去都影唔到全境 淨係可以個別影d雕像
羅馬嘅街景
成日都會見到好多呢d意大利雪糕呀!
見到個圓頂嗎?
呢一帶就係古羅馬廢墟 又叫做古羅馬市場
呢度都係世界最著名嘅古跡之一
如果有機會自遊行嚟羅馬 行到呢度都要好小心
見唔見到好少人喺度行 咁就知咩事啦
小心小心
車再駛多一陣 見到喇
見到大家都期待見到嘅鬥獸場
又要唱歌仔 :
競技場 如同宏大布景
可惜我未盡情 無能為力高興
大教堂 鐘聲都夠好聽
可是仍然要 回頭覓更好風景
也明瞭 誰人流汗最多
愛我從未停過 可惜出了差錯
別再哭 我要另選一個
從來未感動我 我卻為了他顫動更多 ............
鬥獸場(Colosseo)係世界名勝之一
佢亦都係古羅馬帝國嘅icon
鬥獸場真名叫 - 高樂賽奧圓劇場
喺呢個劇場 你可以見到角鬥士嘅殘忍決鬥表演
呢d殘血腥嘅表演已經殺死幾百名角鬥士同埋5000隻猛獸
表演有分獸對獸啦 人對獸啦 連人同人都有得鬥
mami心開始緊張喇
因為之前睇人post資料話鬥獸場同許願泉係最多扒手嘅地方
依家睇出車真係好好好多人呀
究竟我地影唔影到張靚仔全家福呢?
有報道話鬥獸場同比蕯一樣
愈嚟愈斜架喇
因為鬥獸場下有鐵路
地下震動令鬥獸場開始斜埋一邊
yeah!
落車 呢度同倫敦嘅天氣爭好遠
咁度真係幾熱喎 又光又曬
我地首先去鬥獸場隔離個名勝先 - 君士坦丁凱旋門
呢座凱旋門係競技場附近架咋
佢係紀念君士坦丁一世喺Battle of the Milvian Bridge 中大獲全勝而起嘅
以前羅馬皇帝會經呢座凱旋門入羅馬架
我梗係唔執輸影左一大堆差唔多pose同笑容嘅相
哈哈 到此一遊
mami同daddy梗係唔執輸啦
影影下發覺唔對路
點解d友人唔見晒嘅?
終於見到有我地嘅友人喇
嚟返張全家福先
靚晒 有凱旋門又見到鬥獸場
點解d友人會唔見晒 ?
原來Patrick哥哥教佢上小山坡影相呀!!!
oh 我地都啦啦踩上去先
一上到去就可以影到咁靚嘅凱旋門喇
再望另一邊
yeah! 可以影到全個鬥獸場!
仲唔洗影到後面大jar人呢
最靚嘅鬥獸場全家福 係鬥獸場全景啊
多謝友人嘅耐心幫忙 Many thanks!!!!
丫 其實鬥獸場有d人著武士服嘅人會喺度叫人合照 要比錢架
mami唔敢行埋去呀 一來佢地d樣都唔友善架
二來驚佢地開天殺價
哈哈 見唔見到我拎住把中國遮呀?
我由落車開始就勁扭mami買架啦
mami第一個反應就話 : 點解羅馬會有中國遮賣咁耐人尋味嘅?
初初佢唔肯買 但經我死纏爛打 搞掂左
仲買到我心愛嘅藍色tim
上車前mami都買左心愛嘅羅馬Triangel磁石
買Triangel都係中左衝上雲霄毒 ~_~"
叫mami買個Triangel公仔 佢又驚 買個磁石就好好多喇
好靚架 買左兩個
如果大家想買triangel公仔 可以喺度買
因為之後冇見到有得賣喇
(喺手信篇會post Triangel磁石嘅靚靚相 )
上車休息期間 mami都唔肯休息
揸住相機望實窗外風景
突然架車經過一個地方 mami好快手影左張相
天使的聖母瑪利亞教堂呀!!!!
Mami話知道架車會經過 所以standby定
靚就唔係好靚 但喺衝上雲霄喺度取景架!
望到佢一眼都好夠喇
噢 又要唱歌仔~~~~


text:
如果自駕遊的朋友在沿路行過嚟嘅時侯就有一個小小的停車場,大家可以泊喺嗰度(但係假日都唔敢包一定有車位)
我哋見到負責人呀Mike之後,就一齊行入少少一個涼亭下休息補充一下體力
等齊人之後Mike就帶我哋入去圍村,沿途一邊講解一下圍村歷史同埋介紹植物種類
今日天氣實在太好,熱到大家都伸哂脷,不過點講都好過落雨嘅係咪~
呢個叫做番鬼荔枝,英文叫做Sugar Apple喎,個樣好唔似囉...平時喺街巿果欄都好少見到有得賣
番石榴呀!
穿過田圍後就係民居啦,唔少房屋都已經重新起過,真正保留得番原有建築嘅我諗都係得番Mike間祖屋
芊芊被太陽曬到紅都面埋...呆吓呆吓咁跟住行...其實好多人喺呢個時侯都會嗌辛苦,但係對於小朋友嚟講,係需要俾少少環境佢去體驗一下
未去到祖屋,中途遇見一個被大鐵網蓋着的水池,裡面養住幾隻大烏龜,小朋友都唔記得咗熱唔熱,停喺度好奇地觀察龜龜一舉一動!
繼續向前進發,冇幾耐就見到祖屋,就係我哋今日會製作砵仔糕的地方啦!
未入去前大家都匿喺大樹底下抖抖先
點知喺呢個時侯,呀Mike同我哋講話今日唔好彩,大屋停電....冇冷氣!不過出奇地大家都冇好驚訝嘅聲音,唔知係咪要忍住唔可以喺小朋友面前嗌辛苦呢!哈哈
首先大家就坐定定聽Mike介紹一下圍村唔同獨特風味嘅小食
最有興趣嘅係鹼水粽,呀Mike話原來坊間賣的唔係正宗鹼水,佢話人哋只係落一兩滴化學鹼水就去做個粽,原來最傳統的做法係用荔枝樹枝燒成灰,然後將灰用作過濾,把隔出嚟嘅水先拎去做粽
但係啱啱過咗端午節,佢哋做粽又係期間限定,唯有等下年先嚟幫襯!
講解完之後就拎出碗同埋材料出嚟準備製作紅豆砵仔糕啦!
嘩真定假呀!D紅豆可以咁大粒嘅?
哥哥好似好專心咁聽緊,唔知一陣做嗰陣又會唔會雞手鴨腳
所有爸B媽Mi同埋小朋友好專心咁睇住姨姨準備做砵仔糕的漿,小朋友都話好似麥精
小朋友負責幫手倒入碗中,有D唔鍾意紅豆有D鍾意加到成碗滿哂!
雖然屋裡面冇冷氣,只係得把風扇(從外面拉拖板入屋),但係小朋友都投入製作砵仔糕,熱唔熱一於少理
攪掂哂!
Mike預備好灶頭,小朋友逐個幫忙將柴枝掉入灶裡
姨姨幫我哋將每碗砵仔糕慢慢放進鑊中蒸
望望廚房周圍,見到有火水爐呀!我記得細個嗰陣好鍾意幫媽手倒火水入去,好香會聞上癮㗎!
當砵仔糕繼續蒸緊嘅時侯,呀Mike就帶我哋去學習打井水,途中經過以前的學校,大家都同自己小朋友講「以前學校就係咁㗎啦!你睇吓你哋依家幾幸福!」
其實只係時代唔同啫!反而我覺得以前嘅小朋友幸福D,雖然設備簡陋,但係讀書冇壓力,著重學習非考試
對今天嘅小朋友嚟講,都唔知咩叫地下水,只係覺得有人倒D水入去個井度同埋諗住有得玩
Mike示範一次打井水俾大家睇,然後大人小朋友都有得試打,估唔到D小朋友都幾大力喎
打完一筒水上嚟又倒番落去lu...
仲有一樣好攪笑嘅事,每當小朋友打咗一筒水上嚟之後,就會全部小朋友走過嚟洗手(其實係玩水),其實對於小朋友嚟講,佢哋真係玩得好開心!
好啦!我哋起程番去睇吓製成品啦...全部砵仔糕出爐啦
D紅豆真係好大豆呀!
大人細路都食得好開心,同街外買嘅好唔同,雖然感覺有少少「鞋」,但係食完先覺得街外嗰D好膠好啫喱
食完再食,每人最少都可以分享到兩舊...之後小朋友食完就出去大空地度放電,大人留番喺屋度吹吹水,同埋繼續食砵仔糕,食到我飽哂!
最後當然要影番張大合照,今日天氣雖然好熱,大家都大汗叠細汗,但係短短兩個半鐘頭,大家都玩得好充實好開心
芊芊都冇哂電,係時侯要回程lu
我哋沿路行番出去,去番洲頭牌坊出馬路轉左,行2分鐘就會見到76K巴士站出上水,就算打的都只不過$30
傳統圍村小食工作坊 簡介
報名時段
上午 (9:30 – 12:00) 或下午 (2:00 – 4:30)
費用
個人預約 $100位(大小同價)
團體預約 $80位(老師免費;只限NGO)
9131 8116
網頁
https://waichuenculture.wordpress.com/


text:
雖然《來自星星的你》一早已經播完哂,但係我都係直到近排先有時間開始睇,噚日先啱啱睇完第六集.雖然我只係睇咗 1/3 度,但就發覺套劇情緒起伏好大,初初睇第一集時仲以為呢套係攪笑劇,之後就發覺原來都好多感性位,可能我份人都比較情緒化啩,每次睇嚫個心情都好似坐過山車咁,一陣間笑到拍哂枱,轉過頭又會喊!噚日睇第六集時真係超有感覺,因為朝鮮時代嘅千頌伊做咗我嘅代言人,代我發言!
你話啲韓國人無整容,真係打吓問吓都唔信,同以前啲祖先都完全唔同哂樣,跟日本人一樣,變到眼大鼻高鼻尖瓜子臉,連男仔都係咁,真係靚好多!金秀賢其實都唔算得靚,不過就笑容親切,仲有我最 like 嘅單眼皮.朴海鎮同飾演劉世美個警察阿哥吳尚鎮,個樣就真係靚到完全認唔出係韓國人囉!講開朴海鎮,最近先上 Youtube 睇番上個月尾湖南衛視請朴海鎮做嘉賓嗰集《快樂大本營》,主持人何炅爆料原來輝京一角原本係另一個演員做,朴海鎮係做載經 (節目中都有播佢載經個做形),但因為後來做輝京嗰位演員有事退出劇組,之後就改由朴海鎮做輝京,而載經就由申成祿出演.之前女主持謝娜亦曾經提及過載經一角,但其他人都好似無乜反應,何炅即刻回應話,講載經係無人知,講 "轉戒子" 就係人都知邊個!哈,果然大家即刻有反應!有興趣的話,可以睇番嗰集《快樂大本營》,仲有其他朴海鎮爆料,以及即場整韓式烤肉同考佢演技,朴海鎮超入戲哦!
套劇除咗爆紅咗三個演員之外,仲爆紅埋炸雞啤酒呢!上次整泡菜薯仔煮鯖魚時,突然想起 Maangchi 姨之前都有教過點整韓式炸雞,咁噚日反正都炸開 doughnut
喇,咁就跟手整埋個炸雞試試先!
韓式炸雞
材料:
急凍雞下髀
粟粉 1/2 杯
麵粉
1/4 杯
糯米粉 1/4 杯
泡打粉
1 茶匙
雞蛋
1 隻
醃料:
鹽
黑椒
- 雞髀解凍後洗乾淨,用抹手紙索乾水份,用醃料醃好備用.
- 之後將其餘材料一次過加入雞髀內撈勻.
- 燒熱油至 170 – 180 ℃,放入雞髀炸 10 分鐘,盛起.
- 將雞髀再回鑊炸約
10 分鐘至表面金黃即可盛起,瀝乾油份.
甜酸辣醬
材料:
蒜蓉 適量
茄汁 1/3 杯
金黃糖漿
1/3 杯
韓國辣椒醬 1/4 杯
白醋 1 湯匙
- 燒熱鑊,爆香蒜蓉.
- 將其餘材料加入,煮滾至濃稠即成.
食譜出自
Maangchi 嘅 Korean Fried Chicken.
依家寫 blog
打食譜先至發覺原來我唔記得咗加雞蛋!!不過
唔緊要,個外皮都一樣炸得超脆口哦,難怪千頌伊咁鬼
鍾意食啦!原本 Maangchi 姨個方法係將雞髀放入
辣醬內撈勻,但我怕咁樣會整腍咗個香脆
外皮,所以就將個辣醬分開上.
因為信仰關係,我係滴酒不沾嘅,所以啤酒就欠奉喇,
不過唔緊要,取而代之嘅係 Ernest 爹啲送俾我嘅
台灣「微熱山丘」鮮榨鳳梨汁,超香濃呀!
Notes:
- 我用嘅材料跟原食譜有啲唔同,因為手頭上無齊哂咁多樣哦!大家可以睇番個 video
就知道正式材料與做法.
- 雞髀回鑊再炸,可以將之前多餘嘅油份迫出,令到雞肉唔會太油膩之餘,亦會更多香脆.
- Maangchi 姨仲有其他炸雞食譜㗎,大家都可以試試其他做法.


text:
帝京酒店 Royal Plaza Hotel
商戶搜索
服務詳情
評語 提交評語
我哋揀Royal Plaza就係因為佢喺旺角,我哋本身都係諗住喺旺角擺酒,加上我同我先生同旺角都好有緣份,係喺嗰度開始.
我哋睇過Langham Hotel得番星願廳,個場嘅layout就唔係太啱我哋.Royal Plaza 就有三樓嘅喜鵲堂,但係臨結婚一個月佢就話有free upgrade,upgrade咗去六樓,佢都有帶我哋睇一次六樓個ballroom先處理個contract,當中係唔駛加錢.嗰位sales同事叫Katy Ma,佢好好,由第一次見佢開始已經跟得好足,無論係email定whatsapp都係好快同好詳細咁答到我,亦好有耐性.
去到擺酒當晚個經理又係好好,其實我先生同佢接觸比較多,好多rundown上兄弟姊妹同我先生要注意嘅嘢佢都好主動咁去提佢哋.本身我都安排咗time keeper,但係經理就背熟哂個rundown幫我哋做埋time keeper.當日聽番朋友講都話我先生好輕鬆,佢哋從來冇見過新郎可以咁輕鬆周圍去影相,先生之後都話全靠經理幫佢跟咗好多嘢.
食物方面我就冇咩點食,不過聽番賓客講都話好食,而且份量夠多又夠熱.
另外器材嚟講啲燈光好靚,係水晶燈,係個projector質素差少少,可能因為太大所以就朦啲同埋啲色差啲,側邊嗰兩個projector會好啲.
整體嚟講都好滿意,服務好,性格比好高!
本身唔prefer係旺角,諗住揀尖沙咀.我機緣巧合睇到帝京張leaflet,雖然上網發現comment唔多,但大部分都係好嘅.而上網搵到啱我要求嘅得呢間同尖沙咀Hyatt,當時其實都好掙扎,因為Hyatt表面嘅嘢好靚,但個場有啲細,而且hyatt個sales太hardsell,所以就冇揀.我哋揀咗係帝京軒擺,但結婚嘅話就會變喜酌堂(後尾改咗名做喜宴堂),擺咗廿二圍.
帝京兩個sales都好好,一個叫Aki,令人感覺好舒服,另一個叫Stephanie,唔hardsell好似朋友咁,response好快,亦會盡量解答疑問.我哋要求table list用我哋啲紙print,佢哋仲會幫我諗埋用咩色襯,又一早係新娘房prepare咗燙斗,好貼心!另外,因為佢哋個stage好高,而且我有老人家要上台,佢哋就特登幫我安排咗ramp令輪椅可以上台,所以各樣嘢都令我好窩心.
嘢食方面亦令我好滿意.其實我之前去過呢到食中菜亦好好味,所以我相信擺酒都會咁好味,而結果都真係一樣.平時婚宴嘅鮑魚大概湯匙咁大隻,但我upgrade咗個菜單係六頭鮑,所以我特登叫我伴娘提我記得食鮑魚!!我諗新娘嚟講我都食得幾多嘢,我亦覺得幾好味,無論餐前小食到晚宴都唔錯,賓客嘅feedback通常都係呢兩樣:個場好靚,啲嘢好好食,特別係魚,仲有最尾上嘅水餃.我揀呢度嘅原因,係唔想賓客俾錢食啲唔好味嘅嘢,想佢哋嚟得開心.
我嗰晚stay係酒店,夜晚攞上房嘅,唔係當晚嘅餸俾我,而係重新煮多兩份俾我哋食!因為我婚宴有食到,而且Stephanie一早講咗唔係「打包」,係重新整,所以覺得好好,而且嘢食真係好好味!另外,佢俾我間房亦好靚,大到不得了,上網睇返原價要六千幾蚊晚!各樣嘢都好好.


text:
事原上星期三下午, 婆婆打電話嚟話陶寶B有啲發燒, 用耳探38.5C, 所以就拿拿聲去屋企附近既診所, 去到診所醫生用紅外線探就成39.5C, 而因為陶寶B未夠3個月就發高燒, 所以要轉介去醫院!
婆婆打嚟俾莎拉時, 真係嚇c媽咪同嗲哋, 所以莎拉同謝菲一放工就立即去廣華醫院滙合婆婆同陶寶B.
去到醫院用肛探都有成39c, 所以要入院留醫. 見到陶寶B眼仔同dup晒, 眼腫腫, 連喊都無力, 真係好心痛!
上到病房見醫生, 因為陶寶B係發高燒, 驚佢係腦膜炎, 所以要做脊椎穿刺以便取得腦脊髓液既物質作化驗, 除此之外仲要肺部照x光, 抽血, 驗小便, n咁多個test! 而期間會打對付腦膜炎既抗生素先!
搞完一大輪, 陶寶B就安排瞓在育嬰箱(保溫箱), 陰公豬, 一隻手就種豆豆, 另一隻手就抽血, 一隻脚就駁住儀器監測佢既心跳及血氧量, 媽媽見到都忍唔住喊!!
醫院可以俾一位家長留守24小時, 所以晚莎拉就留係度陪住陶寶B, 成晚都瞓唔到, 因為好擔心陶寶B有事!!! 而家就真係知道做咗人父母之後, 個種擔心真係無辨法形容, 不過好彩當晚已退燒!
不過第二日早上探熱又燒返38.4C (個一刻真係好驚!!!), 主診醫生巡房睇陶寶B, 啲Report出咗, 好彩唔係腦膜炎, 而照肺及鼻分泌既測試都可格, 沒有肺炎, 但係尿液化驗就唔ok, 好可能係尿道炎, 不過因為要等種菌結果先可以confirm, 但係期間會改用醫治尿道炎既抗生素. 而改用此藥物之後, 陶寶B已沒有再發燒, 總算鬆一口氣.
退燒後既陶寶B都開始精神番啦, 仲開始踢手踢腳, 但因為佢都成2個半月大, 所以瞓係保溫箱內就好似巨人住係小人國咁, 啲手腳撞到個箱"Pan pan"聲, 啲姑娘都笑陶寶B係大BB呢. 所以佢退燒穩定之後就出箱轉瞓床仔呢.
瞓咗3日醫院之後, 醫生就俾陶寶B放假返屋企過weekend, 之後星期一再返醫院睇Report.
陶寶B返到屋企後, 成個醒晒, 當然啦, 屋企係佢主場, 呢度佢話事!!
星期一返晒見醫生睇report, 確認係尿道炎, 而莎拉第一個問題就係女BB有尿道炎就唔出奇呢, 但係男BB有尿道炎就好似好難明白. 醫生就解釋最大擔心就係BB先天結構性問題, 例如尿道短引起尿液倒流或腎部結構問題, 所以陶寶B出院之後就要排期安排做3個不同既測試, 以便睇吓尿道炎會唔會係先天結構性問題, 所以係未有結果之前, 陶寶B都要食住有保護性既抗生素直至下之覆診, 防止再次感染.
不過醫生都安慰我地唔使太擔心, 因為好多尿道炎既成因都係unknown沒有原因!!! 不過點都好啦, 希望陶寶B唔係先天結構性問題就好啦!!!!
陶寶B你要乖乖呀, 要健健康康呀!!


text:
星期二請佐半日假去試衫(擺酒果晚既婚紗同晚裝), 咁啱個妹又有補假, 加埋流沙包, 有多兩對眼幫下眼比意見. 我大大話話都試佐十幾廿套, 我第一次試著呢D晚裝同婚紗, 但覺得自己著得唔好睇, 一來我膚色又黑, 著唔到好淺色既衫, 會顯得我仲黑. 二來我A字膊, 著low cut真係無人地著得咁靚. 三來我手臂肥, 虎背熊腰咁, 即使件衫靚自己都著得唔靚. 我真係一定要好努力減肥先得, 因為個sales幫我著girdle果陣, 佢問我係咪有佐喎~ 嗚嗚, 我係有肚腩, 但比人誤會我有佐, 真係好hurt呀, 嗚嗚~~ 然後我換佐晚裝出黎照鏡, sales話估唔到我都有D肉地, 因為佢話見我平時衣衫覺得我好瘦, 但換完D晚裝出黎, 無遮無掩之後, 佢就覺得我原來都幾肉地. 嗚嗚, 我自己都咁覺得, 兩條手臂好似節瓜咁, 好肥呀~~~
最後暫時hold佐兩套婚紗(會二揀一), 一件金色晚裝, 一件紅色, 一件桃紅色, 一件牛仔布晚裝. 因為果度唔比影相, 所以無相可以post係呢度囉. 但我終於知道點解佢地唔比人影相, 因為我見佢地D衫都係抄人地款黎造, 所以可能係呢個原因所以唔比人影相掛...?


text:
社民連喺維園年宵賣諷刺民建聯無恥嘅「禮義廉」 T恤,結果民建聯向海關告狀,海關諮詢埋律政司意見,決定以「有人違反《商品說明條例》」為由,直踩社民連攤位,仲充公 115件 T恤,扣貨但冇拉人就收隊.
事隔 10日,社民連噚日就公開追究,指《商品說明條例》平時係用喺街市呃秤同女人街賣老翻嘅情況,佢哋呢件 Tee貨真價實,直接諷刺民建聯嘅無恥行徑,並唔構成「虛假商品」.社民連噚日向海關發咗封律師信,要求 7日內退還扣查嘅 T恤,否則就提出司法覆核.
民建聯商標註冊屬服務類別
上任冇耐嘅社民連主席陶君行,噚日同長毛,黨秘書長季詩傑開記招解釋,原來海關扣查批「禮義廉」 T恤,唔係根據同版權有關嘅條例執法,而係根據《商品說明條例》第 7條(1)(b),簡單啲解釋就係,如果件「禮義廉」 T恤係民建聯出品,社民連盜賣呢款假貨先犯法.難怪阿陶頻頻話寃枉,皆因佢哋絕冇魚目混珠,反而係指名道姓話民建聯最無恥,消費者亦都清清楚楚,唔係嚟買乜嘢民建聯嘅產品.仲有,原來民建聯喺商標註冊時,係屬於可以搞展覽,刊物同講座嘅服務類別,唔係貨品類別,依家引用其他版權條例話人侵權,都係無稽.
海關口口聲聲話做嘢之前徵詢咗律政司意見.長毛就話唔知海關徵詢咗律政司邊一級嘅官員,睇法律條文睇得咁唔清楚,斷估唔會係司長黃仁龍啩?佢更加想查清楚負責畀法律意見嗰位仁兄,同民建聯係咪老友.民建聯同執法部門溝通不嬲直接唔客氣,喺反高鐵人士包圍立法會時,葉國謙就打電話叫警務處處長清場;依家搵海關做嘢可能亦係照辦煮碗,搞到海關被轟打壓表達自由.


text:
2014年6月30日星期一
芥菜南瓜泡菜
中國人不嬲都鍾意用芥菜嚟做醃菜,好似雪菜,梅菜同鹹酸菜咁,都係用芥菜醃製而成,原來韓國人一樣都會佢嚟醃泡菜.踏入夏天,街市開始有芥菜賣,我自己都幾鍾意食,特別鍾情佢有點微微甘苦嘅味道,等我都試吓用佢嚟整泡菜先!
買開南瓜煲綠豆沙,順便又試埋用南瓜整泡菜.
南瓜麥米綠豆沙
2014年6月29日星期日
紅米 1s
一直以為身邊得我一個仲未轉用智能手機,但原來都仲有好幾人都同我一樣,有啲甚至仲係用緊 keyboard 機,相比起上嚟,我用 touch screen 都已經唔太 out,哈哈!
依家用緊部手機都開始出問題,無端端會自動轉做離線模式,又或者由路線 1 轉為路線 2,我都唔知發生咩事,淨係知道打唔出又打唔入;有陣時又會無啦啦自動關機;試過有次仲差啲俾部手機累死!如果我要比平時早好多起身的話,除咗校床頭鬧鐘之外,我仲會校埋手機個鬧鐘,保險啲嘛.俾床頭鬧鐘嘈醒之後,當然唔願起身啦,同自己講,瞓到手機鬧鐘都響埋先起身啦,點知一路瞓一路等,等等吓發覺唔多對路,無理由隔咁耐都仲未響,於是起身一睇,原來個手機係有自動開啟到,但入到個 logo 畫面就 hang 咗機,定哂格,好彩我無真係完全瞓著咋,如果唔係就出事喇!到最近發覺兩嚿電池都開始老化,都唔知買唔買新電池好,最怕呢頭買咗新電池,嗰頭就即刻壞機,咁就真係多得佢唔少!
阿馳同 Lily 都知我對手機要求唔高,只要有最基本功能就得,所以佢兩個都建議我買「小米」部紅米手機,因為夠平嘛!於是我都上過官方網站睇資料,發覺唔係隨時隨地上網就買到,原來係要𥄫住佢公佈幾時開賣先可以同其他人一齊搶貨,亦睇到好多網友都話試過幾次都買唔到,見咁啱 24 Jun 首次在港公開賣紅米 1s,於是就登記預約.自己一向都咁黑仔,諗住都唔會買到,純粹只係想實習一吓個購買流程,畢竟我都完全無網上購物嘅經驗,點知又會咁鬼好彩,一擊即中,當堂打個突.其實我都猶疑緊繼唔繼續落去買部機,因為依家真係好積極咁喺度量地同拍烏蠅,會失預算,但啲人又講到咁艱難先買得到,難得我咁好彩又無理由放棄㗎,算啦,買定部機喺度做後備都好,費事依家用緊部機突然間 “certified” 時都無機用.
有時啲嘢都真係整定㗎,原來手機開賣當日,兩期 iBond 同「中移動」都分別派息,夾埋都有幾千蚊,部新手機咁平,額外買多兩部都唔使入肉哦,呵呵! ^^
2014年6月26日星期四
黑糖橄欖油香蕉蛋糕 Dark Brown Sugar Olive oil Banana Bread
之前喺《用液體油脂代替固體油脂整糕餅》內同大家分享咗少少資料,咁學咗理論之後,當然最重要係實習啦!咁啱手頭上有香蕉,就搵香蕉蛋糕嚟做實驗啦!今日晏晝趁個 focaccia 麵糰發酵緊嘅時候,我就著手去做呢個實驗.
新鮮迷迭香
禮拜一喺大角嘴教完琴之後,要趕喺八點鐘之前到旺角政府合署交啲文件,落堂時都已經七點零鐘,所以都好趕,一直急急腳無停咁行,加上天氣又熱又濕,真係趕到身水身汗,所以交完文件之後就走咗過去「新世紀」度 “過冷河”!
用液體油脂代替固體油脂整糕餅
一直以來都對啲 food substitution 嘅網頁好有興趣,因為有好多食材喺香港唔係咁容易買到,即使俾你買到,但可能其實都只係用好少份量,真係唔想為咗用少少又走去買,呢個時候用代替品就最好,試過食譜之後覺得好先再買都未遲,但更重要嘅係,希望學識用唔同嘅食材去代替雞蛋同奶類製品,不但只係因為我唔鍾意奶類製品嘅臊味,食齋日我係連蛋都唔會食㗎!就算唔好話係因為個人問題,用其他天然食材去代替奶類製品某程度上都係有利健康,大家都值得參考一下.
最近就睇咗唔少關於烘焙包餅時用液體油脂代替固體油脂嘅資料,例如用菜油代替牛油.雖然有好多網頁都有唔同嘅見解,但綜合咗各方面資料,有幾點係比較重要,想同大家分享一下.
2014年6月21日星期六
抹茶紅豆糯米糍
2014年6月19日星期四
陳醋麵包多士 Balsamic Toast
又試咗另一個特別麵包機食譜喇!真係未見過用 balsamic vinegar 嚟整麵包,原本食譜係無用到任何油脂嘅,不過我自己就加咗初榨橄欖油落去,咁就連油醋汁都慳番,哈哈!!講笑吧,風味完全唔同呢,只係想增加個麵包保濕能力啫!
麵包味道有少少酸味,但比起酸種麵包易入口好多,因為 balsamic vinegar 味道比較醇厚,而且有種特別香味,大家不妨試試.
2014年6月12日星期四
甜酸麵筋
2014年6月9日星期一
芝麻雪菜銀魚乾炒飯
前兩個禮拜去過「誠品」睇書,見到 Masa 有本 brunch 食譜,於是就拎起快手 scan 過全書,當中有兩個食譜都好想試吓整,其中一個係雪菜,白飯魚芝麻炒飯,真係從來都無諗過用呢幾種材料嚟炒飯呀!
咁啱得咁橋,屋企真係有用剩嘅雪菜喎,咁就可以即刻試做.至於白飯魚哩,我就無買到喇,用現有嘅銀魚乾代替啦,之後再發揮自己嘅小宇宙,加入其他副材料同調味去炒飯吧!
老黃瓜粟米豬橫脷湯
呢排天氣又熱又濕,攪到個人就身都唔自在,仲會成日覺得好攰,好眼瞓,所以要飲多碗袪濕湯先得!
炒扁豆,赤小豆煲老黃瓜最啱,不單只可以袪濕,仲可以清熱解暑,加粟米一齊煲的話,記得連埋粟米衣同粟米鬚一齊煲,利水利尿,好過特登走去藥材舖買啦!
薑味焦糖雪芳蛋糕 Ginger Caramel Chiffon
黑糖蜜黃豆粉麵包 Molasses Kinako Bread
早前喺圖書館借咗本麵包食譜書,係專門為用麵包機整麵包而寫,而且作者所用嘅麵包機牌子同型號正正就係我用緊嗰部,所以都有啲興趣參考一下佢啲食譜.有好幾個食譜所用嘅食材都好特別,我自己就完全無諗過會用嚟整麵包,所以嚟緊嘅時間都會逐一試做.
2014年6月8日星期日
麥芽糖清貨第三擊
番茄雜菜燜排骨
煮呢個餸都係完全為咗清貨,包括:整完 muffin 用剩嘅南瓜;之前煮肉骨茶時買多咗放冰格嘅一字排;供完佛嘅蘋果;以及上次整番茄全麥麵包用剩嘅罐頭番茄同茄膏,你話呢個係咪一個 “環保” 菜式呢,哈哈!!
2014年6月4日星期三
涼瓜兩食
每年一踏入夏天,有幾種瓜我都必定會食,包括青瓜,老黃瓜,苦瓜同絲瓜,而當中嘅苦瓜,我由細個已經開始鍾意食,係咪好少見呢?
2014年6月3日星期二
放肆的一天
噚日紅假唔使教琴,難得一日唔使做嘢兼決定唔煮飯,一於瞓餐飽,瞓到夠為止!
無落街買餸都唔緊要,因為屋企有好多嘢食等我慢慢去 “發掘”. 瞓到成點鐘先起身,第一餐可以唔使食喇,至於第二餐,不嬲都好簡單,好求其,有老表嘅自家製麵包,車厘茄同蒸番薯,加埋杯鴛鴦就攪掂一餐晏喇!至於第三餐哩 ………
2014年6月2日星期一
夏天的西南風
成日都話,如果再買樓或搬屋的話,一定,一定,一定,一 ~~~~ 定~~~~ 唔會再住西斜樓,住足三十年,真係住到驚,嗰種熱法真係唔係人咁品,加上我家係勁開揚,完全無遮無擋,真係曬到爆,夜晚十一,二點摸落幅牆度都仲係暖㗎!所以新屋嗰邊見係東南先敢買,但原來朝早十二點前都係好甘,就算未瞓醒都一定會熱醒,加上又係無遮無擋咁望住個海,不單只無景好睇,仲將陽光反射番哂入屋,一樣咁熱,所以望海樓都係唔好再買!
話雖如此,香港嘅夏季多數都係吹西南風,所以屋企無遮無擋都有一定好處,勁通風涼爽,晾衫唔使兩個鐘就已經乾哂收得!唔好話唔使開冷氣,就連風扇我都好少開,呢幾日咁熱夜晚瞓覺我都唔使開風扇,有時天濛光時份仲會涼到要冚被,所以真係慳番唔少電費㗎!翻查紀錄,我已經好耐無交過電費喇,對上一次交電費已經係 2012 年 9 月份嘅事喇,近呢一年「中電」仲話我達到某個慳電指標,又再額外扣多某個 percentage 電費以作鼓勵㖭!你哋咪以為我真係為咗錢慳成咁呀,只係因為有政府補貼 $300 先會咁,其實每兩個月都要交二百零蚊電費,但都仲係用唔哂全部補貼,之後又再帶落下一期,咁咪所以攪到咁耐都唔使交電費囉!不過呢枝歌都就快無得唱 lu,因為財爺已經宣布咗唔會再有電費補貼,撞啱呢排收入又大減,死未!!
多謝老表的心意
一直以嚟,每逢齋期,佛誕,觀音誕,以及初一,十五都會同媽咪一齊食齋,所以中國傳統四大節日之中,已經有兩個節日會食齋,但估唔到七年前開始連端午節都變成食齋日,因為七年前嘅今日,應該係我成世人之中最黑暗,最低潮的一日!雖然我嘅人生都仲未走完,但係應該都再無乜嘢可以對我做成咁大打擊,咁大嘅折磨!!以前一直都好介意事業不順,收入減少之類嘅問題,但近排開始出現入不敷支嘅情況,理應會有個天冧落嚟嘅感覺,但居然出奇地無乜太大感覺,氣定神閒咁慢慢搵工,諗辦法,所以經歷過七年前嘅今日,我估都再無乜嘢可以推到我落低谷深淵,反正呢七年嚟都係靠自己一個人撐落去,捱過去!
禮拜六嗰日突然收到 Lily 嘅電話,打嚟問我關於整麵包同 biscotti 嘅嘢,心諗,呢隻懶鬼卒之都肯的起心肝去做阿茂喇!到禮拜日佢入嚟上堂學琴時,原來佢帶埋啲傑作入嚟,話要孝敬姑姑喎!佢自己都話,其實佢都唔多願整㗎,如果唔係因為知道跟住第二日係端午節的話,都唔會咁有心去整包餅,仲話完完全全係為咗姑姑而 “出山” 㗎!
冰涼甜點
2014年6月1日星期日
焦糖南瓜鬆餅 Caramel Pumpkin Muffin
訂閱: 文章 (Atom)


text:
update少少Nicole bb近況先
bb大個佐好多 連我日日對住佢都覺得佢重佐長佐個樣唔同佐
不過仍然係似boy多啲 哈~ 喺街啲人成日問係男定女嚟架
同埋我覺得佢開始識聽人講嘢 扭計要抱鬧佢都識聽
(會即時停佐喊 聽下你講乜先 隔一陣又喊過 哈)
而家大約飲到160-180ml奶 所以都隔耐佐先食 我都可以有多少少時間休息
但間唔中又會食極唔飽咁 兩個鍾又叫食
個胃仍然係淺所以成日都會噴番啲奶出嚟 有時鼻口齊噴好似噴泉仔咁 希望大啲會有改善喇
未戒到夜奶 不過我都唔想咁快戒..因為始終早產b想佢吸收多啲
人地話bb會自己戒夜奶 有啲又話一歲都仲食ing夜奶 OMG....
講住咁多先
寫番老闆farewell先
老闆都走佐大約3個月喇 大老闆成日想改革 乜都想改
我地請老闆去試德國菜
呢間最好味係鹹豬手同腸仔
鹹豬手個皮烤得好脆 咸咸香香最好送酒
腸仔就比較咸同膩 食少少已經飽ed 我地仲要每款打孖上
啲同事極力推介咖喱農夫包
但冇乜汁 咁dry冇可能食得晒個包囉 叫佢比多汁又話要加錢...no good
呢個牛仔肉都麻麻地 睇相好吸引架
我地入佐佢個會 有coupon送又可以即時有discount
下面個小食係送既 好似臘腸咁 又係好咸要送酒
呢日老闆好high 好攪笑 其實私底下既佢好有幽默感
之後仲話請番我地去洲際食雪糕 哈~
下晝同夜晚同樣有live band
我地仲點佐隻歌比老闆 祝佢快啲升職 快啲番嚟HK做大老闆
呢到啲甜品真係好好味 而且價錢唔算貴喎
order一個甜品百零蚊可以坐成晚喎
仲有個咁靚既維港view 好c服


text:
最 近 見 倒 有 人 問 醫 療 保 險 邊 間 好 , 呢 個 問 題 都 唔 易 答 . 真 係 要 睇 實 際 情 況 先 至 會 有 結 論 . 不 如 我 俾 個 check list 大 家 , 如 果 符 合 呢 個 check list 入 面 嘅 要 求 , 都 唔 會 差 得 去 邊 .
咩 叫 醫 療 保 險 , 要 搞 清 楚 先 , 唔 係 就 雞 同 鴨 講 . 醫 療 保 險 係 指 果 啲 賠 償 受 保 人 住 院 接 受 治 療 嘅 使 費 , 實 報 實 銷 , 每 個 項 目 有 一 定 嘅 上 限 , 唔 超 過 就 賠 足 , 超 過 咗 就 自 己 俾 , 通 常 分 三 級 : 私 家 病 房 , 半 私 家 病 房 , 大 房 病 床 .
經 常 被 混 淆 嘅 有 住 院 現 金 , 手 術 現 金 , 都 係 輔 助 性 質 , 揸 住 呢 啲 保 單 入 院 , 使 費 頂 唔 得 幾 多 .
以 下 呢 幾 個 係 一 定 要 有 嘅 :
* 保 證 續 保 :
保 單 生 效 之 後 , 無 論 受 保 人 身 體 變 得 幾 差 , 只 要 依 時 繳 費 , 保 險 公 司 都 要 接 受 續 保 , 也 不 得 因 此 而 增 加 額 外 保 費 或 額 外 嘅 不 保 條 款 . 我 有 患 癌 嘅 客 人 因 為 有 呢 個 保 證 續 保 , 就 唔 使 驚 冇 咗 份 保 險 .
有 啲 保 險 公 司 會 有 專 門 嘅 兒 童 保 單 , 大 家 投 保 時 要 確 認 , 到 兒 童 成 年 時 , 一 定 要 享 有 免 核 保 , 過 渡 到 成 人 保 單 嘅 權 利 .
* 保 障 年 期 要 夠 長 :
大 家 都 知 道 , 年 紀 越 大 越 需 要 醫 療 保 障 , 如 果 啲 保 單 淨 係 可 以 保 到 60, 70 歲 , 咁 到 時 再 去 搵 其 他 保 單 就 困 難 嘞 . 所 以 , 一 張 保 單 可 以 續 保 終 生 就 最 好 .
* 賠 償 上 限 要 同 醫 療 開 支 對 稱 , 要 與 時 並 進 :
醫 療 保 單 上 對 每 個 收 費 項 目 都 會 設 定 一 個 上 限 , 而 呢 啲 上 限 係 跟 據 當 時 嘅 醫 院 及 醫 生 嘅 收 費 而 定 嘅 . 當 然 往 後 嘅 日 子 , 醫 院 及 醫 生 嘅 收 費 會 因 為 通 漲 而 逐 步 上 升 , 如 果 保 單 上 嘅 賠 償 上 限 冇 跟 住 上 調 , 長 年 累 積 下 兩 者 距 離 越 走 越 遠 , 到 時 候 即 使 用 曬 賠 償 上 限 , 分 分 鐘 唔 夠 醫 療 開 支 嘅 一 半 . 所 以 , 如 果 收 到 信 見 到 啲 賠 償 上 限 要 上 調 , 所 以 要 加 些 少 保 費 , 呢 個 係 因 為 醫 療 費 用 上 升 啫 , 保 險 公 司 加 翻 個 保 額 俾 你 , 係 負 責 任 嘅 表 現 .
想 知 道 啲 賠 償 上 限 夠 唔 夠 ? 去 醫 院 網 站 睇 下 囉 .
* 有 冇 設 終 身 嘅 賠 償 上 限 :
一 般 來 講 , claim 爆 咗 個 賠 償 上 限 後 , 每 年 會 reset 一 次 (歸 零 ), 又 或 者 有 啲 會 逐 次 手 術 reset, 有 啲 會 逐 個 病 reset. claim 爆 後 總 會 有 得 再 claim.
但 係 , 有 啲 保 單 會 對 一 個 人 終 生 可 以 索 償 嘅 銀 碼 作 出 限 制 . 好 多 時 都 會 響 受 保 人 年 紀 大 嘅 時 候 開 始 累 積 計 算 . 大 家 留 意 吓 , 睇 吓 個 銀 碼 合 唔 合 理 , 自 己 接 唔 接 受 囉 .
以 上 呢 幾 個 係 我 認 為 比 較 重 要 嘅 準 則 , 大 家 如 果 喺 呢 幾 方 面 做 足 功 課 , 應 該 可 以 揀 到 唔 錯 嘅 保 單 架 嘞 . 以 下 呢 幾 項 係 我 覺 得 有 就 固 然 好 , 但 係 冇 都 唔 緊 要 嘅 .
* 出 院 免 找 數 :
有 得 俾 你 住 院 後 拍 拍 囉 柚 走 人 , 入 醫 前 梗 係 要 預 先 做 啲 野 啦 , 埋 又 係 要 pre-approve. 有 時 病 起 上 黎 趕 住 要 醫 , 唔 通 又 等 呢 啲 行 政 程 序 咩 , 梗 系 嗱 嗱 淋 醫 咗 先 啦 . 而 且 出 院 咁 大 筆 數 , 碌 卡 找 數 , 分 分 鐘 換 嘅 飛 行 里 數 夠 換 張 機 票 添 呀 , 使 乜 咁 驚 俾 錢 啫 . 如 果 你 驚 找 數 後 先 至 發 現 份 保 單 唔 賠 , 或 者 唔 夠 賠 , 入 院 前 問 清 楚 就 得 啦 . 其 實 到 病 左 要 入 院 先 至 問 , 會 唔 會 都 係 一 樣 咁 遲 呢 ? 不 如 趁 身 體 健 康 時 搵 個 專 業 嘅 顧 問 搞 好 啲 保 險 啦 .
* 全 數 賠 償 :
所 謂 嘅 全 數 賠 償 , 亦 都 會 有 最 大 嘅 賠 償 限 額 , 亦 都 會 對 病 房 級 數 作 出 限 制 , 有 啲 仲 要 經 保 險 公 司 嘅 網 絡 醫 生 轉 介 , 亦 都 要 入 住 指 定 嘅 醫 院 先 至 會 享 有 呢 個 權 利 . 呢 個 權 利 係 咩 ? 就 係 唔 使 逐 個 項 目 計 限 額 . 但 係 , 爆 咗 個 大 限 額 , 一 樣 要 自 己 俾 . 如 果 你 有 睇 醫 療 保 險 ( 二 ) , 你 就 會 知 基 本 保 障 加 個 保 上 保 就 可 以 頂 倒 整 個 住 院 開 支 嘅 九 成 , 又 唔 會 有 以 上 嘅 限 制 , 邊 樣 好 啲 就 要 你 自 己 揀 .


text: 黑色愉快 软硬天师 小生个名叫裕快 D街坊通称"小黑怪" 皆因我左手个处 天生黑斑一大块 SO黑色我好中意 逢亲好天我就去晒 黑色我好中意 凡黑色东西我就买晒 小生个名叫裕快 D街坊通称"小黑怪" 屋企黑迷萌好愉快 黑色既抬凳仲有 黑衫沟黑裤 连袋巾都拣到FIT晒 晚黑煮黑米 日头刻苦工作又够快 小生个名叫裕快 D街坊通称"小黑怪" 点知个头睇住架黑色TV播旧戏 有紧急消息呀 话"禁晒个D BLACK COLOUR" 哗!甘样点好呀 我点都要见下巨架 小生个名叫裕快 D街坊通称"小黑怪" 家阵有左新律法 可否讲解下TELL ME WHY 巨即刻甘等 "我讲乜你就要听 嘈嘈闭擗你入BLACK LIST 再扎扎跳就BLACK OUT 求其温你入BLACK PRISON 仲黑色呀拿 朕偏偏钟意青色呀 黑色呀拿 朕偏偏钟意紫色呀 仲讲呀你 仲讲呀你 仲黑色呀拿 我偏偏钟意青色呀 黑色呀拿 我偏偏钟意紫色呀 系唔准你呀 唔准你呀 小生个名叫裕快 D街坊通称"小黑怪" 终于走番去求巨 好鬼低声兼下气 我旧阵娶左个黑妹妹 翻去做老伴 我俩天生好登对 郎情妾意甘就破碎呀 唉 鬼叫巨把叫大晒 死死气翻去改过 将黑色既家私换晒 连水泥佬都即刻CALL晒 黎将屋企通处黑迷萌搞到白晒晒 但漆油D臭味 闻到我作呕兼泪满眼 小生个名叫裕快 不涝通称"小黑怪" 呢排觉得好古怪 街坊把口好似换过晒....


text:
事實上當然冇咁誇張啦,如果唔係,小甜甜都唔使咁快去賣鹹鴨蛋.不過咁,雖然唔係萬能,其實都相差無幾架喇.我就會話,如果有錢,真係能人所不能.早排就有單搞笑,唔知大家有冇印象?
話說有個讀中二嘅𡃁仔,帶咗四萬蚊現金同八部iPhone返學校派俾同學,條件就係要叫佢一聲「軒哥」.結果反應都不知幾熱烈,學生個個爭住叫軒哥,搞到要排晒長龍.最後因為搞得太揚,俾學校知道咗,即刻叫停,連收咗錢嘅都要嘔返出嚟.
聽講話條𡃁仔仔搞壇咁嘅係為咗溝女,想喺心儀嘅女同學面前威吓.而錢就係佢阿嫲俾佢買食嘅零用錢喎.
事件究竟反映咗乜?當然係金錢嘅威力啦!試問一個中二嘅戇居仔,有何德何能可以令到同學(包括高班同學)對佢咁恭維?俗語話有錢使得鬼推磨,而家叫聲軒哥就有錢收,實在太簡單喇.莫講話叫聲軒哥,就算係叫十聲軒爺我都制啦.
不過咁,錢可以買到人地嘅恭維,但係買唔到人地嘅尊重.事實上,收咗錢嗰人有邊個喺背後唔笑佢傻仔?單又一次證明咗錢唔係萬能嘅,起碼錢就買唔到尊嚴嘞.
講開又講,條𡃁仔又真係好戇居吓.如果佢心儀嘅女同學會覺得佢咁做好威,即係話條女都係信奉拜金主義啦,咁將錢直接俾條女肯定更加有效.我唔知條𡃁仔屋企係咪好似李+x咁有錢,如果係嘅話,幾萬銀當然小意思,就算日日派都冇所謂.如果唔係,佢過多幾年就會知道錢幾咁有用,到時就會後悔架喇.
至於收咗錢又要嘔返出嚟嘅學生,就肯定會覺得好唔抵.一來見財化水,二來無啦啦叫咗條戇居仔做軒哥,真係有貶自己嘅身份.雖然呢單只係小事,不過就證明咗錢可以令人做出一違背良心嘅.所以呢,又有人話金錢萬惡.
對於呢個講法,我絕對唔同意.以派錢單為例,其實雙方都係抱住不勞而獲嘅心態,而錢只係作為交易嘅媒介啫.就算係返到去以物易物嘅年代,呢咁嘅咪一樣會發生.其實話金錢萬惡,只不過係啊Q嘅精神勝利法.如果世界上有樣係萬惡,我就會話係人心,而唔係金錢!


text:
壞習慣‧排隊
打一場波,通常係有十個洞打得普普通通,三個比較好,另個果五個,爆晒.穩定性唔好,我都知係揮桿姿勢有問題.但估唔到,問題只係一個好小嘅動作,就係BACK SWING到頂時,左手手腕鬆咗响內拗.到DOWN SWING時,因為手腕要移返正,如果手腕移正嘅時間唔配合,咁就會响打到個波之前刮咗草皮.
當有咗一個壞習慣好耐嘅時候,那管係一個好小嘅動作,要改係好辛苦.改一個小動作,基本上係可以改變晒成個揮桿嘅MECHANISM.改正嘅初期,由於要重新適應新動作,所以比起以前(幸運地)打出嘅距離同準確性,有好大嘅退步.睇見自己打成咁,以前十球撻四球,依家十球撻七球,講真,唔好受架.不過,要為求進步,為求將來十球只撻一球或無,點樣難捱,都要捱落去.問題係,你肯唔肯堅持去改.
__________
放工揸車時最好聽收音機.今日講起香港人排隊換奧運紀念鈔票,跟住就扯到排隊心理,聽落幾過癮.
實情係咁:麥記櫃位有五位好靚嘅姐姐收銀,如果要排隊,有兩種方法.第一種係分五行嚟排,每行係由特定某一位靚姐姐幫你.第二種係全部人排一行,邊位靚姐姐得閒就幫下一位.
全部人排一行,係較為有效率及公正.譬如有一百個客,邊個客到先就幫邊個先,邊個靚姐姐得閒就幫下一個客,就算有一兩個客買嘢買好耐,但對排緊隊嘅客嘅輪候時間都無乜好大嘅影響,因為其餘果三個靚姐姐依然運作緊.但問題係,一入到麥記,睇見要排一百個客人之後,你可能會嘩一聲,然後講句「搞L錯呀」,跟住就認為麥記安排失當,要人等一百個客買完嘢先輪到你云云… 你嘅怨氣,全部落晒麥記度.
如果排五行呢?譬如有三行排廿五人,一行排十五人,一行排十人,一樣係一百人.想去食魚柳包嘅你,你會排邊行呢?依照無蝕底嘅心態,人通常會揀最短,即係十人果行嚟排,因為望落會快啲輪到你.但事實係咪咁,就要睇運氣.如果十人果行,有條友要買五個豬柳蛋漢堡三個走芝士,六個漢堡包一個走茄汁兩個走青瓜兩個走青瓜茄汁,十個巨無霸一個走醬兩個走生菜一個走一塊芝士兩個走晒兩塊芝士兼洋葱一個走青瓜沙律醬,三杯可樂一杯走冰四杯雪碧五杯橙汁氣水兩杯鮮橙汁,三個士多啤梨新地四個朱古力新地兩個走花生再加一打OREO麥旋風嘅話,咁你就有可能排得耐過排廿五人果行,甚至一百人排一行.不過呢種方法,要排邊行,係你自己揀嘅,快人一步理想達到嘅話,你可以話你自己醒目.但如果你慢人好多嘅話,你就只可以怨自己,半點不由人.
兩種方法,你會傾向邊種呢?


text:
2016年7月20日星期三
2016年1月7日星期四
發芽菜
2015年11月10日星期二
橄欖油消化餅
2015年6月4日星期四
德國酸椰菜
2014年7月10日星期四
屯門都有沙律菜賣
2013年8月10日星期六
華記果菜有限公司
2013年7月2日星期二
超值沙律菜
之前喺電視度睇到肥媽介紹中環嘉咸街街市有檔專賣外國沙律菜嘅菜檔,價錢合理相宜,當時我已經好想即刻飛去睇睇,之後上網又成日見到啲人話去買沙律菜好抵,比起超市平好多,我越睇就越心思思想去,可惜自己住得遠,打埋東費都差唔多!
嘩嘩嘩,真係好平,平過超市好多,如果無老人癡呆的話,羅馬生菜
賣 $ 16 磅,而沙律菜就賣 $ 26 磅,我呢度買咗一大棵羅馬生菜
同 3 棵沙律菜,你哋估吓呢籃菜要幾錢?全部夾埋都係
$24 咋,係咪勁吸引呢?棵生菜仲大到
要分兩餐食呀!
我自己就整咗個 Italian dressing 嚟撈沙律,啲菜真係好正,又新鮮,又清甜呀!
今晚晚餐有雜菜沙律,香草煙三文魚伴牛油果,忌廉海鮮蘑菇湯加黑麥包,
甜品係麵包布甸,美中不足嘅係無親自煮湯,開罐罐頭湯算數,
因為個人好攰,唔想再攪咁多喇!雖然好求其又一餐,
但食得開心又滿足哦!
2010年10月5日星期二
朱古力脆脆包
自從「美心」出咗個朱古力雪山包之後,其他西餅麵包店都跟住推出類似物體,之前我都試過「聖安娜」果個朱古力菠蘿包,除咗賣相唔吸引之外,連個古古力餡都唔係好得囉,好彩係有 coupon 先買嚟試,感覺上好似無咁 "蝕",所以我都費事影相寫 blog 喇!
今朝去買餸時,順便走過去「山崎」睇吓有冇包包啱,有就慳番唔洗整 lunch,食包包算數! 今個月嘅特價麵包,除咗有我鍾意嘅煙火腿蘑菇包之外,仲有新出嘅朱古力脆脆包,個款都幾吸引呀,所以就買嚟吓.
包包上面有我鍾意嘅腰果.
我習慣將包包焗熱先食,不過坦白講,買果陣時,睇個包面都唔覺會脆囉,正話我已經用 grill 嚟焗 o架喇,個面一樣無料到,如我所想,有少少韌,粒腰果就真係好脆! 個餡都 OK 夠香濃朱古力味,不過同「美心」個雪山包比就仲差一截,但肯定好過「聖安娜」囉!
天色唔好,個人又攰,真係煮碗麵都懶,求求其其,兩個包加杯即沖咖啡
就算數,咖啡機都懶開兼懶洗呀!食飽就出發去 Louisa 度喇!
2010年9月30日星期四
德國合桃提子稞麥包
早前 blog 友 Keith 問我有冇試過 A1 Bakery 果個德國合桃提子稞麥包,睇個名,初時仲以為即係佢嘅至愛麵包,因為果隻叫做裸麥合桃提子包,後尾親身去過 A1 一趟,見到個德國合桃提子稞麥包嘅真身,原來同裸麥合桃提子包完全唔同,一睇個款我就知道呢隻應該比果隻更加吸引我.不過個價錢就一啲都唔吸引我囉!賣成 $36 一個,我覺得都幾貴呀,所以我都係等佢夜晚買唔哂時做優惠先再考慮.
點知,過多一個禮拜,我再去 A1 時,發覺喺「麵包優惠」果個 shelf 真係有呢隻包包做特價,半個買 $14 咋!咁就真係啱哂,唔單只有平包買,仲可以只係買半個嚟試食,真係正!
睇個樣就已經知道,呢個德國合桃提子稞麥包比裸麥合桃提子包
扎實好多.
包包裡面同樣有合桃及提子乾,不過個麵包扎實之餘,而且仲係用
酸種整,我諗 Keith 應該唔啱食,因為佢食慣軟包.
一向我都好鍾意喺 A1 買歐陸麵包食,因為佢係完全無蛋,
無牛油 o架,非常健康.
Keith,我諗你都唔駛再考慮呢個包啦,因為完全唔係你果杯茶囉!
2010年3月31日星期三
丹麥麵包
早前喺中環開咗間麵包店,以賣丹麥麵包味司作招來,印象中,好似未食過丹麥麵包吐司,都好想試吓.不過,對於一個屯門人嚟講,真係鞭長莫及,唔通為咗果包老遠搭長途車去買咩!! 而且,聽講個價錢都唔平呀!
近排先發現,原來「山崎」都有得賣,不過就唔係間間都有,亦唔係時時都有得賣,噚日去 Louisa 屋企時,經過商場間「山崎」見到有得賣,於是就買嚟試吓.
原來唔似食丹麥酥個口感喎!麵包比較鬆軟.
好鍾意佢上邊啲鬢辮做形.
買返屋企食嘅麵包,我習慣會焗番熱先食.今次我開埋個 grill,所以麵包外皮好脆,好好食,而且又無乜牛油味,其他人可能會覺得唔夠香,但我呢個唔好乳製品嘅人,就合哂胃口啦!
我諗呢個丹麥麵包應該係「山崎」咁多吐司方包之中最貴嘅一款,盛惠 $15.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2009年9月26日星期六
加州桃駁李
之前食過加州水蜜桃印象都唔錯,所以今次見到同樣嚟自加州嘅桃駁李,都即刻買返嚟試吓.除咗因為同出一系之外,最重要嘅仲係價錢相當吸引!
上次喺「百佳」度見到 $12 / 3個已經覺得平,早前喺街市生果檔見到呢個桃駁李仲抵,$11/ 5個,平均只係 $2.2 一個咋!所以其實好多時候去超市買嘢真係要格過價,因為同樣款式嘅產品,比起街市,藥房及雜貨鋪,最誇張可以貴成七,八成!皆因供應商擺啲貨喺超市賣,係要俾上架費,而且呢個上架費都唔細數目 o架!供應商當然唔會做蝕本生意啦,啲上架費自然就轉嫁俾消費者囉!但喺其他地方賣就無上架費呢樣嘢,所以可以平好多.
講番呢個桃駁李,我覺得同食水蜜桃分別唔係咁大,差唔多食法,比起水蜜桃更爽口,但就反而無水蜜桃咁香,聽個名仲以為個 texture 會係介乎喺水蜜桃同李之間嘅質感 o添!
2009年8月29日星期六
桂格小甜圈蘋果榖類早餐
其實喺超市留意咗呢隻穀物早餐好耐,因為有我鍾意嘅蘋果同肉桂嘛,不過一日唔減價,一日都唔會買嚟試,因為我覺得唔值呢個價,我寧願買番燕麥方脆好過.點知早幾個星期卒之俾我等到佢減價喎,咪買返嚟試味囉!
打開個盒,剪開包裝袋,已經聞到好濃嘅蘋果味同肉桂味,即刻攞粒嚟試吓,嘩,好鬼甜呀,真係甜到阿媽都唔認得!!
本來呢類穀物早餐係屬於健康食品,但係整到咁甜,就一啲都唔健康啦!而且摸完之後隻手會有啲油 o添,係我食過咁多隻穀物早餐之中唯一一隻咁甜,咁油.所以我都唔推介俾各位喇!
都係燕麥方脆好食啲!
2009年8月25日星期二
水蜜桃食後感
報告,報告,小弟已經食咗兩個加州水蜜桃喇!哈哈,果然俾 Frankie 估中,真係打咗針喎!!
點解咁講,事緣上次食過 Louisa 個日本水蜜桃無乜味道,我就同佢哋講,咁我對我果幾個水蜜桃都無乜期望喇,Louisa 話未必,可能甜呢,跟住 Frankie 就話,係呀,可能打咗針,咁咪甜囉!所以我咪咁講囉,死未!
除咗甜之外,黃桃就比較香同腍身.
而白桃就無咁香甜,但係就勁爽脆,唔知係咪其實未夠熟,要再
熟啲先食得呢!
我懷疑水蜜桃係含好豐富嘅鐵質,呢頭批緊皮,果頭就即刻變啡色,仲快過蘋果,雪梨同香蕉呀!
有機會見到減價就再 encore!報告完畢.
2009年8月19日星期三
加州水蜜桃
噚日晏晝上 Louisa 屋企前,去咗佢屋企對面果間 "疑似"「 Taste」嘅「百佳超級廣場」度兜咗個圈,見到有水蜜桃買,個樣都唔差,$12 / 3個,都唔貴喎 (「惠康」賣 @$5. X ),仲聞到好香桃味,於是就求求其其咁揀咗兩個黃桃同一個白桃 ( 因為我唔識得揀,所以咪求其揀囉 ).
印象中,我好似咁大個仔都未食過新鮮水蜜桃,桃駁李就食過.之前睇「咁至識食」第一集時,睇到果醬專家 Bonnie 教整蜜桃果醬,佢話依家呢個時候水蜜桃係最當造,所以咪買嚟試吓囉!
P.S. 咁啱上到去 Louisa 屋企時,佢又請我食日本出產嘅超巨型黃桃,不過唔係真係咁香甜.我同 Louisa 講,之前睇到李純恩喺自己個專欄度講,去日本最好就係食白桃,試過之後都唔駛再試其他品種,Louisa 都係咁話,佢仲誇張到話要對住個洗面盆嚟食至得,因為真係勁多汁,一路食一路流到周圍都係汁咁話.所以對於我買果幾個加州蜜桃都唔會抱太大期望,食完再同大家報告啦!
2009年8月14日星期五
A1 裸麥合桃提子包 & 朱古力 doughnut
呢輪同 blog 友 ティーカッププードルーランド 傾偈,成日都講緊 A1 Bakery 個裸麥合桃提子包,因為係佢嘅至愛,佢話暫時都未有一隻麵包及得上佢咁好食!鬼咩,佢淨係鍾意食軟包,查實真係好少有歐陸軟包 o架!所以我介紹佢食 Pumpernickel 個黑麥包佢都話 "超級難食" ,死未!!
因為近排成日都提起呢個裸麥合桃提子包,而我又真係好耐都無買呢個 "正" 包嚟食,真係講到我都心郁郁,咁啱今日經過海翠坊見到 A1 呢個包又啱啱做特價,照樣只係 $16,咁咪買番個嚟食吓先!
但係今日個主角唔係裸麥包,而係朱古力 doughnut.
雖然裸麥包都好好食,但係已經唔係第一次食喇,反而 doughnut 係第一次買嚟試呀!因為之前睇過報紙講,喺香港好食嘅 doughnut 唔多,A1嘅 doughnut 算係數一數二好食 ( 之前執咗果間 Kripsy Kream 啲 doughnut 雖然好出名,但係個個都話好鬼死甜,唔係咁啱香港人口味 ),咁我咪試吓囉!雖然係貴就貴咗啲,不過人一世,物一世,乜都試吓嘛,最多豪一次俾佢咁大把!
個冬甩真係唔同啲 o架,發得特別厚身,咬落好實在,唔會太腍.由於 doughnut 係油炸,加上佢嘅實在質感,真係有少少似油炸鬼 feel,唔怪得之 blog 友 T&P 介紹炸兩俾鬼佬認識時,佢形容為 "Chinese doughnut with rice roll " 啦!而薄薄嘅一層朱古力醬又蘸得好均勻,好靚,唔會好似「山崎麵包」啲朱古力 doughnut 咁,面頭層朱古力一咬就裂哂,跌到一地都係,果然一分錢一分貨.
裸麥合桃提子包就唔駛講啦,一定好食.加杯咖啡,呢兩個包就係
我今晚嘅 dinner 喇!
2009年6月16日星期二
楓糖味及肉桂味燕麥方脆
我不嬲都勁鍾意食桂格嘅燕麥方脆,朝早加豆漿或鈣思寶做早餐,有時有加埋乳酪一齊食,甚至就咁當零食食都一樣好味,試過一路上網一路食,不知不覺就食咗半盒! 真係好好食 o架!等我遲啲試吓要嚟整西點先.
最近就出咗兩隻新口味,就係楓糖味同肉桂味,我就梗有買嚟試啦!
隻楓糖味原本一食落口好正,好香,因為從未食過楓糖,所以感覺好新鮮,但係食食吓就越食越濃,仲好似好 "假" 咁,睇番個成份表,原來有用到 artificial favor ( 人工味道 ),唔怪得之啦!所以唔我會推介俾大家.
至於另外果隻肉桂味就 mild 得多,對於我呢個 "肉桂精" 就梗係正啦,不過我今次都好醒,食之前已經睇吓有冇 artificial favor,呢盒就無加到 (希望無眼大睇過龍喇)!我依家都係一路寫 blog,一路 "脆卜卜" 緊 o架!
所以我只會買番原味同肉桂味囉!
2009年6月12日星期五
唂咕包
真係好,美心西餅不斷有 coupon,我就可以慢慢試各種麵包,今次就睇中新出嘅唂咕包. 我覺得真係無改錯名,叫做唂咕包而唔叫做朱古力包,係我嘅字典裡面,唂咕係比朱古力濃,而且無咁甜,呢個包就正正係咁樣.
我覺得真係無改錯名,叫做唂咕包而唔叫做朱古力包,係我嘅字典裡面,唂咕係比朱古力濃,而且無咁甜,呢個包就正正係咁樣.
表面一粒粒焗到金黃色嘅就係所謂嘅牛油曲奇?但我唔覺係曲奇囉!
最開心就係麵包裡面有啲朱古力粒,食落特別有朱古力味!如果包質硬番啲就更加好喇!
今次個實物同廣告張相算係分別唔大 o架喇,值得一試!
2009年6月2日星期二
椰檳
2009年5月30日星期六
黑麥@Pumpernickel
2009年4月28日星期二
南瓜提子麵包
哈哈,有 coupon 唔好嘥,繼續試吓美心其他款式嘅裝包先!今次就揀咗呢隻南瓜提子麵包,皆因我真係勁鍾意食南瓜 o架.
嘩,啲顏色好靚,好金黃呀,不過佢係有落到色素 o架!深橙色嘅粒粒就係南瓜粒嚟 o架!
個包用咗好多提子乾同鮮南瓜粒,第一啖咬落去已經 feel 到南瓜淡淡嘅清甜,咪以為 "淡淡" 即係代表唔夠濃味呀,其實代表個味已經好出 o架喇,我都試過幾次用南瓜嚟整蛋糕,但係無論落幾多,即使顏色已經好金黃 ( 當然自家出品就無用到色素啦 ),都食唔到南瓜味 o架,所以 "淡淡" 都已經係好有味道喇!睇番個成份,南瓜係排第三位 o架,只係僅次於水同麵粉,即代表成份當中南瓜所用嘅份量都幾多,因為所有食品成份表裡嘅材料都係根據用量多寡嚟排次序,份量越高者就排喺最開頭,所以點解南瓜味都幾出呢.


text:
排隊就一定唔少得,今次飛成拾幾個鐘,又要等轉機,所以我特別為卡樂B準備左2個BB袋*,加上LAPTOP,PUSHCHAIR,艾先生一套西裝,一人一件外套,一袋食物(艾先生有出遊饑荒恐懼症,TRAVEL一定整定袋三文治,水果旁身),跟住成條90%以上係BUSINESS TRAVELLERS嘅龍一齊排隊過SECURITY,我地一家似足走難...
[註*: 一個細袋放腳下,擺D最最最必要嘅用品(食品,奶,片片),另一個大袋就放上行李架,擺左後備應急用品(衫褲,藥物,更多嘅食品,奶,片片)等真係要用先爬上去攞.]
頭關由BIRMINGHAM 飛AMSTERDAM,路程唔洗一個鐘,但係D呀SIR/MADAM一D都無鬆懈架,而參與今次試食任務嘅家庭成員當然係小妹啦! MADAM係細BB袋攞哂D LIQUIDS(果汁,奶各一樽)同埋3個吉嘅奶樽出黎,然後叫我試飲樽奶,另外揀一個吉嘅奶樽試飲! MADAM...D樽無野係入面,點試. MADAM解釋話規矩係要試全部帶過關50%嘅食物/飲料/容器.打開任何一個吉樽扮飲就得啦...
跟住就開大BB袋,入面有全新BABYFOOD兩盒(一盒係MICROWAVEABLE膠盒封錫箔紙嘅雞肉飯,另一盒係玻璃樽裝嘅BABY CEREAL),根據50%規矩,要開其中一樣試食,MADAM竟然叫我開膠盒個盒試WOR,我話呢盒係原裝未經開封GOR BOR...而且開左唔封得返口BOR...帶唔到上機BOR...於是另一個MADAM行過黎話試玻璃樽個樽都OK,於是我唯有用手指點少少入口當試左,過左關之後順手扔埋樽CEREAL...總之,各處鄉村各處例,上次飛個個機場嘅檢查方法同今次又唔同就係啦!
係AMSTERDAM轉機又點呢? 英國機場一入閘就排哂勁長龍過SECURITY, AMSTERDAM呢邊就臨上機先搜~不過可能入大閘就已經搜過一次都唔定.膠盒雞肉飯已經擺低左係卡樂B嘅五臟廟,所以唔洗擔心又要試食.
係BIRMINGHAM機場買左2樽水,開左一樽飲緊,另一樽未開頭,X光機照到...要沒收,MADAM話機上有水供應,I KNOW BUT...我地驚BB水土不服特別帶佢飲開嘅呢個牌子比佢係機上飲用,佢話:水就係水,一樣嘅,無分別嘅...[咁...何來水土不服] 臨上機見到有賣水機,仲係賣卡樂B飲開個個牌子,每樽2.8歐羅,比BIRMINGHAM機場買貴2倍有多...真係肉隨砧板上
相比之下,回程時過香港SECURITY真係超容易...
喊到成個大喊十咁款嘅卡樂B去到SECURITY唔洗落車就可以過金屬探測門,有個呀SIR想話攞個金屬探測機喺咁意掃一掃步車仔同埋卡樂B,點知部機都未擺到埋去...佢就已經將喊聲加大50分貝.嘩嘩嘩...呀SIR彈開然後話左句:「咁都唔得?」就放我地走,D手提行李一D都無睇過,後來我先發覺熱水壺入面原來仲有水.
永遠都係個句,一D就太嚴,一D就太鬆...次次都係去到LAST MINUTE先知要做乜,攪到LEI哂HEA...


text:
終於同媽咪去左睇裙褂啦
原本Jerry唔肯陪我出架,佢話無聊喎
咁我都想問下佢意見架嘛
佢終於敵不過我o既可憐o既聲音
一齊去睇褂啦 XDDDDDDDDDDDDD
由於之前同Jerry探過路
亦都收集過其他JM o既意見
其實已經鎖定目標,想係永隆租褂架o勒
但無理由淨係去一間睇架嘛,所以我地就去左錦發先
去到起碼有3個女仔試緊褂
咁我唯有耐心等候啦
點知原來我媽咪已經同個老闆講佢想睇d咩褂
等其中一大班人走左之後就開始到我試o勒
之前細妹著過果件褂係有金銀線加珠片的
所以媽咪都想睇下呢款褂
我係錦發共試左三套褂之後
問埋價錢就同老闆講想行多陣先返
但當時已經有心頭好架o勒
哈哈.....唔好介意我頭髮蓬鬆 XDDD
左1: 金銀線中五福, 波浪腳
左2: 金銀線 + 水晶珠片, 波浪腳
左3: 金銀線 + 水晶珠片, 波浪腳
左4: 淨水晶珠片, 波浪腳 (呢件係返轉頭再試o既)
行到去永隆
又再要求老闆拎d金銀線加珠片o既款式出黎
我係美華就試左3套
左1: 金銀線 + 水晶珠片, 平腳
中: 金銀線 + 水晶珠片, 波浪腳
左3: 淨水晶珠片, 波浪腳
但我係美華揀唔到心水,所以決定返轉頭租之前睇中果套
哈....入到去叫老闆拎多套淨水晶比我試下啦
嘩!!!! 好彩再試咋!!!!!!
錦發呢套淨水晶好閃,好搶眼
我又鐘意套褂o既地較紅,真係一流
其實原先我睇中左2果套架
咁我就不斷咁諗應該揀邊套啦,媽咪都覺得呢2套都唔錯
再問下老闆意見,佢認為現場睇,一定係最後果套搶眼同埋靚
但上鏡計,就應該左2果套好d
幾經爭扎之後,終於決定要現場搶眼果套
因為我地都認為依家用傻瓜機影出黎效果可能淨水晶褂冇咁出啫
但到當日攝影師d機影出黎效果應該會好d
好開心,咁就confirm左我出門o既裙褂啦
等我post張大d o既相出黎比大家睇清楚個款啦 ^^
其實錦發同永隆d褂都好新淨,價錢又相宜喎 (仲可以講少少價添)
我試咁多套,每套大約都係500-700內有交易
呢2間都聲稱會封褂o既 (意思即係你hold左之後就唔會再租比人)
雖然唔知佢地係咪真係會咁做
但聽落真係唔錯....而且佢地又專係做褂o既
始終d褂係靚過係租婚紗禮服o既地方o既
錦發地址: 旺角上海街523號 (朗豪坊停車場斜對面)
後話.....其實途中我都有問過Jerry o既意見
但佢既然答我,我覺得套套差唔多,睇唔出有咩分別 XDDDDDDDDD
我諗男人都係咁架o勒...哈哈


text:
之前一早上網 hold 咗二十件 wg+eg,一去到啲衫已經攞晒出嚟,不過Angelababy果條短裙無得試,因為有人著咗去影相,到我影果日先比番我試.仲有番到屋企先發覺佢比漏咗阿Sa果條吊帶玫瑰花我試,不過唔緊要啦,其實我都唔會揀吊帶,都係貪得意試吓啫!
幫我試衫嘅係Crystal,佢排好次序比我試,外景婚紗>影樓婚紗>晚裝,佢好nice and helpful 呀,每條裙都會解釋個design﹑有咩detail位﹑影出嚟咩效果﹑揀咩色好...因為外景婚紗我揀得3條,Angelababy果條短裙又無得試,即係得番兩條,所以佢另外揀多咗3條比我試,每條裙著咗出嚟都會比我企上個箱度照吓鏡﹑同牛牛商量吓,跟住就用DC幫我影張相,之後可以一次過睇番先慢慢揀,不過唔比我哋自己影相!
試晒廿幾條裙都係用咗個零鐘,之後啲相過晒落電腦就比我哋慢慢揀,Crystal行開咗做其他嘢,我哋梗係即刻攞自己部 DC出嚟偷影啦!因為counter仲有其他人喺度,所以都唔敢咁揚,只係偷影咗6張,就係我最後揀淨嘅6條裙,因為係偷影個mon,所以好暗!其實一路試我已經心中有數,外景婚紗﹑影樓婚紗﹑晚裝都分別已經揀淨兩條,total 6條,最後就要二選一﹑二選一同二選一!我嘅選擇困難証又病發喇,最後玩咗半個鐘先揀到!
下面兩條係外景婚紗,第一條一早上網hold咗必選,因為個V字吊帶好靚,好elegant!點知第二條係Crystal加比我試嘅又好靚喎,有啲古典feel,外景著夠輕盈,不過有啲大肚feel,所以最後都係揀咗第一條!
呢兩條係影樓婚紗,11月wedding expo見到model行catwalk已經覺得好靚,又係二選一難題.第一條low-cut位有波浪,玫瑰花好young好特別,不過得一面靚,另一面冇咩款.而第二條有超大拖尾,大泡泡+喱士,同埋上身有綱絲顯得瘦啲,所以第二條成功入選!
晚裝反而最難揀,上網啲款好娘好舊,得幾條靚!下面第一條就係之前我話因為“佢”即刻比錢join FB package!粉紅+金色漸變,三層唔同效果,好young又唔太fancy!不過我一直都話要揀我最愛嘅紫色晚裝,下面第二條就係就係 my cup of tea!但個款高貴斯文啲冇咁young,咁點算呢?牛牛話呢個係唔止一百萬嘅問題 呀!(即係冇答案!),Crystal 就suggest揀深色同我 like嘅colour,但我心入面又好喜愛 pink + gold,所以我決定...打電話問朋友!X小姐話pink + gold台灣一定冇呢啲款,紫色唔揀又會後悔,所以決定加$500揀晒兩件!Yeah!!其實我都知加$500可以揀多件衫,只係想多個人十卜我啫!咁咪叫牛牛比我做醫藥費囉,醫我嘅選擇困難証!!好嘢!有四件衫影相!
之後到牛牛揀禮服,好簡單,一黑一白,有啲要+$300 or +$500,out!其實唔洗加錢嘅款都唔差(好台灣好多!)下面第一件簡單啲,第二件浮誇啲,因為台灣冇浮誇款,所以第二件成功入選!我揀嘅!
白色禮服偷影失敗!以下係model相,哈哈...牛牛梗係冇咁型仔啦!!
跟住就sell我買鮮花球,八折咗都係5,6百蚊,包埋新郎襟花同新娘頭花,不過多數都係玫瑰,又冇咩紫色花揀,我又已經買咗絲花球,所以冇買到,跟住sell我淨買頭花$180,我又唔係特別中意鮮花,所以都唔買!最後講埋影相細節,提我哋要準備啲咩,成個過程兩個鐘攪掂晒!好快呀!!
後記:想join FB嘅朋友一定要去會展expo,唔係因為多啲嘢送,係因為有catwalk show可以睇新衫!可能真係太多人影FB,佢哋啲衫好快殘晒,08年嘅款已經變晒灰色,有啲仲染到紅紅哋/甩晒花!好彩佢哋啲款出得快,每次expo都有新款,如果睇啱可以即刻join,新款婚紗晚裝都可以揀!今個月expo又有新款喇,不過冇我份!!
期待4/3影相~~


text:
2015年8月31日 星期一
兜巴扯面
明打既不得
暗鬥易迷塞
先天無能士
代代喊冤屈
被放逐嘅四口老大近日又口擘擘潤起施威來.佢話唔知到講馬辦和西環辦有冇向大教館長老會施壓,阻止提升蚊蚊教頭做副總教頭,但係佢就批評長老會堅持要等埋首席副總教頭一齊才推選嘅理據,比起當日亂制派在甩轆事件之中堅持等埋八叔才舉手嘅理據更加荒謬,並直指施威做得太過「適度有違」喎!嘩,四口老大咁講嘢,咪即係以贈施威為名,請阿爺吃兜巴扯麵為實?喂喂,呢碗麵會唔會食出禍嚟架?閣下執著成咁,小心累親則邊嘅人至好呀!
2015年8月28日 星期五
一台獨大
一台獨大有乜好吞金滅餸確離譜
廣大市民心火燥
三句唔埋問老母
前幾晚在街口被黃伯截住,佢話屋企個公仔箱唔知係咪壞咗,個老番台搞來搞去都只係得單聲道,搞到佢聽極都唔明套劇講乜東東,仲叫我幫佢較番雙聲道喎!咁我咪跟佢上樓睇吓幫唔幫到佢囉!點知我發現佢個公仔箱好正常,於是問他究竟是那一套片集冇配音.佢話唔知劇名點叫,只記得一套係檢查骨頭破案,另一套係講個男主角諗嘢好叻破案嘅.我聽後登時明白晒,於是話畀佢知那兩套片集已經冇配白話,完全唔關部機事.點知黃伯聽完我講之後滿臉不悅,仲問我點解失驚無神取消咗配音,我真係唔知點答佢囉!
2015年8月26日 星期三
寶島無國賊
非龍亦非寇
惡毒冇人有
存心當國賊
果然爛得透
島嘅過氣大佬燈龜經常開口及著脷,話釣島屬於扶桑都唔在講,現在更加變本加厲,在抗戰勝利七十周年慶典在即便投書扶桑,直指在七十年前寶島與扶桑屬同一國,所謂抗戰完全係子虛烏有嘅事,係有人刻意利用這種莫須有嘅罪名去抹黑扶桑的.此事曝光之後便在寶島牽起翻天巨浪,並鬧得滿城風雨.
2015年8月24日 星期一
攴嘢奇談
先生教學我走堂
攬著阿嬌去洞房
點知半途失路向
惟有就地嵌一樁
呢嗱,我哋紫荊城嘅大學生認真係乜都出位過人嘅.吓,乜嘢咁駕勢?之唔係同女友在行人路邊當眾搞魚水之歡囉!不過請聽清楚,我講緊嘅唔係揩大咗嘅忽仔,忽妹,而係紫荊城高上學府嘅大學生.月前一對男女大學生在慾火攻心之際,連租用時鐘酒店都嫌費事,便將行人路邊當作新房,就地大幹起來.登時睇到過路嘅街坊人人心癢癢,個個眼甘甘.後來還被人將條片擺上互聯網供諸同好,真係唔知到當佢哋嘅爸媽睇見之後有何感想矣!在早幾日前又有一對人細鬼大嘅男女小學生,在公屋後樓梯上演顛鸞倒鳳,而且還有另一名男童用手機在旁拍攝.依我睇,假如唔係驚動咗大廈保安報警嘅話,那段片分分鐘紅爆互聯網.呢鋪都可謂攴嘢無大小,最緊要啱橋咯!
2015年8月21日 星期五
痴瘋自白
亂搞無罪反有理三山五嶽同朋比
秋後算賬太猖狂
紫城價值不如屁
豈有此理,縣太爺居然明目張膽的搞秋後算賬,把我哋一群「和尚打傘」嘅同志逐一押上公堂判罪.咁搞法分明係踐踏人權和打壓學術自由,簡直係無法無天.眾所周知,我哋一班「和尚打傘」同志嘅天職就係替你哋去保衛金紫荊免受紅潮薰染吖嘛!要革命就梗係有犧牲,做唔到生意咪關鋪去遊埠囉!再唔啱,就摺埋間鋪開枱打麻雀吖嘛!點不知你哋班街坊好人當賊扮,唔單止唔感激我哋搏命替你哋爭取話事權,反而唱衰我哋,都可謂好心冇好報咯.坦白講,我哋霸住條街七十九日,無非要話畀全世界知,你哋係被「棺箱勾結」累到交唔起租,買唔起樓,攞唔到公屋,我哋至替你地去瞓街啫!咁仲唔夠偉大咩?我哋之所以衝擊人民公社,就係因為你哋選咗一群不顧民生只管發財嘅自私鬼出來做代表.記住下次選我哋,飛起佢哋喇!
2015年8月19日 星期三
小心拖出禍來
有錯必須認
唔好兩頭擰
有法不依從
遲早爆鋪勁
在去年「和尚打傘」期間,大撞黨成員水佬超涉嫌從高處向捕快灑下「陽之甘露」而被捕.有人用手機拍得水佬超在被押送期間涉嫌遭七名捕快毆打.事件至今已經過咗十個月時間,但刑部衙門依然未有提出檢控.據刑部袁大總管透露,待米字國大狀師提供意見後就會有所決定,並強調假如意見清晰,就不必等待巡捕房提供資料都可以展開行動.呢嗱,唔知各位街坊點樣去看待此事,但在下就覺得唔多妥.因為聽落之後感覺上係巡捕房拖延呢單畸屎嘅進度多啲喎!咁咪即係暗寸新任總捕頭冇料到?
2015年8月17日 星期一
拒絕再挨打
你欲強攻我使柔
一揮衣袖血封喉
昔日世情不復再
今天獨我起高樓
呢嗱,一個國家嘅貨幣分開兩日貶值兩次係極之罕見嘅事,難怪江湖上嘅陰謀論講之不絕.其中較可笑嘅一個講法就是,指阿爺家中有跟花旗勾嘅家賊,他們假借振興出口為名而暗中討好山姆大叔為實.理由就係貨幣貶值雖然有振興出口嘅作用,但亦會導致大量資金被抽離並轉投向花旗去嘅可能.呢嗱,唔知你點睇,但我就唔信有人會愚蠢到當阿爺係懵仔,兼拿自己條小命出來教飛.須知到人銀真的大幅貶值嘅話,唔單只係天朝嘅金融體制首當其衝,相信整個亞洲甚致全世界都唔好彩的.以阿爺嘅硬朗作風看來,相信人人錢莊之所以任由市場將人銀幣值連貶兩日,應該係事先獲得阿爺同意的.
訂閱: 文章 (Atom)


text:
2008年11月30日 星期日
舊曆快樂~~~~~
過咗一個好開心舊曆生日
首先:一起身收到隻錶
係大少爺送我既神祕舊曆生日禮物
正日生日既生日禮物自己揀,當然知係乜,連你哋都知係乜
但舊曆生日係一份意外驚喜
一向唔鍾意帶錶既我,會再次嘗試習慣帶錶
因為我要將份心意帶住
到夜晚由菇奶奶帶住幾隻馬騮:烏GG,呀茄同我去福音晚餐會
我同烏GG,呀茄一碰埋通常都會失控
事前連呀妹diana都好擔心我哋會不受控制
但放心,琴晚我哋只係偷偷地玩呢
呢餐晚飯...心靈上得著好大
有如溫偉耀先生所講,係一件快樂既事!無錯!我的確感到快樂
一圍人我地唔好意思去影呢
收到菇奶奶送比我既壽包
我終於有機會食菇奶奶整既包包,哼~~~~
係bagel啊!
夜晚返到屋企,連大少爺都猛去望個包包
哈~~~佢都好想食
呢2對包包成為我倆早餐,我再焗熱後,外脆內軟好味啊
菇奶奶: 多謝你啊!你令我感到好快樂!
包括我認為理所當然既事,你都話我知,其實係幸福既一種
菇奶奶整埋薑味曲奇添
趣事:
話說食飯時,上到雞既時候
居然上菜時雞頭對住我,我即時縮埋一舊,擰歪臉
烏GG即刻好奮勇咁,不理同檯其他人投以奇異目光,第一時間夾起個雞頭
當時我以為雞頭已經消失,就將頭擰回
點知烏GG緊張得滯...失手,個雞頭晌張檯上滾動
個感覺好似古裝劇犯人被斬頭,然後個頭晌地上滾動
烏GG,多謝你!多謝你咁為我
雖然我當時又笑到喊
但其實內心好感激你,你令我好感動
我愛你喔!
亦多謝你被我疲勞轟炸後,既舊曆生日禮物
訂閱: 張貼留言 (Atom)


text:
星期五去羅浮宮BOOK完婚紗相之後我地去佐又一城既EXP食飯, 食完飯就落金都, 因為我想睇結婚鞋. 我地九點幾先落到去, 有D舖頭都關佐門, 所以都無咩人. 因為我一早就做晒research, 所以目標明確, 去佐B1既甜蜜蜜, 佢地兩公婆好好人, 係咁攞D鞋比我試, 因為我對腳有D異於常人, 生得又橫又肥, 所以著到D肉咇晒出黎, 好肉酸. 本來諗住造對無咩踭既, 因為一來我唔識著高踭鞋, 成世人都未著過高踭既, 二來擺酒果日著咁高應該會好攰. 我試佢一吋踭果D, 著得唔靚, D肉咇得好勁, 同埋個型唔好睇, 著吋半好少少, 但無兩吋咁好睇, 所以最後都揀佐造兩吋高既, 著得好睇D, D肉又無咁咇. 我揀果個款$338, 10月10日可以去攞.
話說我試鞋都試佐大半個鐘, 三心兩意又唔知造幾高好, 又唔知揀咩款好, 我落完訂臨走果陣老闆娘讚流沙包好耐性無脾氣, 係咁讚佢好人, 佢話好多男朋友陪女友試鞋, 會無耐性黑面, 甚至會對女友惡言相向, 所以佢話我老公真係好好人, 哈哈~~ 唔好既我都唔嫁啦~~
本來想買埋girdle, 但揀完鞋都已經十點幾, 所以留番星期六再黎過.
除佐婚紗鞋之外, 仲要買多對紅色既褂鞋.


text:
2015年3月26日 星期四
(DAY 11)唐戶市場擦擦擦~
落咗巴士,
搵目的地先~
好快就搵到...
周圍望吓先
但我諗住幫襯1樓呢間迴轉壽司
可惜實在太多人,
時間寶貴,
等等吓都係決定落番樓下買壽司食
幸運地發現1樓有幾處冷氣房,
可以比我哋用餐,
我哋等幾組日本人用完餐就全員霸晒成間冷氣房,HAHA
部份團友就負責落樓下買嘢食
老實講,
就價錢計,
性價比係高的,
但食落唔會嘩一聲果種....
樓下都有地方食,
天氣熱,
都係坐冷氣房好D XD
坐呢架船就返到門司港啦
(待續)
2015年3月9日 星期一
(DAY 11)關門海峽行人隧道
沿住呢條路行就去到行人隧道
沿路有海風吹來,
加上有啲景望吓,
唔覺辛苦.
跟住就見到目的地 -- 關門海峽行人隧道啦
點知團友過門不入,
原來嚟遠見到有嘢食 _ _"
Bryan 仲歎,
坐低等嘢食
食啲關東煮
仲有雪糕
跟住落去隧道~
嘩哈哈,
我哋終於完成由九州行去本州啦 XD
去到出口蓋印章,
至發現喺入口唔記得蓋......
咁就湊唔完整一個章....失策...
出到隧道,
搵巴士搭去唐戶市場,
見此一景
巴士站附近,
有一位伯伯,
據稱係義工,
同遊客看圖卡講故事,
我哋當然唔知佢講乜,
但都坐定定睇佢表演,
當巴士到嚟就一哄而散,
希望伯伯唔好介意啦
(待續)
2015年3月4日 星期三
(DAY 11)潮風號
匆匆遊完九州鐵道博物館,
我哋就出發去搭潮風號.
喺參觀鐵道博物館前已買定套票 (大人800 YEN,小童半價)
套票包括乘搭潮風號,一程巴士,然後由唐戶坐船回門司港,
當埋佢係行程指南都得 XD
潮風號外型都好得好潮o架
上車有得抽簽,抽中有把撥扇,
最後結果點都係落係班反斗星身上.
出賣團友,
又出張大合照先,haha
九州呢方面真係一脈相承,
有架生拍照留念
留意以上日子,
好特別o架,
我就係要設定呢一日一定嚟門司港,
plan 行程費盡思量. (下回分解)
經隧道時熄燈出現咁靚效果
到站囉~
日本嘅兒童遊樂場唔似香港咁千篇一律,
呢個狀似八爪魚嘅我就覺得設計得新穎美觀.
所以我哋班大人就批准馬騮們逗留十幾分鐘玩個痛快
再見啦~
跟住就勁囉,
我哋由九州行去本州.....
(待續)
訂閱: 文章 (Atom)


text:
今日為慶祝Tony尋日的生日,我地去左尖沙咀滬江飯店食上海菜!
叫左咩餸,我諗大家睇相就一清二楚啦,真係難為了Tony,成日要滿足我地影相既要求,望住d餸有得睇冇得食,流晒口水,哈哈!算啦,都唔係成日係咁,我地會加您好多分架!嘻嘻~~ 都係過埋今個星期姐,Tracy走後您可休息一排啦!
特別環節係我地為Tony預備左個小驚喜,就係...
我地仲問侍應拎左蠟燭,扮去廁所跟住捧出黎架,見到佢都幾驚喜同開心,雖然男仔要含蓄d,但我估佢應該幾感動既,有小學同學一齊慶祝喎!可惜四人組變了三人組,今日...有呢個小遺憾啦!
壽星仔影完,我都要扮壽星女捧住影張先!
食到咁飽,我地想運動下,就去海旁散步,點知意外發現原來已經開始有聖誕裝飾了,仲有好多遊客同人呢!我亦不忘試下用相機影下夜景先,仲用了闊瑩幕,大家覺得點呢?
原來尖沙咀開左sogo,我都唔知添!
海港城的聖誕裝飾,以好多的閃閃星星為主題,人人行過都變得好閃呀!大家先睹為快啦!
唔少得既梗係拍照留念啦,又要多謝Tony既耐性,影到咁多冇閒人既相,其實當時個度勁多人架!
X唔係超人呀,係Xmas意思呀,咪誤會!^^
睇怕呢次係唯一可以同Tracy影低咁有christmas節日氣氛的機會,因為佢星期六就走啦,而佢都極少係香港過聖誕既;影左就當一齊過左架啦,雖然下個月您同唔到我地過聖誕,就算分隔咁遠,我都實記得有您呢個朋友架,一切在心中...快d再返黎呀!!


text:
今日行程相當緊密,先係去同太陽嫲嫲拜山,原本安排係下午太陽哥哥臨交更前,但太陽爸媽怕多人,想係早上最早時間,咁我地就約好九點半係香港站集合;亦因為上午要拜山,我要係中間搵節目至太陽哥哥放工,所以今日做左好多好多野!
同太陽嫲嫲感情並不深,只係同太陽哥哥拍拖期間,見過佢兩次,印象其實好模糊;不過呢排個人諗多左好多好多野,有d野,真係過左就返唔到轉頭,想珍惜時有時已冇機會...所以我一早同太陽哥哥講定去拜嫲嫲時預埋我;亦係尋日買定紮花黎探太陽嫲嫲,仲係太陽嫲嫲靈位前,默默地企左好幾分鐘,同佢傾左有史以來最耐的計.
拜完山,太陽哥哥車我地去天后飲茶.
太陽哥哥先繼續開工,我同太陽爸媽飲完茶送佢地搭巴士返沙田,攪掂十二點正;我就再搭地鐵去中環,再沿住扶手電梯慢慢上堅道.
上到堅道,去左浸信會搵表姐一家,我就係跟住佢地去玩,一直到太陽哥哥放工.
去到教會先"裝"下諾諾上主日學:
呢度好大規模,幾層樓高,四樓呢度係兒童層,比小朋友上主日學同育嬰地方,成個托兒所咁!
小日朗呀~~
諾諾主日學放學啦,仲好開心拎住勞作出黎,佢仲好奇怪恩恩又會係度既!
因為小日朗痾左臭臭,我睇住諾諾先,陪佢周圍玩玩具.
離開教會前去洗手,呢層的廁所全for小朋友,所以都係mini size.
臨離開教會前,小朋友要放回名牌留待下次用.
跟住我地上羅便臣道攞車:
再去上環美心,會合姑媽姑丈飲茶;不過由於我已好飽,只係坐多過食,影下相同幫手湊小日朗.
諾諾食包的多個表情,佢食得好滋味,好攪笑!
表姐夫趁飲茶期間,過左隔離QB House十分鍾剪髮,我都跟埋去追訪一陣!
剪完得返好少頭髮咋,哈哈!
飲完茶兩點半,我地直入赤柱;係車上期間,小日朗肚餓,我就幫手餵奶,佢全程楂住我隻手呀,好warm呀!
到達後我地就去沙灘,今日陽光唔太晒又唔太熱,去沙灘真係good timing!
跟住我地係沙灘紮營:
我地用沙埋住小日朗對腳,佢自己都好好奇,好攪笑!
今年六月先係端午,但已經有人練習撐龍舟啦!
諾諾玩竹蜻蜓+吹竹笛:
小日朗都有太陽眼鏡!
就係呢個時間,因為係沙灘掛住玩,電話響左幾次都唔知,原來太陽哥哥剛車左客黎赤柱,準備吉車返出去交更,想車埋我,點知我又miss左...激氣呀!影埋呢幾張相,我都起程搭小巴回銅鑼灣會合太陽哥哥.
今晚同占美一齊食飯,成兩個月冇見佢都冇,我地去左食越南菜.
就係咁,過左一個超忙碌同連抖啖氣都冇時候的星期日,不過真係好精彩呀!


text:
又嚟料喇! 今日又係令人煩躁不安, 戰戰兢兢, 食慾不振, 工都唔想番, 電話又唔想聽, 朋友都唔敢約,食唔安坐唔落嘅日子"MONTH END" … 唉!又係我當黑, 查實由上年11月寫lee個blog 開始, 每個月尾都必定會寫 month end support嘅慘況, 次次都唔知要攪到幾點先走得或訓得, 重鑊鑊新鮮鑊鑊甘先頂隠, 重要次次都咁黑係我遭殃, 唉! 餐餐都寫埋lee d 嘢, 真係寫都寫到厭, 你哋係咪都睇到好悶?
不過今次同上幾次都唔同, 因為今次媽媽, 姐姐同師奶仔都閃哂, 基本上係所有人都閃哂, 得我一條茂利喺度等息咋,重係等極都冇消息嗰隻!頭先個user 重無恥到問我:「你今晚有冇約人呀?」…我答:「有呀 (查實又真係冇約人嘅)」,佢竟然話:「咁就要mark 住你唔比你走喇!」…救命呀,真係唔想接佢啲call呀!
頭先重口响响咁同師奶仔講6點半前要閃, 重要熄埋電話玩失蹤唔好比媽媽搵到! 好明顯lee 啲嘢講就易姐,家陣又係要贛居居坐喺度等運到! 家陣重唔知幾點先走得添, 下個月year end 睇嚟都係凶多吉少,死得更慘!
啱啱service department 嗰個亞叔走嘅時候途經我個位, 佢話: 「成層樓得你一個未走咋喎做乜咁慘呀…」. 好孤獨呀!真係有啲想喊嘅衝動… 鳴鳴…


text:
豉椒炒鵝腸 - 我叫架 都 ok 啦
粟米斑塊
蜜椒頭抽豬扒 - 里奧大人都話開始食厭呢個餸啦 嘩哈哈
馬拉啫啫生菜 - 完全唔掂 無味 同埋好多肥豬肉
( 1-MAR-2014 SAT )
今日 off 呀 不過瞓到 9 點幾都自然醒咗 其實應該係要再早 d 醒架 因為要去銀行搞嘢呀 ~
去 KFC 食早餐 因為好難得唔駛排隊買嘢 同埋有好多位錯呢 ~
里奧大人話尋晚係咁發夢 我心諗更係壓力大啦 所以成晚發夢 之後佢話係好笑嘅夢喎 佢笑醒咗添呀 佢話個夢好係佢去食嘢 見到有款朱古力食品 咁佢笑住咁問人係咪有朱古力嘅 果個人當然好開心答佢話係有朱古力啦 但里奧大人就答 我都唔鍾意食朱古力嘅 @@ 咁另一個夢係佢想買件裇衫 又係笑住問人着咗係咪好 slim 好似阿乜乜咁 個 sales 話係呀 好 slim 架 會好似阿乜乜咁 之後里奧大人就話我最憎阿乜乜 痴線架 如果現實生活真係咁樣問人同咁樣答人 實比人打都似 哈哈 ~
我個夢仲搞嘢 話說上星期六同里奧大人行 Ikea 咁佢想買毛巾仔 但我話之前已經買咗 4 pack 唔同色 真係唔需要再買囉 之後我個夢係我洗完衫 一手拎哂 4 款色 "樣" 住同里奧大人講 都話買咗 4 隻色架啦 里奧大人話我記仇呀 哈 同埋呢個夢嘅我好真實呢 呵呵 ~
食完就去恆生 之後再去南洋 咁都差唔多 11 點半 咁我去尖沙咀拎藥 里奧大人就再去番恆生搞嘢就番屋企做嘢 lu ~
經過萬寧 原來 enjoy 有 95 折 咁又入去睇啦 好感恩呀 因為滴露淋浴露係出位價 洗頭水又特價 因為我想買呢兩樣嘢好耐嘛 ~
我買買下都唔知幾點 後尾里奧大人打黎 我先知道已經 1 點半 lu ~
番到屋企抖陣先 終於要開冷氣喇 因為我覺得好熱呀 ~
3 點出去食嘢 我勁想食車仔麵 所以一定要去食 哈 之後煲埋中藥就睇雜誌 真係唔多想郁呀 ~
我嘅酸齋 + 豬紅 + 豬皮 + 蘿蔔 + 米粉
里奧大人嘅酸齋 + 腸仔 + 魚腐 + 泰式魚蛋 + 泰式魚餅 + 生菜 + 粗麵 + 幼麵 - 我見到好驚啦 咁大碗 之後佢都話後悔叫咁多餸 因為好飽
今次又有 3 袋嘢去舖頭洗 所以 6 點要出門口喇 ~
約埋 3 姑奶去大排檔食晚飯 食到 7 點半就走喇 因為要同佢去日本城買膠柜桶 上埋佢屋企幫佢整埋都 9 點 番埋舖頭拎嘢就打的走人 lu ~
番到屋企都 10 點 沖埋涼睇陣電視就瞓喇 ~


text:
( 20-sep-2010 mon )
星期一喇 係攰 d 嘅 通常無乜胃口 今次食奶油多 + 咖啡 今次真係最緊要杯咖啡喇 因為真係要用佢黎提神 好彩佢都發揮到佢嘅作用呢 ~
番到菇場忙到震 好似好快就到 lunch 咁 有 lunch box 就最好啦 不過今日食完都想出去行陣 郁下會好 d ~
晏晝 3 號風球又落大雨 放工我都就咁去百佳買菜算喇 去到好多菜都無哂 勁似打 8 號風球咁 乜嘢都比人掃哂 走嘅時候勁樣衰 因為防盜響咗呀 行幾次都響 之後佢地叫我入房 因為想知我擺咗 d 乜嘢喺手袋導致會響 幫我搵個原因出黎 如果唔係去另一 d 有防盜嘅舖頭都會響喎 我地一路搵嘅時候 我聽到一個類似經理嘅講話 住得遠就要快 d 走 因為可能掛 8 號風球 我聽完超開心呀 最後我走嘅時候個防盜都係響 都唔知乜事 ~
是日懶餐 - 午餐肉 + 薑粒蛋炒飯 + 油麥菜 + 蕃薯糖水
午餐肉 - 呢個午餐肉啱哂打風 feel 啦 其實我真係諗唔到煮乜 所以有罐頭長駐喺屋企絕對係好事 ~
薑粒蛋炒飯 - 今次只係用咗 2 粒蒜頭 + 薑 + 1 隻蛋 + 魚露 但食嘅時候好似食緊椒鹽蝦嘅味道 我覺得好好食 好香口呀 ~
油麥菜 - 得番菜心同油麥菜咋 尋晚食咗菜心 所以今晚食油麥菜 ~
蕃薯糖水 - 之前諗住整甜品比媽咪食 但果晚太飽 所以都無整到 今晚想整蕃薯餅架 但都係唔想開火煎 所以整蕃薯糖水 今次整得好好味呀 ~


text:
冬蔭功湯金邊粉 - d 湯紅噹噹 好得人驚囉 我覺得好油咁嘛 同埋我覺得好辣呀 如果家姐喺度就好 哈
有 5 隻蝦 但金邊粉份量好小
泰式海南雞飯 - 里奧大人強調食哂碗飯 話好鍾意呢 d 油飯喎
( 8-FEB-2015 SUN )
今朝 8 點半起身 食完早餐 番屋企抖陣就番主日學 lu ~
完咗主日學就崇拜 之後約埋 Ivy 同 Jack 一齊食 lunch 食完就打的去新蒲崗出席教會前傳道人嘅追思會 雖然 3 點開始 不過我地 2 點半就到喇 唔想咁急趕 ~
估唔到自己教會都有幾多人出席 不過就唔會坐埋一齊 因為一入去已經有人帶位呢 ~
3 點正式開始 呢位傳道人係我第一批識嘅教牧同工 我第 2 次番教會就係佢講道 之後再番主日學 浸禮班 佢都有份教我地架 最記得佢話 1 年睇 3 次全本聖經 就算無 3 次呢 點都要睇 1 次 呢一點真係要好好向佢學習 同埋最記得係佢嘅笑容 永遠都笑面迎人 一見到佢就會好開心呢 之後里奧大人要讀書 所以都無番自己教會 當我番番自己教會時 佢做多 4 個月就去另一間教會事奉 但我都仍然會記得呢位傳道人 ~
好記得之前先同 Ivy 都講起呢位傳道人 之後 1 月18 日朝早收到 Ivy whatsapp 話呢位傳道人心臟病發 安息主懷 當日真係全日無哂心機 太突然喇 之後都會諗起佢 所以尋日喺追思會上 我喊濕咗成包紙巾 坐喺隔離嘅教友都安慰我 umm 我真係好唔捨得啦 ~
追思會 5 點完畢 我地同 Ivy 佢地一齊行落去鑽石山搭地鐵 之後就分手喇 ~
同里奧大人去高登買 Router 不過佢知我唔鍾意睇 同埋驚焗 所以叫我自己周圍行 咁我又周圍行啦 順便幫佢睇電話套 又比我幫佢睇到款磨砂電話套 所以我一定要記得喺邊 檔口好難認 最好認招牌 咁佢睇完就再喺高登等 再由我帶佢去睇電話套 但最奇怪覺得好似唔同咗方向咁囉 叫番里奧大人話我知佢之前整電話套嘅地方 哈哈 之後終於見到買電話套地方喇 買完之後 里奧大人話其實我地兜咗個大圈 鬼咩 我話頭先都唔係喺高登對面分手 係喺地鐵站一出分手嘛 所以真係有 d 亂 ~
買完就去食嘢 之後里奧大人再幫阿 Jack 買 keyboard sticker 就搭 van 仔番屋企喇 ~
番到屋企 8 點 抖咗 20 分鐘就出去徑步 落樓行咗幾步 見到前面對男女背影好熟 原來係 Ivy 同 Jack 係咪咁有緣呀 哈 又傾咗陣計先去徑步呢 ~
其實心情都未平復 所以徑步嘅時候都係不斷諗嘢 唔經唔覺都徑咗半個鐘 咁番屋企喇 ~
沖埋涼 今晚都無心情打機 所以睇陣電視就睇聖經 11 點幾瞓 lu ~


text:
2015年3月18日 星期三
蒜泥白肉 + 金銀蛋莧菜 + 炒油麵 ( 18-MAR-2015 )
( 18-MAR-2015 WED )
尋晚瞓得唔錯喎 一覺瞓天光 感恩感恩 ~
今朝有 d 餓 所以食芝腿治烘底 今次好好味呀 鹹鹹香香咁 ~
之後 8 卦打黎話一齊食早餐 好奇怪做咩唔 whatsapp 我 原來佢話我無反應 幾驚以為部電話又 shot 咗呀 哈 ~
菇場唔忙就最好啦 呢排有 d 攰 同埋想整哂 d 相先 了咗心事嘛 ~
出去食嘢 行陣就番菇場 好似好耐無出去行咁 感恩今日天氣都 ok ~
諗住繼續 hea 過 點知 3 點先黎忙 ~
今日有同事請食 tea 因為佢中咗 2 獎 咁 reception 叫茶記跟住我地張 list 一份份寫好 number 比我地 其實駛咩咁做丫 所以 3 點幾叫 tea 差唔多 5 點先送到黎 同埋每人一份 用咗 3x 個膠袋 好唔環保囉 ~
拿拿聲食完就要做埋 d 手尾 咁就放工喇 今晚直接番屋企 最鍾意呢 哈哈 ~
番到屋企即浸菜 真係最唔鍾意浸菜 又要拻又要洗 洗完又浸 浸完又洗 咁諗住今晚都係自己食先 點知里奧大人 6 點 45 分打黎話放工 咁即係無得抖喇 因為今晚多嘢煮呢 所以佢番到黎 都要等 10 分鐘先有得食呢 ~
是日懶餐 - 蒜泥白肉 + 金銀蛋莧菜 + 炒油麵
蒜泥白肉 - 第 1 次用五花腩整架 不過其實我地都唔食 d 肥豬肉嘅 哈 ~
金銀蛋莧菜 - 嘩 d 菜老到呢 食到我差 d 哽親呀 食咗一半真係唔食喇 太多渣喇 ~
炒油麵 - 里奧大人話好食 但無餸架喎 只係落生抽老抽黑醬油 佢話佢鍾意食麵 咁好喎 同佢一齊 Green Monday 呵 ~
搞掂哂 抖到 9 點就出去徑步 差唔多 10 點就番到屋企 今晚出勁多汗呀 所以要開冷氣 沖埋涼就抖喇 ~
睇 Just for Laugh 睇到差唔多 12 點 無諗過咁夜囉 所以要即瞓喇 好在都眼瞓 哈 ~
標籤: 肥在家煮食篇
訂閱: 張貼留言 (Atom)


text:
雲吞 / 水餃
墨魚滑
響鈴
紀文蟹柳
金菇 / 唐生菜
指天椒 / 甜豉油
鴛鴦湯底 ( 辛辣 / 沙爹 )
辛辣湯底 - 家姐個 frd 話見到個 "赤" 所以比佢 我都以為會超勁辣 點知一 d 辣味都無
( 11-feb-2012 sat )
今朝 shopping 完再去大家樂食早餐 差唔多 10 點就番到菇場 超爽呀 ~
做下嘢又上下網 又 msn 所以好快就到 1 點放工 lu ~晏晝同里奧大人 & 佢家姐一齊去海寶飲茶 因為佢比生日利是 & 蠔豉比我呀 飲到 3 點就同佢去睇電話 佢咁啱想要部 spare 電話 咁我就送比佢喇 買完就各自歸家 lu 原來已經 4 點半 ~
鹹水角
雞扎
紅油炒手
山竹牛肉 & 羅漢齋粉包
今晚叫咗家姐黎打邊爐 所以里奧大人要買啤酒 咁佢就同我一齊去惠康買嘢 本來之後想去街市買菜 平 d 嘛 但里奧大人話一次過買喎 唔想我周圍滕咁辛苦 好在佢知道我辛苦啫 ~
家姐負責買乾貨類 佢差唔多 6 點幾就到我屋企樓下 叫里奧大人落去交收 佢再去板長買壽司比媽咪食 買完比媽咪再落黎打邊爐呢 ~
差唔多 8 點先開始 打到差唔多 9 點 45 分 之後我洗埋嘢 家姐坐多陣就走 lu ~
里奧大人又開始做公司嘢喇 我陪到佢 12 點 我頂唔瞓先喇 ~


text:
( 29-jun-2010 tue )
今朝遲咗出門口 + 小小塞車喎 真係邪呀 唔遲唔塞咁嘅 好在今日天氣好好 終於有陽光 唔係落雨仲塞得犀利呀 ~
我好鍾意食粉果架 不過唔鍾意有豬肉碎 如果就咁係菜甫 + 沙葛就好啦 加埋豉油辣椒油一齊食 umm 超滿足呀 ~
喺菇場無嘢做就諗下嘢咁啦 諗下唔駛做嘢又幾好 可以幾時起身就起身 但係覺得唔做嘢又好似無細藝喎 朋友又番工 我又唔會喺屋企上網嘅 最多陪里奧大人或者屋企人 lunch 成日一個人行街又唔想喎 諗諗下都係番工好 可以賺錢 可以消磨時間 又識到 d Blogger 真係唔錯喎 最感恩係我上司非常非常非常之好人囉 我以前公司無咁架 所以同朋友講起都覺得自己好幸運好感恩遇到個好上司 所以我要努力工作呀 ~
噢 發完夢要回歸現實諗下晏晝食乜 lu 勁想食南瓜 所以食兩餸飯 就係南瓜 + 炒青瓜 味道唔錯喎 如果配埋糙米就更健康 不過果度得白飯供應呢 ~
成個星期無煮飯啦 係時候要煮喇 煮飯對我黎講唔係一個責任 只係想自己同里奧大人有餐健康 d 嘅晚餐 餐餐出街食嘢實在太無益喇 ~
是日晚餐 - 芝士焗肉醬意粉 + 蕃茄薯仔排骨湯
芝士焗肉醬意粉 - 材料 $5 瘦肉 + 1 個大紫洋蔥 + 1 個小蕃茄 + 芝士碎 + 調味料 嘩 今次里奧大人話好味喎 仲話下次要多 d 芝士仲好味 點解咁架 之前又話太多好漏 依家又嫌唔夠 不過唔理啦 最緊要佢覺得好食 其實我覺得係今次整得比平時細咗一半 佢覺得唔駛夾硬食哂 所以咪好食囉 因為佢次次一見我整一大盤佢就驚定先 驚要食哂嘛 哈哈 ~
蕃茄薯仔排骨湯 - 材料 3 個大蕃茄 + 1 個中薯仔 + $10 排骨 今次時間關係 所以煲咗半個鐘 但都好好味呀 ~


text:
( 14-may-2010 fri )
Happy Friday 喇 哈哈 每次星期五拎住本忽然一週就會好開心 因為代表 Happy Friday 行入菇場都特別開心架 ~
阿 Head 出 trip 份外 free 不過我都好檢點嘅 上網都係縮細 screen 睇嘢呢 ~
晏晝又係 lunch box 如果第時係蔬菜為主都係唔好帶 lunch box 會好 d 因為叮完 "淋" 哂 我超唔鍾意呢 d 口感架 ~
臨放工前開個小會 就係話細老闆會長註香港 Office 所以呢 我地唔可以上網 因為大陸係封鎖上網喎 又話番工 & lunch hour 盡量唔好咁遲番 守時對我黎講無問題丫 突然我覺得好有番工 feel 呀 哈哈 ~
是日懶餐 - 特辣 XO 醬炒西蘭花龍蝦丸 + 腸仔 + 超力米粉
特辣 XO 醬炒西蘭花龍蝦丸 - 好想食西蘭花 又唔想整帶子 ( 煩嘛 要出水又要醃 ) 所以改為龍蝦丸 切片攪掂 方便到震呀 ~
腸仔 - 掙扎咗好幾年買唔買腸仔放雪柜好 因為我唔想擺咁多無益嘢喺雪柜 但呢 喺屋企整常餐都要有腸仔家嘛 一做要做全套家嘛 咁腸仔 + 雞翼又有 BBQ feel 唔駛真係熱辣辣出街燒 計落都買得過 所以即買喇 ~
超力米粉 - 勁想食南記辣椒醬同雜豆 所以一定要食米粉呀 辣到出汗 爽呀 ~
抖陣又同里奧大人跑步 去到體育會已經 9:20 pm ( 因為 9:30 pm closed ) 同里奧大人話不如跑公園算啦 我話比咗錢呀 10 分鐘就 10 分鐘啦 9:30 pm 見練話同其他人都走 我同里奧大人都諗住走 點知教練話等埋阿姐入黎清潔 妳地走都未遲 嘩 咁我地就繼續跑囉 估唔到亞姐 9:45 pm 先入黎清潔 玩多 15 分鐘喎 真係好感恩呢 ~


text:
吉列豬柳泡菜湯烏冬鍋
( 9-SEP-2016 FRI )
今日係結婚週年 尋晚有禮物收 所以今朝實記得講週年快樂 哈哈 ~
又唔係咁餓噃 所以食奶醬多算喇 ~
菇場唔太忙 不過都係做下停下咁 ~
Lunch time 仲落雨 但唔理喇 照落街 因為勁想食燒賣粉果呀 ~
諗住今晚煮飯 點知里奧大人 4 點幾打黎話不如唔好煮啦 咁好啦 突然間又想出去食 之後佢都喺度笑 之前講到點都要煮 依家無啦啦又話想出去食 哈哈 ~
放工去 Taste 行陣 之後番屋企喇 無啦啦勁餓呀 又唔想食薯片 食咗條紫菜卷頂住先 ~
里奧大人 6 點 45 分放工 咁佢去到九龍塘 我就差唔多落樓 因為星期五度度都好多人囉 ~
好喇 7 點 35 分都未見里奧大人 餓鬼到我呢 咁即打比佢啦 無理由咁耐嘛 比平時遲成 15 分鐘 丫 原來佢喺九龍灣見到大眼妹兩公婆 所以一齊傾計 嘩 好在我打比佢咋 唔係唔知傾幾耐 之後佢叫我叫嘢食先囉 我真係叫嘢食先呀 真係好鬼餓呀 有 d 暈暈地 ~~
食完就番上屋企喇 沖埋涼就睇電視 差唔多 12 點先瞓 ~
今日里奧大人同呀喂交收 估唔到我又有嘢收 哈哈 多謝笠笠 33
水牛芝士伴蕃茄
中華海草
黑椒雞肉比薩
香焗白汁雞肉菠菜
蕃茄煙肉意大利粉
( 8-SEP-2016 THU )
尋晚瞓得完全勁差 真係慘 好在又唔係話好眼瞓囉 ~~~~~~
又無啦啦好想食蛋治 我次次食蛋治 家姐同呀 mi 都覺得好奇怪 因為我本身係唔鍾意食蛋治 覺得好滯嘛 但依家覺得蛋治幾好味 可能有牛油呀 哈哈 ~
菇場忙呀 不過咁都好 時間快過 ~
Lunch time 未餓 本來諗住食尋晚食剩嘅餐包 但菇場真係好鬼凍囉 所以 1 點真係頂唔順 要叮個超米 想暖下個身 但叮完就好鬼唔想食 最後由好熱變到凍哂先食 唉 ~~~~
繼續忙啦 里奧大人 4 點有嘢整 所以我今晚都唔煮飯 我話請佢食飯 預祝聽日結婚週年 之後佢話做咩呢排咁豪 成日請佢食嘢 又咩都比番錢佢 真係煩啦 對佢好 d 都唔得 ~
放工即走 番上屋企放低嘢又出去攞位喇 ~
里奧大人差唔多 6 點半先到 咁叫佢即刻睇食咩喇 我好餓呀 同埋今晚我居然想食羊鞍 但我又驚燥得滯 之後里奧大人都話估我唔到會食羊呀 我覺得自己真係內分泌陰陽失調定喇 哈哈 ~
食到好鬼飽呀 但里奧大人話想食甜嘢 咁去食雪糕啦 食咗幾啖又話不如番上屋企食 個背囊好重喎 真係比佢激死 一早話買番屋企食咪得囉 ~
咁我食咗 2 啖之嘛 咁佢就繼續食 我就諗住擺番好哂 d 嘢再食幾啖 點知佢已經食哂 平時食菜又唔見咁快 哈哈 ~
無啦啦個人好攰 咁即沖熱水涼啦 之後又胃酸倒流喎 痛到背脊都好痛 叫里奧大人幫我 dup 幾嘢 gur 咗啖氣又好似好 d 不過之後都仍然唔舒服 ~
我呢排都主打睇梅長蘇 但會再睇多一次 因為好多時都係睇睇下瞓着咗 之後里奧大人好驚咁話 "我唔會再陪妳睇第 2 次架下" 哈哈 我話由始至終都無諗住叫佢陪囉 ~
咁我次次好唔舒服 就會問里奧大人 如果我死咗你會點 ?! 我話我死咗都唔會比你有好日子過 佢覺得我非常之毒架 呵 之後佢話 "聽日要幫我再加大保額 但次次加大都用唔到 激死" 佢講到幾咁順口呀 哈哈 ~
今晚有 d 攰 11 點都入房瞓喇 咁里奧大人入咗房睇聖經 之後我入房啦 我拎埋自己張被上床 咁一上床就好順手咁揭開里奧大人張被 咁里奧大人笑咗出來 我知道有古怪啦 點知我一瞓上床 諗住冚佢張被 一見就見到呀 bob 呀 勁開心呢 ~
多謝完里奧大人之後 就聞下呀 bob 有無味 哈哈 聞哂全身同眼鏡 我真係好驚有味嘛 之後里奧大人見我聞完又聞 話駛唔駛聞咁耐呀 哈哈 ~
咁佢話之前已經喺淘寶買咗 不過收埋喺另一個背囊 我話無理由唔知架喎 因為我間唔中都會開佢 d 背囊 睇下佢夠唔夠紙巾家嘛 之後佢勁串話唔知幾出奇呀 ?! 間屋咁亂 ~~~~~~~~
又話佢咩都無 真係好慘 我話頭先咪請咗佢食飯囉 同埋我頭先比咗張靚 number 嘅一百蚊比佢架 唔係叫做咩都無囉 ~~~~
其實我無諗過佢會記得結婚週年嘅日子架 所以我好開心呢 ~
其實我最想食支脆薯圈 以為口感似喺台灣食果 d 點知原來係厚身囉 又唔脆 雞扒又乾到死 超級難食 最慘食完之後 成個口係苦呀
( 7-SEP-2016 WED )
今朝里奧大人上大陸 佢出門口之後 我都瞓得唔係咁好 瞓到 7 點 45 分先起身 ~
慢慢行去搭車 仲越行越餓咁 真係差 d 暈咁滯 哈哈 ~
早餐食奄列餐 其實唔想食個奶油豬 不過唔想留番做 lunch 索哂 d 奶油 個包係超級甜 好鬼難頂 咁唯有食埋去啦 ~~~~
菇場仍然忙呀 所以話咁快又 lunch time 我居然餓添呀 所以食杯麵 勁頹咁 哈哈 ~
好喇 又忙下停下 好快又放工 呵呵 ~
里奧大人要 8 點先番到九龍灣 咁等埋佢先食飯 但其實番到屋企又餓 今日唔知點解好快餓咁 咁開包薯條食啦 之後食咗幾條又唔想食 ~
睇下電視 打下機 里奧大人 8 點左右都到九龍灣 咁我都落大家樂 lu ~
食完即番屋企 抖陣就沖涼 ~
叫里奧大人幫我喺淘寶買架 1 pack 只係 RMB2咋 如果買夠 RMB50 就免運費 否則要比 RMB8 運費 咁真係買唔到 $50 咁多 所以最後都比運費
之前喺萬寧買架 大出位價只係 $154/盒 真係好抵
11 點幾要瞓喇 但其實唔眼瞓 慘 ~
炸醬麵辣辣地幾好味 不過食完之後 個口好苦 勁重味精
裝多小小湯都唔怕啦 放心喎 我唔會倒瀉呢 ~~~~~~~~
( 6-SEP-2016 TUE )
今朝 8 點 15 分先起身 沖埋涼 再去埋 Taste 買佳得樂同杯麵就打的番工喇 ~
無胃口 但點都要食嘢 最慘係咁 ~
菇場超級勁忙呀 但真係要慢慢做囉 ~
個肚有 d 痺痺地咁痛 但都 ok 如果每月一係咁嘅痛 我會開心到喊出來囉 話哂可以番工嘛 ~
Lunch time 唔餓呀 想瞓又瞓唔到 唉 ~
好啦 繼續忙啦 放工都未做完 真係好耐無試過咁 哈哈 ~
放工即番屋企 開始勁餓喇 但點都買埋麵包比里奧大人做早餐 我先去元氣買三文魚頭湯番屋企慢慢飲 ~
飲完個口好苦 下次咪搞 唔係想個肚暖暖地 我都唔飲佢囉 又貴喎 嗚嗚 ~
里奧大人 7 點先放工 我都開始有 d 餓 實在太好喇 今晚又辛苦里奧大人買外賣喇 ~
食完成身暖哂 真係舒服哂 抖多 1 個鐘就沖涼 之後又睇電視喇 ~
今晚 11 點都瞓 唔知係咪天氣涼咗 好似好快眼瞓咁 ~
( 5-SEP-2016 MON )
諗住番工 等咗 10 分鐘都未有的士 已經 8 點 50 分喇 個肚又有 d 扯住痛 所以都係請 S/L 算喇 ~
番到屋企就即刻喺梳化瞓 一瞓就瞓到差唔多 12 點 之後起身 lu ~
其實個肚只係赤赤地痛 唔駛沖熱水涼 其實已經好好架喇 ~
里奧大人 3 點喺黃大仙見客 見完客就番屋企 咁就好喇 陪我去睇醫生 因為我無咩食嘢 有 d 暈暈地 ~
5 點半去到 等咗 10 分鐘就有得睇 lu ~
勁想飲湯同食肉醬意粉 所以去大快活食嘢 去到都只係 5 點 58 分 要等 2 分鐘先可以買嘢食 呵呵 ~
飲完湯 再食 2 啖意粉就夠哂飽 太耐無食嘢 所以好快脹胃 ~
食完就番屋企休息 抖咗陣先沖涼呀 呢兩日都勁攰 平時一番到屋企就頂唔順沖涼架喇 ~
睇下電視 11 點幾都瞓喇 ~
陸陸雞煲例牌 (小辣) $148 - 上次同 mimi 食過 大家都覺得只係雞煲最好味 其他食物唔掂
頂級美國肥牛 (例) $98 - 衰糟糟 係都要叫 食咗 4 塊就話唔食 頂佢 即係要我食啦 因為依家家姐又唔食牛嘛
西班牙黑毛豚肉腩片 ($108) - 無味嘅 定係食咗濃味雞煲呢 ?!
手打蝦滑 ($70) - 完全唔得啦 佢係一 pat 加咗水嘅嘢
新鮮脆鯇件 ($60) - 唔掂 又腥又有細骨
陸陸自家炸響鈴 ($44) - 唔掂呀 有陣唔知咩味咁
炸魚皮 ($40) - 硬崩崩又無味 衰過我喺街市買黎食果 d
陸陸鮮菜籃 ($72) - 食剩哂 d 菜 我叫家姐拎走啦 成餐飯真係咩都食剩一半 好唔鍾意囉
食完雞煲就打邊爐 我地要辣湯 不過都係無味囉 其實見到成個煲係油 果下唔係咁想打邊爐 因為好似樣樣嘢都索哂 d 油咁 哈哈
青檸梳打 ($48/支) - 衰糟飲剩 1/3 之前都話 share 啦 死都唔滯
芒果冰 ($54/2杯) / 6 luck (Strawberry/Cherry Tomato/ Orange) ($54/2杯) - 呢兩杯飲品完全無味 @@
免費嘅雪糕糯米糍
( 2-SEP-2016 FRI )
今朝等咗 20 分鐘先有車 食埋早餐 終於遲到喇 ~
菇場忙下停下 好快又過半日 ~
Lunch time 未餓 咁出去行下啦 去萬寧買嘢 買咗 4 盒 Olay 新生護膚霜 今日大出位價 $154/盒咋 反正都要買 一次過買好過 ~
買完都 1 點半 即飛番菇場喇 ~
菇場都係忙下停下 3 點幾先食埋個菠蘿叉燒包 其實唔餓 不過唔想留番聽日食 ~
今晚約咗家姐同糟糟去旺角食雞煲 所以搭地鐵 lu 大家都差唔多 6 點 15 分左右到 咁去咗睇車套先 之後再去食店 以為係同 mimi 食開果間 估唔到係白布街間分店 因為係糟糟比資料我嘛 我以為得一間架咋 好在行多 2 條街就係咋 唔係就慘 ~
我地上樓上 我地坐個位都好正 因為佢比多咗 2 個位我地放袋 ~
限時 2 個鐘 所以一坐低 waitress 就即刻叫我地落咗雞煲先 真係比佢搞到精神緊張 ~
咁睇食咩啦 死糟糟咩都話要食 但樣樣食 d 就唔食 大佬 我依家食力唔同以前 同妳清嘢真係好辛苦 但無理由嘥哂家嘛 佢咁叫法 真係好似 d 人食自助餐 起勢夾夾夾之後唔食咁衰格囉 我唔想話佢 費事一陣又話我孤寒又剩 但咁食法 真係唔想再有下次 ~
唉 落完 order 諗住傾計啦 點知家姐隔離枱嘅 4 個女仔嘈到死 完全係劈大喉嚨講嘢 佢地走咗之後真係當堂靜哂 但之後就到糟糟後面隔離班人好嘈啦 個男仔仲間唔中大力 dup 地 咁我地即刻望住佢啦 大佬 佢 dup 到好似有嘢跌落黎咁呀 連佢班朋友都望住佢 之後無耐又 dup 我地頂唔順再望住佢 係好不耐煩咁望住佢 傾計就傾計 dup 乜嘢地呀 喺度食飯 真係嘈過酒樓 所以成餐飯都好似比聲音包圍中咁 好煩 ~
呢間嘅邊爐料真係完全完全唔得 所以應該唔會再黎架喇 食完又成身雞煲味 慘 ~
糟糟坐火車 我同家姐一齊坐巴士 之後佢喺九龍城轉車 ~
里奧大人話估唔到我咁早番到屋企 我話飽到食唔落糖水 唔係無咁早番架 ~
佢要幫我淘嘢嘛 佢話諗住淘完之後有 d 私人時間 點知淘咗好耐 我又咁早番 搞到佢連 dd 私人時間都無 哈哈 正衰公 ~
沖埋涼就休息 個肚唔知點解扯住痛 所以 11 點幾都瞓喇 ~
( 3-SEP-2016 SAT )
唉 尋晚個肚已經扯住痛 以為尿道炎 但之後好似每月一到咁 ~
咁之後打咗番菇場請病假就繼續再瞓 雖然驚 但又好眼瞓 ~
瞓到 10 點半起身 之後即去睇醫生 check 咗之後話係每月一到 但佢講到好嚴重咁 所以同里奧大人食埋早餐 再去相熟嘅醫生再睇 佢話我係每月一到亂咗 最緊要唔好每個月係咁就得 如果咁就要睇婦科喇 聽完佢講 我個心定好多 但睇完醫生有 d 暈暈地 好在里奧大人可以扶下我 ~~~~
番到屋企沖涼休息 個肚有 d 痛 但唔係平時每月一到嘅冤住痛 不過就只係想瞓瞓瞓囉 ~
激死我 今日本來係去家姐屋企打邊爐做節家嘛 點知無啦啦咁 唉 ~~~~
我喺梳化瞓下醒下 家姐 6 點左右黎屋企淘車套 佢都話我好似無咩嘢咁 哈哈 ~
家姐都醒 今朝 whatsapp 我食咩 我無覆 佢都估我唔舒服 因為平時我一定覆佢呢 ~
淘有佢淘 我有我瞓 之後我差唔多 7 點都醒喇 咁啱家姐都搞掂 佢都番屋企 lu ~
咁里奧大人去買叉鴨飯 佢同埋家姐一齊出門口 佢話家姐去美心買 cake 我話你一定無陪家姐啦 估唔到佢有陪 之後家姐話陪番佢買飯 里奧大人話唔駛啦 兜來兜去做乜鬼 早 d 番屋企好過 哈哈 ~
我無胃口食呀 好在聞到叉鴨味都唔反胃 算好好架喇 ~
之後里奧大人同我講 話比咗 2 盒凍嘅柑香茶比家姐 因為雪柜爆哂無位 真係好大膽啦 唔問我就比人 不過佢都知我實會比家姐嘅 其他人就唔敢亂比架 哈哈 ~
里奧大人成日話我大食 我覺得佢都唔野小囉 食完飯抖陣又食 cake 之後無耐又食花生同飲啤酒 以前我真係咩都咬 d 呢幾個月都變咗無咁大胃口 真係唔想食就唔想食囉 ~
( 4-SEP-2016 SUN )
我瞓到 11 點幾先醒呀 里奧大人起身就去買包做早餐 咁我都出廳喇 ~
我睇琅瑘榜 里奧大人就熨 2 機衫 仲洗多 1 機衫 次次我唔舒服 佢都會幫手熨衫 如果佢幫手抹埋柜拖埋地 執下間屋就更好 哈哈 ~
咁我都係瞓下醒下 之後見佢搞掂哂佢就睇書 抖陣就食個杯麵 食完就強調話 "我其實好細食架咋" 大佬 杯麵呀 都好飽架 ~
6 點幾又話買豬柳蛋漢堡番屋企食 不過我完全食唔落嘢 最緊要佢自己想食就得喇 ~
8 點 沖埋涼 又瞓下醒下 又睇電視 最後成 12 點先瞓呀 ~
( 1-SEP-2016 THU )
尋晚落咗場大雨 今朝涼番好多呢 舒服舒服 ~
早餐食腿治 煎咗嘅火腿真係好味 d 但其實我又唔係咁鍾意食火腿 怪 ~
做埋個長命 report 就搞掂 可以做下私人嘢 ~
Lunch time 出去 7 仔買柑香茶 之前只得澳門有得飲咋 我覺得都幾好味道 估唔到依家香港有得買 所以買咗 9 盒 難得特價 $10/3盒 以 375ml 黎講算抵架喇 ~
買完就買酸辣米線番菇場食 已經 1 點喇 唔可以 hea 食 lu ~
菇場無啦啦忙呀 一望個鐘已經 4 點幾 所以其實有時忙下都唔錯呢 ~
里奧大人 2 點去油麻地見客 佢見完客之後 我叫佢喺九龍灣地鐵站嘅 7 仔幫我買柑香茶 估唔到佢話油麻地間 7 仔有貨 買咗 6 盒比我 最搞笑係油麻地同菇場附近間 7 仔都問要唔要夠 1 箱 但我話 24 盒太多 始終唔係有益嘢嘛 我見佢原價都只係 $4.9/盒 咁第時可能會出 6 pack 裝 咁到時再買都未遲 我唔想一次買咁多 買完又夾硬飲 唔 enjoy 囉 ~
里奧大人 5 點番到屋企 lu 我放工都即走喇 ~
今晚煮埋 2 個公仔牌米粉 呢隻米粉真係超級勁難食 次次食完都反胃 好在依家清哂 其實唔記得買咩送嘅 比着以前真係即掉 依家就唔會架喇 ~
7 點開飯 不過今晚早食完都唔敢徑步喇 個天好似想落雨咁 ~~~~
是日晚餐 - 京都豬扒 + 臘腸炒西蘭花
京都豬扒 - 喺 Taste 買 3 塊豬扒要 $28 街市 4 塊就係 $29 不過唔知點解我覺得街市嘅豬扒有陣味 但豬骨又唔覺有喎 今晚又清埋 2 個蕃茄 將佢切片 落鑊煮一陣再加埋茄汁豉油胡椒粉同糖一齊煮 估唔到最好味係個蕃茄 好甜呀 唔知係咪本身都已經甜呢 我覺得自己今次整得好好食 所以好開心呀 ~
臘腸炒西蘭花 - 清埋最後一個西蘭花 咁加多條臘腸 當堂無咁單調 呵 ~
搞掂哂就飲埋碗桑寄生茶 其實今次煲得比較濃味 但估唔到里奧大人都接受到 咁都好 下次再煲過 桑寄生茶好有益架 ~
沖埋涼就休息喇 今晚好攰咁 我自己 11 點唔夠都入房瞓喇 ~


text:
當然唔甘心矛得出去charge電 , 近近地嚟個吃吃名店之旅
要住幾晚喎梗要搵間新淨 - 佢 (Eastin Grand )四星近空鐵 ,
唔使兩分鐘上到酒店
好耐無見竹制用品
第一餐幫襯 Zanotti 當年哥哥必到之選
餐前小吃 - 鵝肝 / 煙三文魚 配多士
新鮮熱辣辣麵包藍 配 橄欖油 + 意大利陳醋
鵝肝沙拉配紅莓汁
巴馬火腿芝士批
白酒蛤蜊意粉
墨魚汁海鮮意大利飯
佢哋原本得1/3隻手指尾咁大 , 加咗熱水之後變大到一隻大姆指
甜品 - 加糖霜既蛋散 好卜卜脆 ( 免費送)
食完晏去行星期日先開翟道翟跳蚤市場 -
未出閘已經人山人海 , 落到樓梯底好似去咗以前女人街
呢個Anutie 自己就係生招牌 - 靚芒果頭
千萬記得唔好由呢個18號閘口入 , 氣味一索難忘
何其壯觀 ?
佢話頂呱呱 - 一定要幫襯下 , 我就要 下
呢個哥仔啲拉茶手勢好正
寧願行前啲由呢個入口入去感覺好好多
又到晚飯時間 - 必食之選
咖喱炒蟹
炸蝦丸
炸蟹丸
鮮露荀伴帶子
蟹肉炒飯
蒜蓉菠菜
冬陰功
登登登 登今晚主角椒鹽賴尿蝦
下次記得唔好一次叫晒 , 唔使十分鐘就好似我哋咁一枱都係
一蘿靚蟹
一街都係蟹
食飽行吓 , 半路就見到呢坐好似企業號埋站既船橋


text:
呢2個小朋友自小開始都KEEP住影下合照
唔知點解佢地都幾似樣~HAHA
無見幾個月呀,好似大個左好多呢
祖祖B都識行識走LU~
表哥仔斯斯文文的,跟住祖豬四圍跑
又走入去人地鋪頭門口教表哥仔跳舞TIM呀
真係頂你唔順...
3個小朋友玩到滿頭大汗又依依不捨咁
送表哥上車都係閘口玩左半個鐘先走
咁耐無見又真係特別興奮既
第時多D一齊去街囉~
起身既時候差D唔記得要去上話劇堂
明明尋晚執好晒野準備咖嘛!!
好趕咁換好衫就出發了~咁趕坐唔到巴士
小燑上堂MAMI就例牌同祖係到四圍行
開始學識講多左野既祖祖豬
又叫MAMI買包包,又話要飲野,又買波咁
無時停~咩都話“我要”,又識話“我先”
好彩行左半個鐘到佢就訓著左覺~
原來呢到好多MAMI都係長途跋涉黎上堂咖
大家都想小朋友多D同人接觸~唔怕陌生人
將來仲難得會有機會可以上台表演
小燑咁怕羞,多D機會比佢試下都好
丫,今日真係好忙呀~約左好多人
放學就去搵肥DO MA去食LUNCH,行街
之後小燑又約左星星同熊貓去圖書館再下午茶
哈哈,連呢個小朋友都有約了
夜晚又約左BAPA食晚飯
MAMI真係全日都不停行不停食呀.....
晚飯既時候豬小燑話好攰唔同我地去食
雖然MAMI有少少唔開心不過你咁攰都唔迫你
BAPA話下星期好忙,提早食飯慶祝
咁慶祝WOO,當然想帶晒你地2隻百厭星啦
祖B都好眼訓呀,訓到我地食飽先起身
最後學識同BAPA講“乾杯”~HAHA,乾左十幾次
唔經唔覺!MAMI同BAPA就慶祝4週年啦
UMM~希望我地一家4口都要永相體諒~
I LOVE YOU YOU YOU YOU !!
兒童節~原來兒童節係一個咁有意義既日子
而且1年仲有2個唔同意思既兒童節呢
目的係想提醒世界上既人重視小朋友~愛護佢地
等佢地可以係快樂中成長,大家都感受到愛
每個角落都總有一部份人係苦難中成長
所以真係希望“人”可以多D愛身邊既人同物
有時睇新聞真係好驚訝,點解可以發生D咁恐佈既事就連手無寸鐵既小動物都可以欺凌.....
UMM~要好好珍惜自己同別人既生命
快樂就係應該由心去愛的~
MAMI無為你地準備禮物~無特別去慶祝
因為我們每一天都一樣很快樂,很重視你地了
HAHA,而且玩具都夠多了,無謂浪費啦“女麻”“女麻”同姑姐今日黎搵我地食飯呀
好耐都無出去探佢地了!!!!
由新年之後都無見,祖祖都唔認得啦
一見到“女麻”“女麻”即刻怕羞到“PA”左係MAMI到
連抬起頭都唔敢呀,比你激死
不過差不多食完飯就開始熟落一點了
仲叫姑姐做阿姨??!!HAHA,可能未識叫姑姐啦
小燑真係叻左好多,又肯自己拖住阿“女麻”
又夠膽係大家面前唱歌!!GOOD GOOD GOOD
哇,真係大個女喇,我既小燑
有時望住你地既背影真係好得意
諗下本身咁細細粒既野~變成一個BB
一個7磅多既小BB~慢慢長大到而家既小燑
雖然你仲係得96CM!HAHA
但都總覺得好神奇呀MAMI同你既感情??唔洗講啦~GOOD呀
至於你同細佬?!真係一日一日咁加多點愛
UMM~~幾時既小燑係最可愛??
丫!間中係旁邊望住你同祖B玩既時候
小燑突然會好讚嘆阿祖新學會既事
好似上次祖祖B突然識扮DUCK DUCK
豬米燑呆左咁睇住細佬,哈哈
之後望見你面上既四萬笑容!!真係好溫暖呢
大聲叫MAMI快D睇下~祖祖扮DUCK呀
雖然有時會打交~有時又會爭玩具~
更加多時候會爭MAMI抱!
原來小燑都係關心細佬咖!真係好開心
有時行開一陣,呢個家姐仔都照顧到細佬咖
唔知點先係最好,但MAMI會盡力令你地都快樂
亦都唔知做得岩或者錯..但一心都係想你地更好
希望小燑唔好覺得MAMI太惡啦,哈哈
I LOVE YOU
無意之中發現一個將廢物延續生命既地方
MAMI研究左一晚之後今日終於嘗試了
咁岩早2日執衫有2件唔要既衫
一放上去就即刻有人要喇~YEAH
有一種莫名既快樂,幫到人,又唔浪費
要教小朋友樂於助人真係一件好事~
讀書重要,但有好既品德更重要
而家小燑都學會多D關心身邊既人
好似住係附近既鄰居伯伯都會打招呼
而家大個女仲識去問下人食左飯未呀?
HAHA,不過一問完就會即刻BYE BYE囉
仲會每次落車都同司機叔叔講唔該曬
當然都仲有忘記既時候既
其實平時都真係好多垃圾都係自己製造出黎
買既野又多,好快又無用
一黎又唔環保~而且又浪費金錢
最好既係可以教小燑同祖祖同人SHARE
到左夜晚豬米燑就將自己一件新年衫都送比人
新年衫真係重有好多套~都只係著一次
小朋友又大得快,下年唔會再著啦
HAHA,唔洗10分鐘就有新既主人了
希望小燑同祖祖都學會珍惜物品
唔好再亂買一D無用又重覆既野返屋企啦
MAMI都要節制下唔好買咁多無謂野!
豬米燑今日同BAPA講左一個秘密
小燑MAMI覺得你好可愛呀
燑:BAPA,我有一隻小燑狗呀!
BA:吓???!MAMI買咖?
燑:係呀,MAMI同我一齊養咖
BA:係邊呀???
燑:我唔話比你知...
HAHAHA~其實係唔識講咋?
MAMI突然覺得小朋友既天真係無價的
小燑狗係一隻住係寵物店既狗狗
我地每日放學都會經過然後去探下佢咖
豬米燑真係好鐘意隻狗仔
曾經有1個月唔見左佢呀~小燑日日都問
當然佢係比一個一樣都愛佢既人買走了
而家呢隻當然唔係之前個隻啦
但係傻豬燑上星期一見返隻相似既狗
係門口大叫“MAMI我隻狗返左黎呀”
於是我地又每日都會去睇下呢隻“新”小燑狗
都幾好呀,好珍惜每日見到佢既時間
有時...唔惡既小燑都真係好可愛咖!
星期日又點可以由你地係屋企悶呢??又要返工既BAPA唔得閒陪我地
MAMI辛苦D都要帶你地RELAX下
天氣再凍都流晒汗既MAMI好WARM呀
抱一個拖一個~再一袋二袋咁
我地先去食個早餐然後去玩啦
祖祖呢個樣真係勁似女仔囉~LOVE....
燑燑好開心呀,因為知道有得去冒險樂園
MAMI應承左只要乖乖食飽就可以去
睇下,笑得咁開心又有馬仔坐
即係小燑有聽話食飽飽啦
小朋友間中都要獎勵下的
而且或祖都識玩喇,知道住馬仔係好開心啦
而家一見到就指住話“要呀要呀”
然後玩到咁熱就梗係要去食返杯雪糕啦
連小燑先己都識講啦:係咪玩完就食得?
哈哈,食飽就玩,玩完就食?!
你地就正啦......
跟住咁岩又見到顏色筆做緊示範WOO
我地之前買既蠟筆都幾好用
今次買埋呢SET木既顏色啦
而且真係好抵WOO~反而D畫筆就貴
一盒顏色先2XX,1枝畫筆就8X.....
小燑好開心呀,佢真係好鐘意畫公仔的
祖祖都好比心機跟家姐學
我既豬米燑心情惡劣左幾日
只要一唔係玩既時候就會變兇惡既BB
到底咩事呢????
係咪因為生“飛滋”呀?牙痛?
ANYWAYZ...教訓左你一餐!HAHA
2012年過去了~好充實!
有喜,有怒(最多)!但都係一樣開心的
新一年希望大家身體健康!笑口常開
咁似拜年既?
悶悶地,MAMI病又好返少少
都想出去同你地玩下啦
行左一陣街~買左小小禮物比你地
再食個ICE﹣CREAM,去冒險樂園....
有個婆婆話MAMI好勁
又抱一個拖一個~拎住2大袋野仲黎玩?
其實個2大袋都係零食黎咖
唔係好重但真係好大袋囉....嚇親人
HAHA,我話最緊要佢地開心呀
然後返屋企食飯啦,點知BAPA都有禮物WOO
呢D就係MAMI買比你地既禮物喇
祖祖一係無鞋...而家突然變左有6對鞋了
MAMI對鞋真的有一個好深既情意結
又係每人一份唔好爭!!當然都有爭一陣既
呢盒LEGO有埋個鐘咖
可以教小燑睇時間,BAPA話MAMI最緊張時間
HAHA,係呀,好怕遲到的!!
其實都應該教BAPA一齊學!!
等BAPA對時間有D認識就唔會遲到啦
阿祖以為係波都可以放入去
上次係廸士尼買既毛巾
好可愛呀...條毛巾
然後...MAMI決定了
幫豬米燑剪返短D頭髮
HAHA.....即刻好似變返BB咁
不過佢個樣仲係好嬲呀
到底嬲咩呀???激死人
哇,,,,我地種既豆豆好健康呀!
多得小燑成日幫手淋水啦.
Mami就快要換個高樽比佢喇!
咁岩借左本圖書睇
奇異的種子~係講一家人合力種花的
小燑問咩叫種子,點叫奇異?
剛好!我們就有一棵生長中的種子呢
最好笑係書入面既一家喜愛大吵大鬧!
跟我們也很像呢!!!哈哈
豬米燑就問MAMI:
“既好似係你同BAPA咁大聲呀?“
哎呀,BAPA是一隻聾貓!聽唔清呀
小朋友學野真係快,哈哈
UMM~咁我地同書入面一樣
大家合力種花,淋水
第時都係會變得更加相親相愛啦
波仔近來成日口UPUP話最愛姨媽WOO咁惡既姨媽,HAHA,小燑有時都驚呀不過教小朋友就好應該要有惡既一面只要乖既時候,MAMI都係一個NICE MAMI所以今日小燑畫畫波仔又話要跟埋去好啦~~應承會乖嘛....等小燑畫畫,MAMI就陪波仔睇書今次好似特別快畫完?畫波呀HAHA,送比波仔就岩晒啦行左一陣街,買左D泥膠同顏色得閒可以一齊玩啦然後MAMI買左一卷竹簾左一袋~右兩大袋尿片再一人一杯雪糕就回家了哇....全身濕晒囉好彩有卷竹簾做棒做了牧羊人呢,趕羊回家
我的小燑2歲9個月了~
2歲9個月..除了“食”之外其他都好有興趣
會讀8個中文字~會唱歌跳舞
識畫畫~識寫“十”字
愛細佬,最愛BAPA,MAMA
豬米燑~祝快快樂樂!
斑仔出院,4點幾先知道原來BAPA約左醫生5點真係比BAPA激死~好趕呀!
好彩我個乖女一聽到阿斑出院就扎醒左9秒9換衫,MAMI拖住小燑跑去診所因為姑娘話主診醫生放5點咖!正等待醫生的小燑~黎左幾日豬米燑都記得護士姐姐要我地坐底等“斑馬主人”...HAHA!!小燑話自己就係斑馬主人喇~你都有責任心既,又眼訓又肚餓都掛住貓仔接左了,醫生話斑馬進展唔錯可以回家了KEEP住食藥同餵多D水比佢就OK了加埋食一隻FOR腎病貓食既糧~呼,鬆一口氣了睇見斑仔精神返喇~~~


text:
入到去已經見到好多 Ettusais 產品啦, 一見到個可愛 BB 就知道係護唇產品啦
門口仲放左個簡單遊戲板, 答啱問題就有 Ettusais 精美 file 一個
由於係 Cafe, 所以食物及飲品都唔錯呀, 唔止外表吸引, 亦好美味添
到 戲肉 Ettusais 護唇系列啦, 今年加入新成員, 係左邊白色果支, 係冬季限量版 Lip Essence (Deep Moist), 質感較中間粉紅色裝 lip essence 再潤身 d, 可以厚搽做 lip mask, 我見有 blogger 敷完個咀仔好潤好令呀, 右邊就係 lip stick 潤唇膏啦, 啱 d 唔鍾意黏 lup 或之後會搽 lipgloss 既 sis 使用啦, 3支均有 spf 18 pa++ 架, 以護唇產品都算幾高既防曬度數, 夏天都唔怕曬到咀仔出斑 / 唇色變深出紋啦
睇下上面有2個咀咀幅圖, 左邊係無用潤唇膏, 右邊就使用左 Ettusais Lip Essence, 個咀豐盈 d 無咁乾巴巴
除 左唇部, 雙手都係冬天乾燥天氣中需要加倍滋潤既部位, 限量版既 hand cream 啦, 細細罌帶出街或放係公司都好方便呀, 盒面仲造到好似一個小蛋糕咁, 用完入面既 hand cream 個罌可以用黎留念或 refill 其它 hand cream 入去添, 有 3種香味選擇 - 「夢幻甜美草莓」,「濃郁芳醇葡萄」及「清甜的洋梨」, 洋梨味比較特別, 亦好多 blogger 鍾意添, 然後 BA 幫我做左個 hand massage, 真係爽, 舒服到唔記得影相, haha, 做完雙手好柔滑, 仲有陣陣既香味, 而且 hand cream 滋潤得黎好快吸收, 之後就算開蓋拎野都唔會 "扇" 手
最後得到 3款禮物, 玩遊戲既膠 file, Lip Essence (Deep Moist) $130 / 8g, Sweet Dear Hand Cream $100 / 27g


text:
2015年4月1日 星期三
北海道名古屋之旅~後記
估都估唔到,呢次嘅遊記居然會由上年八月熱辣辣夏天,寫到今年四月日本D櫻花都就來滿開先寫完,慢到呢...艾菲都唔太接受到自己咁無效率,就連米高個日本trip都已經去完返來,仲送咗一堆靚靚櫻花相畀艾菲慢慢恨...實在太可惡...
好彩...多得國泰早排推出嘅台灣機票$689震撼價優惠,再加上魔鬼米高竟然問都無問過艾菲,就好快手咁即時hold咗三張飛(佢話反正有一晚時間諗清楚先畀錢,所以見咁平就hold咗先算喎>.<),令之前先話有共識今年唔去旅行嘅我哋回心轉意(一張飛連稅都唔使一千,平到咁真係唔去對唔住自己呀﹗),所以啦...我哋來緊6月尾又有得飛啦,而今次嘅目的地會係台北,連宜蘭嘅民宿艾菲都已經book好咗啦,呵呵呵...
唔...叉開咗咁耐都係入返正題先,總結返呢13日嘅北海道名古屋之旅,帶住一個兩歲都未夠嘅人仔同行,話唔辛苦唔麻煩就假嘅,成日都失晒控咁喪走,間中鬧情緒摞地都試過,喺香港明明餐餐都好開胃嘅佢,過到去居然玩節食唔食正餐(零食又勁食喎),呢樣係艾菲事前無諗過,而且單係帶佢嘅日用品都霸咗超過一半喼嘅空間,但係要我哋唔帶佢去玩呢,艾菲同米高都唔會捨得亦做唔出,有佢一齊始終開心D精彩D滿足D,所以畀我哋再揀都一定會帶埋佢一齊去.
日本係個出名baby friendly嘅國家,育嬰設施好容易就會搵到,除咗換片餵奶嘅地方唔使憂搵唔到,就連帶住BB去洗手間都唔使擔心,因為佢哋D洗手間除咗乾淨(間中都會有一兩個係唔OK),仲好多都會有母嬰格,即係廁格入面會有張BB凳畀小朋友坐定定等媽媽,亦有大人加小朋友廁板,唔似香港要去某D新嘅大型商場先有一格呢D洗手間,咁當然我哋都有帶定摺得埋嘅廁所板同行,方便燒腩仔隨時poo poo啦.
就連去餐廳,雖然未必間間都可以提供到BB凳,但絕大多數嘅餐廳都會提供小朋友餐具,甚至有D兒童餐係會有玩具送,而日本食物都好啱小朋友食,一般嘅紫菜,雞蛋同烏冬,好多餐廳都有提供,就算想自己煮畀BB食,預早去超市買料亦係無難度,艾菲今次都有帶象印壼同一個暖水壼同行,諗住煮返幾餐BB餐畀燒腩仔食,可惜佢完全唔賞面浪費晒艾菲一番心意,最終艾菲決定放棄唔再煮,去到餐廳叫D清淡D嘅食物畀佢就算.
為免小朋友水土不服,我哋今次都有帶定一枝大水去畀燒腩仔溝來飲,不過溝咗頭兩日之後已經無再溝,基本上每日都係帶定一枝用自己嘅旅行水壼煲嘅水畀佢,其餘便利店同汽水機買到嘅果汁都有照畀佢飲,touch wood佢腸胃好OK無肚痾肚痛,亦由於燒腩仔由一歲起已經跟健康院指引飲鮮奶,所以我哋連奶粉都唔使帶,每晚去便利店買定盒奶畀佢第二朝座暖飲就OK,相對要帶奶粉奶樽同洗奶樽嘅物品真係輕便好多.
至於小朋友嘅必須品例如片同濕紙巾之類,米高喺未執行李前已經再三警告艾菲唔好帶咁多,因為我哋一去就係13日,燒腩仔當時又未戒片,以佢當時一日用五塊片來計,要帶就至少拎大半包片過去,加埋一堆日本都輕易買到嘅濕紙巾同其他濕星嘢,大大個喼就會無咗好多空間,所以米高計過數,知道行程嘅第二日已經會經過AEON同西松屋,我哋就只係帶咗頭兩日嘅片同濕紙巾就算,去到AEON買唔到用開嘅Merries,就轉買一樣質素嘅Moony,價錢差不多仲有靚靚Winnie the Pooh公仔添, 用剩廿塊左右先帶返香港,甚至零食都係邊買邊食減輕負擔,衫褲就買完洗乾淨即著.
講開買小朋友嘢就不得不推介西松屋同阿卡將畀大家,另外AEON嘅童裝部都係唔錯嘅選擇,一般來講西松屋同AEON嘅價錢會實惠D,阿卡將嘅就會係大路D嘅嬰兒用品,好似上面兩幅相嘅衫褲同日用品,就係米高啱啱去日本出trip,艾菲叫佢幫燒腩仔代購返來嘅,宜家D yen跌到咁低,全部衫褲兌返都係二十幾至六十幾港紙一件咋,真係買大少少碼for之後一兩年著都抵,而最抵買就係西松屋D底衫,唔理普通厚身款定hot wrap,一律減價減到198yen一set,計返$6就有一件啦﹗仲抵過Uniqlo hittech減價先$19一件多多聲呀﹗
而出名細心嘅日本人,對愛shopping媽媽嘅照顧亦好周到,一般來講多數賣母嬰用品嘅大鋪頭都會有個畀小朋友玩嘅area,等爸爸hea爆咁陪小朋友玩,媽媽就可以專心去血拼,就算撞正商場無嘢玩,去百貨公司嘅玩具部都一定會有,甚至有D大商場會有卡通購物車,等小朋友坐上去玩住陪媽媽shopping,咁當然媽媽都要識做啦,唔好血拼到悶親小朋友都唔知,我哋此行嘅shopping time就多數安排喺燒腩仔嘅午睡時間進行,而且燒腩仔係個極鐘意坐購物車嘅小朋友來,所以我哋兩母子從來唔會因為買嘢而鬧出不愉快事件.
我哋今次去北海道係自駕遊,基本上香港揸開右軚車去日本揸車係完全無難度,GPRS入電話就OK好方便,但間中都會有D景點係搵唔到,所以帶定地圖旁身會穩陣少少,日本法例係規定6歲以下小朋友一定要用car seat,所以我哋租車時一早已經hold埋,當然我哋就算喺香港都一向主張用car seat,始終意外嘅嘢真係話唔埋,而且小朋友自己有個位坐定定,大人就算坐隔離陪住都輕鬆自在D.
另外都想講一講上網嘅問題,其實日本好多地方都有免費wifi提供,好似道之駅,主要旅遊點,酒店民宿or cafe都會有,基本上如果唔係要24小時同香港緊密聯繫,只係上facebook打個卡放張相,或者whatsapp覆幾句的話,用呢D免費wifi都已經好足夠(艾菲就算上次去東京,都係就咁喺條街到搵免費wifi上網,做check in手續揀定機位),可以慳返幾百蚊租wifi蛋,之但係假如你係個手機控,無得上網會周身唔自在的話,有wifi蛋旁身確係好方便嘅,而米高啱啱出trip就試咗租日本嘅wifi蛋,直接寄去你住嘅酒店,用完喺機場入閘前掟返落郵桶寄返去就OK,感覺方便過香港租,要去指定地方拎再用完去指定地方還咁麻煩.
始終日本同香港兩地文化係有差異,我哋去得旅行就要入鄉隨俗,例如坐火車唔可以講電話呢D大家都應該知,帶小朋友去playroom玩好多時係需要除鞋,去theme park玩等睇show,企前排嘅大人係會好自覺咁踎低唔好阻住後面D小朋友,更加唔會有人開遮咁黑人憎,好多時我哋去到餐廳or商場,點解會知對方係中國人or香港人,全因佢哋係全場講嘢最大聲最嘈嘅一group,講真感覺都幾distrub㗎,大家有機會去就要注意吓啦﹗
仲有就係輻射問題,到底日本安唔安全,講真你驚就真係唔好去,去得唔安心玩都玩得唔盡慶,我哋就覺得去十幾日問題不大,唔通香港就完全無輻射?你去其他國家旅行就安全?呢個已經係全球性嘅問題,受輻射影響嘅食品被運到全世界,我哋可以避得幾多呢?而燒腩仔就正正係311地震後半年,艾菲去完北海道返來唔夠半年就有嘅,so far佢除咗扭計時好trouble之外,其餘一切都好健康同正常囉﹗
最後想講嘅就係小朋友情緒,帶佢哋去旅行去玩,佢哋開心唔係必然嘅事,大人好興奮小朋友未必識欣賞,就好似燒腩仔喺呢13日就有好多不安嘅表現,同明顯感受到語言嘅衝突(佢係全程唔肯同日本小朋友玩),所以大人要多D同佢哋傾偈關心吓佢哋,預先同佢哋講定行程等佢哋安心,盡量安排穩定嘅作息時間畀佢哋,唔好太貪心一日安排太多行程,盞得不償失大家都辛苦同失望,仲有就係盡量預早諗定食咩,唔好去到先搵先諗,有時等位嘅嘢唔係你可以預計得到.
Day 1 HK>札幌
Day 2 札幌>帶廣 part 1
Day 2 札幌>帶廣 part 2
Day 3 阿寒湖>知床 part 1
Day 3 阿寒湖>知床 part 2
Day 4 知床>網走 part 1
Day 4 知床>網走 part 2
Day 5 網走>美瑛>富良野 part 1
Day 5 網走>美瑛>富良野 part 2
Day 6 富良野>蘆別>麓鄉>札幌 part 1
Day 6 富良野>蘆別>麓鄉>札幌 part 2
Day 6 富良野>蘆別>麓鄉>札幌 part 3
Day 7 札幌
Day 8 札幌
Day 9 札幌
Day 10 札幌>名古屋 part1
Day 10 札幌>名古屋 part2
Day 11 長島溫泉樂園 part1
Day 11 長島溫泉樂園 part2
Day 12 名古屋 part1
Day 12 名古屋 part2
Day 13 名古屋>HK
訂閱: 張貼留言 (Atom)


text:
宋姓宝宝起名大全-宋姓男孩女孩起名大全-宋姓氏名字大全
关于宋姓的姓氏来源说法为下:
宋氏,是中国古老而又辉煌的姓氏之一.起源于三千一百多年前的周代.周代的开国之主周武王,是一位以仁德著称的圣君.他举兵功伐嗜酒好色,暴虐无道的殷商纣王,纣王兵败自焚而死,他就代有天下,开启了周朝八百七十四年的皇祚.
周武王之所以被奉为仁德圣君,自有他的过人之处.在他许许多多为后世塑立典范的德行中,又以他得国之后的念念不忘与汤祚的延续一事,最受后世敬仰.
周武王在君临天下之后,以仁德为怀,不但没有对前朝的王室"赶尽杀绝",免贻后患,反而为了奉祀商汤,把一大片土地封给纣王的儿子武庚,其爵位还是整个封建制度中最高的一级--公,地位尊贵而崇高.这就是春秋时代宋国的由来,也是此后中国宋氏的起源.
不过,宋氏固然是源自以国为姓的宋国公族,但却不是纣王的直系血脉,而是纣王的长兄微子启的苗裔.微子启是殷商帝乙的长子,商的始祖契,又是帝喾高辛氏之子,帝喾又是黄帝的曾孙,这样追溯下去,宋氏应该是光荣的黄帝直系子孙.
宋 [简体笔画]7 [部首]宀 [姓名学] 笔划:7; 五行:金
以下名字由系统自动生成,并非全吉名字,因个人喜好,文化,及审美观不同,不一定能够符合您的要求,更多的是为您提供一些起名方面的思路和参考;
宋姓男孩宝宝名字:
宋仁桓 宋夕翼 宋堂晔 宋咏泷 宋章歆 宋将郝 宋辉铂 宋语晖 宋贞冠 宋棠丞 宋茗贤 宋开迅
宋犍秦 宋至玉 宋吉旨 宋旖锐 宋卓焘 宋修凡 宋祥硕 宋史倡 宋霖温 宋冀利 宋逸君 宋竣扬
宋珮旖 宋奉卫 宋陌珝 宋翔本 宋岚佟 宋哲呈 宋登元 宋儒升 宋皑超 宋丰信 宋弈尉 宋健基
宋辰梧 宋轲茗 宋奎弛 宋奥卲 宋齐将 宋贞青 宋翱雄 宋文仲 宋榕汐 宋彭兴 宋威伟 宋晋淇
宋源咏 宋尚才 宋豫进 宋明理 宋墉翌 宋锐吾 宋益宣 宋少湘 宋友景 宋毅辛 宋统瑾 宋聪暄
宋钎彦 宋焘圣 宋颜今 宋长敬 宋瀚坤 宋权珅 宋启先 宋加凯 宋英赤 宋奇品 宋竹辰 宋翼轲
宋龙锦 宋力晖 宋驰成 宋韦泷 宋江启 宋玉桦 宋奇铉 宋锐栋 宋智昭 宋原至 宋淇亘 宋梓陌
宋扬济 宋玄高 宋其霖 宋烨楠 宋迎政 宋琼圳 宋奥可 宋翱开 宋乘佳 宋弘悟 宋秉勤 宋诚奎
宋坤君 宋奉居 宋震珉 宋统玮 宋懿义 宋将登 宋才仕 宋纲铠 宋允珝 宋玹龙 宋钊力 宋和驰
宋印谷 宋思豫 宋筠基 宋华义 宋皑鸣 宋秉欧 宋举轩 宋茗劭 宋庭贞 宋瑭珝 宋千尚 宋弛奥
宋亮玮 宋豫轲 宋昌桦 宋汉梧 宋陌尧 宋卫致 宋颜元 宋玉泓 宋康烨 宋胜洪 宋齐奉 宋军仪
宋汇学 宋佳钧 宋硕名 宋冀誉 宋轲乘 宋枫琛 宋伟皖 宋润晔 宋奎肃 宋烨荣 宋湘骏 宋金予
宋赋迅 宋杰萧 宋兆智 宋圳悟 宋进豪 宋珉靖 宋远强 宋欧境 宋涵秉 宋宝丰 宋越程 宋兵沛
宋均桤 宋晟尤 宋肃高 宋鸿崴 宋孟秋 宋讯墉 宋坤正 宋煜祺 宋基建 宋育林 宋傲弘 宋弛齐
宋易利 宋穆永 宋华陌 宋新行 宋谷皑 宋承千 宋信峰 宋森赋 宋逵杰 宋翌圳 宋罡进 宋梧珉
宋钦城 宋德佟 宋千桓 宋骅铂 宋震帝 宋凡煌 宋仲聪 宋皓思 宋卫统 宋里翎 宋修铭 宋楠倡
宋圳名 宋轼阳 宋桥珀 宋祥百 宋华联 宋咏豪 宋景丰 宋延锋 宋希明 宋梧文 宋业珽 宋宇中
宋汎秦 宋晓恺 宋隽济 宋丞弘 宋学宗 宋圣锦 宋傲钧 宋昊维 宋梓秋 宋太贞 宋衡冠 宋桤谊
宋姓女孩宝宝名字:
宋翔玟 宋越颖 宋雨立 宋玲京 宋朝韵 宋音霄 宋鹭夕 宋蓉本 宋齐越 宋益珍 宋雯西 宋曲珣
宋汐科 宋景蓝 宋姿颍 宋慧洪 宋晴汝 宋暄英 宋静春 宋颖沁 宋若媛 宋韦宇 宋羽栖 宋尚芪
宋晰琼 宋韵皑 宋纭皎 宋霄玉 宋剀青 宋钰婉 宋帆缦 宋聆娥 宋轩舒 宋珂桓 宋冰千 宋虹允
宋小嘉 宋珑扬 宋楦枫 宋婻廷 宋婓语 宋妘韶 宋谷莘 宋品新 宋莺依 宋楠雅 宋淇春 宋童筠
宋孜俞 宋美翔 宋轲妘 宋枫菡 宋媛诩 宋琀钰 宋舒婷 宋成妤 宋玫铭 宋夕茜 宋新琪 宋晶靖
宋淑迪 宋婉希 宋梓匀 宋泰灵 宋翔琰 宋清影 宋盛岚 宋秀雯 宋亮辰 宋千汐 宋贞易 宋婷苹
宋成思 宋迎潞 宋轩阳 宋珑婷 宋扬婧 宋琰佟 宋音映 宋媛苛 宋喧翎 宋亚初 宋如颍 宋依瑾
宋花盛 宋燕皑 宋聪韶 宋阡歌 宋希荔 宋伊芷 宋瑛茗 宋千娥 宋莹沛 宋斐京 宋之品 宋纤如
宋俪香 宋诩霄 宋名纯 宋誉迅 宋荧汎 宋煊剀 宋喻夏 宋昭兰 宋绚诚 宋芩千 宋鸯铭 宋灵倩
宋璐纺 宋陆新 宋汐钓 宋逸眉 宋雪姿 宋如誉 宋旖均 宋婧蔷 宋奕昭 宋夏燕 宋泓雯 宋依颍
宋尚昕 宋珑嫣 宋怡棋 宋宠绮 宋阳苛 宋莘芸 宋娴亚 宋敏妹 宋玮岚 宋浩辛 宋沛泰 宋芪月
宋清妞 宋煊恒 宋越璐 宋迅陆 宋孜汐 宋翎逸 宋艺雪 宋美如 宋丰旖 宋迎婧 宋吉奕 宋翔夏
宋丽迎 宋莺娴 宋青若 宋西荣 宋婓空 宋蓉千 宋凯夏 宋宁芊 宋淑眉 宋奇格 宋丹雨 宋红浩
宋秋鹭 宋彤妤 宋伊航 宋娉可 宋帆谊 宋靖齐 宋欧晶 宋梅之 宋越瑶 宋亚纾 宋芃婧 宋陆芩
宋陇沄 宋怡丽 宋诚莺 宋迪青 宋甜西 宋彗婓 宋莹蓉 宋睿凯 宋宜宁 宋珣淑 宋姿奇 宋蔷丹
宋清格 宋媛珂 宋琦芪 宋琰纭 宋菡纺 宋语洪 宋荧玲 宋莹凯 宋颍彩 宋萧之 宋宝月 宋纤匀
宋瑶方 宋西昕 宋米文 宋羽聪 宋逸丹 宋映鸿 宋韦轩 宋成夏 宋汎钎 宋希梅 宋蓉绚 宋潼茜
宋阡雪 宋茂迎 宋喻喧 宋棋清 宋敏媛 宋焉琦 宋晰琰 宋雯菡 宋婷语 宋新荧 宋楠莹 宋煊颍
上一篇:谢姓男女宝宝起名大全下一篇:唐姓男女宝宝起名大全


text:
咪以為我咁凍天氣仲整冷盤,其實係差唔多成個月前整落 o架啦,不過因為之前部腦拎咗去整成個月,我無得寫 blog,所以依家先至 post 番出嚟,仲有好多等住我去 update 呀.我打中文又慢,點趕呀!!
材料:
盒裝豆腐
三色彩椒
泰國金柚
檸檬皮茸
調味料:
日本芝麻醬
蜜糖
檸檬汁
鹽
簡簡單單嘅一個涼拌菜,做法都好簡單,味道亦唔錯,好清新.彩椒洗淨,切粒,然後拖一拖水 ( 唔好太耐,其實我只係唔想咁爽口,太腍會唔好食,所以如果鍾意食爽口嘅就唔駛拖水啦 ),盛起,瀝乾水備用;金柚起肉,撕碎,然後用蜜糖,檸檬汁同檸檬皮茸醃一陣間,呢招係跟 Jamie Oliver 學嘅,有次佢整沙律菜之前都係咁樣預先醃一醃.跟住就可以加埋啲彩椒,再加少少鹽調味,就完成咗柚子沙律.至於豆腐,肥媽就喺「肥媽私房菜」節目度教過,豆腐喺盒度倒咗出嚟之後,就用抹手紙包住,然後放啲重嘅物件喺上面,將啲水份壓咗出嚟,咁就唔會 " 猛標水 ",試過又真係幾得噃.之後就切片,上碟後就倒啲麻醬落去,擺少少檸檬皮茸喺上面做裝飾,再放埋啲柚子沙律係兩邊,就可以上菜啦!係咪色彩好靚呢?仲好似好 pro 咁 o添.
我都係純粹諗吓,試吓,今次當係做實驗,睇吓咁整 O 唔 OK,估唔到兩樣嘢嘅味道都幾夾.


text:
早排喺報紙度剪咗張 McCafe coupon,可以用 $12 買原本 $19 嘅朱古力疏乎厘咖啡,咁啱今日去九龍灣教琴,喺德福廣場裡面有間 McCafe,所以就入去買杯嚟試吓.淨係飲嘢當然唔夠飽啦,所以就去咗 Panash 買麵包,我揀咗個我嘅至愛 — 薯仔脆法包,仲買多個未食過嘅合桃楓糖包嚟試吓,因為個款都幾吸引.
杯朱古力疏乎厘咖啡嘅 outlook 好靚呀,面頭果 "浸" 疏乎厘整得好平滑,我飲緊杯咖啡時,離遠望到個 staff 拎住壺打起咗嘅 cream / 奶,用茶匙一羹一羹咁慢慢舀喺杯咖啡個面度,唔知係咪整緊同一款咖啡呢?係嘅話就真係好花功夫哦!
飲咗第一啖之後,我再一次明白,點解上次我叫杯 Vienna 時,個 staff 好 "語重心長,不嫌其煩" 咁同我講咗幾次 "下面係齋啡嚟 o架",因為呢次杯咖啡同上次杯 Mochaccino 一樣,一早喺杯咖啡度落哂糖,所以好甜,我寧願好似杯 Vienna 咁用齋啡,攪拌時撈埋上面打起咗嘅 cream,甜度就啱啱好,如果唔夠甜咪自己再落糖囉!
個合桃楓糖包啲色焗得好靚,加埋有我鍾意嘅合桃,簡真係無法抗拒,最衰已經凍咗啦 ( 其實佢棟住個牌寫住新鮮出爐 o架 ),如果唔係應該仲正,喺屋企我實焗番熱先食.今次係我第一次食用楓糖整嘅嘢,食落有種好特別嘅糖香,而且又唔會太甜,幾好噃!
好多時都聽到人講:「求其飲杯嘢,食過包就攪掂一餐啦!」俾到人感覺食麵包係好簡單求其,而且所費無幾,但我離開咗 MacCafe 之後,一路行,一路諗,埋單計數,今餐晏仔 (其實係 tea-lunch) 都成 $30,如果無 coupon 仲唔只 o添呀!所以 "飲杯嘢,食過包" 都可以好奢侈 o架!


text:
整 Pizza 仔果日咪預告咗今晚又做實驗嘅,之唔係又死心不息,繼續研究點樣整 muffin 囉! 出爐啦!好心急知道今次成唔成功,齋睇過樣就掂過上次喇! 嗯,掂喎!今次鬆散啲喇! 換個角度影多張,係咪睇到鬆散嘅 texture 呢!
今日都係繼續用「美味 DIY」個 recipe,貪佢夠簡單,減少份量嘅比例又易計,不過就乜配料都唔落,齋做原味 muffin,費事又再失敗時浪費哂我啲食材.
今次嘅實驗目的,主要係測試吓問題係咪在於我唔識用個膠刮攪拌,所以今次全程都用拂蛋器去攪拌.
出爐啦!好心急知道今次成唔成功,齋睇過樣就掂過上次喇!
嗯,掂喎!今次鬆散啲喇!
換個角度影多張,係咪睇到鬆散嘅 texture 呢!
咁就有咗初步結論喇,果然真係唔用膠刮攪拌就做到,死未!!
唉,你話係咪老人癡呆得交關呀!其實之前我個 "御用糕餅顧問" (咁樣講佢會開心啲,飄飄然啲 ) 明仔都教過我,佢話用拂蛋器攪拌麵糊係會比起用膠刮均勻得多,同埋快好多,容易將所有粉粒攪勻.今次我用拂蛋器攪時,明顯係容易咗好多去拌勻,攪兩,三下已經完全唔見粉粒,同埋快手咗好多,成個過程都快過上次,所以一路做,一路都已經 feel 到今次成功機會大好多.
你話死唔死呀,人哋都一早點咗條捷徑俾你,自己又死無記性,攪到失敗完一次又一次!今次唔係同學生講啦,係要同番自己講:「間屋四面周圍都係牆呀!!!」
都係成日教學生 aural training 時講果句:「唔理你用咩方法同手段,總之出嚟個結果係啱就得喇!」我唔識用膠刮攪拌唔緊要,可以用拂蛋器成功咁做到鬆身嘅 muffin,咁咪以後都用拂蛋器囉!又無話唔用膠刮攪拌做 muffin 要打靶嘅,right?
下次實驗就用 muffin 專家 Motonako.A 最新俾我個香蕉 muffin 食譜,但就全程都用電動打蛋器攪拌,睇吓又係咪好似上次果香蕉蛋糕咁鬆先!
P.S. 原來原味都幾好食 o架喎!不過就甜咗啲啫.


text:
平時我好少讚是但台,不過今次真係要讚吓佢地.香港傳媒一向俾我嘅印象係誇張失實,譁眾取寵,為咗銷量(或收視)就乜都做得出,甚至不惜同惡勢力同流合污.今次是但台真係抵讚,竟然冒住垮台嘅風險,同三大惡勢力對抗!我係指今晚播出嘅「新聞透視」,主題係「輻射恐慌」.
大家都知,自從福島發生核洩漏事件,連香港都人心惶惶,唔敢食日本不特止,仲發生埋極其戇居嘅「盲搶鹽」事件添.環保團體當然唔會錯過呢個大好機會,有咁大做到咁大,發起一連串反核示威.佢地不斷宣傳核輻射有幾危險,仲用埋切爾諾貝爾附近出生嘅畸形兒童相嚟嚇人,製造輿論迫政府關閉核電廠.究竟日本核洩漏事件嘅影響,係咪真係好似佢地講得咁嚴重呢?
今集「新聞透視」就咗幾位專家,用專業角度去分析呢個題目.我記性比較差,一睇完個節目已經有好多細節唔記得咗,不過大致上都明白佢地講乜.其實輻射並唔唔係聽起嚟咁恐怖,因為我地日日都會接觸到,根本就係無處不在.而由日本輸入嘅食品都經過檢測,輻射量屬於正常水平,唔會對人體健康構成威脅.至於喺切爾諾貝爾附近出生嘅畸形嬰兒,亦冇足夠證據顯示係核輻射造成,因為嘅畸形嬰兒度度都有,而喺當地出現嘅比率都只係屬於正常水平.
根據節目內容,香港人嘅過敏反應似乎係有杞人憂天.節目冇講明係乜(或邊個)導致今次嘅恐慌,不過就提供咗一好有趣嘅資料.專家做過研究,列出究竟一般人最容易受乜其他人影響.原來最具影響力嘅係親人,環保團體亦都喺前列,排名眾高過專家,而政府就差唔多最冇影響力.哈哈,唔怪得政府話驗過日本冇問題,但係就冇人信啦!
我當然知道電視台點解唔可以講得太明白,因為有惡勢力係唔可以得罪嘅.不過我就唔同嘞,我又唔係靠個blog食,就算得罪晒全人類又如何?引起呢次嘅恐慌,首先係環保團體喺度無限作大,跟住傳媒就加鹽加醋,而市民又唔用自己個腦諗吓,乜都照單全收.如果電視台敢話係人自己無知,睇怕聽朝連電視城都會俾人夷為平地!
雖然個節目睇得好過癮,不過始終係政治不正確,都唔知點解會出得街!


text:
引述成報報導:「另外,公X黨建議把置安心計劃的單位轉為居屋,以及把北角邨,何文田山谷道,黃竹坑邨的地皮,把一半面積撥作興建居屋,預計可提供11,400單位,最快可以在2014年推出當中6,800多個,而綠白表申請比例應該訂為四比六.」
早兩日凸首放風話要復建居屋,狀棍幫就慌死蝕底,即刻走出嚟向佢地班選民獻媚,建議喺幾塊最優質嘅地皮攞一半出嚟起居屋.睇番呢個政黨一向嘅所作所為,佢地嘅目標選民應該係綜援人士,或者係嗰仲未畢業就已經計劃定買樓結婚嘅後生仔.真係唔明白,喺呢地皮起居屋,價錢都唔係上述人士可以負擔架啦.除非起好嘅時候,香港嘅樓價已經跌咗超過五成.不過世事嘅好難講,可能幾年之後,政棍搞到冇好搞,仲會關注埋綜援人士嘅置業需要添.
我一向唔贊成起居屋,資源用嚟起多公屋好過啦.樓係一種商品,具有投資價值,究竟點解要用公帑資助人買呢?公屋租平,已經俾咗人一個可以儲錢嘅環境,如果想改善生活,就努力做啦.不過咁,雖然我唔贊成,亦都唔係強烈反對.我最反對嘅係攞地王嚟起居屋!
眾所周知,賣地係政府嘅主要收入來源,錢係入咗庫房,不過最後都係會投放番喺民生福利或者基建上面.用靚地起居屋,只不過係資助少數人住另類樓王.相反,如果將賣地嘅錢用嚟做其他,受惠嘅人肯定多好多倍!
講到居屋樓王,又令我諗起紅灣半島,即係後來變身成為海景豪宅海X南岸嗰個居屋.用嗰塊臨海地王起居屋,直頭係荒謬到無倫.當時有好多人(其中包括好多所謂有識之士添)提出一個疑問:點解冇錢就唔可以住海景樓?其實我都想問:點解你兩萬蚊可以有無敵海景,反而我三萬蚊就只得無敵樓景呢?正如我前面提過,喺嗰塊地起居屋根本就係資源錯配.另一方面,亦違反咗多勞多得嘅香港精神.
後來香港樓市崩潰,政府將紅灣半島賣咗俾地產商.大家都知,地產商根本就唔係想要嗰幾棟樓,而係想拆咗嚟起豪宅.我係完全樂觀其成,因為咁先係撥亂反正.其實單同我一利益關係都冇,莫講話拆咗起過嘅豪宅我諗都唔敢諗,就算係後來化完妝,變咗身做海X南岸我都買唔起.
雖然買唔起,不過海X南岸嘅示範單位我又真係走去睇過喎.睇完之後,我嘅評語只有四個字:暴殄天物!示範單位喺高層位置,對正無敵維港煙花海景,本來真係正到無倫.不過窗又細又高,坐喺度根本就睇唔到個海.當然啦,如果你有姚明咁高就另當別論.如果想享受吓個無敵海景就一定要企高,你話係咪好荒謬?!咁唔係暴殄天物係乜?!
後來樓市有起色,班扮民議員唔抵得地產商賺大錢,就以環保為理由阻止拆卸,所以先有而家嘅海X南岸.就係由嗰時開始,我就再冇投票俾嗰班一時一樣,雙重標準,三刀兩面嘅扮民議員嘞.班友成日講合約精神,到人地根據合約真係可以拆嘞,又搬環保出嚟搞事.如果班友真係咁注重環保,我又想問一個問題,唔知佢地有冇呼吸嘅呢?班友日日製造咁多二氧化碳,加速地球暖化,佢地夠應該做番啦,例如從今以後停止呼吸!
而家狀棍黨又出嚟搞事,想整多幾個翻版紅灣半島,真係唔知佢地想搞到香港變成乜世界!呢咁嘅棍,絕對一存在價值都冇,直頭連地拖棍都不如!哈哈,攞地拖棍嚟同班友比較,真係有侮辱咗對人類有貢獻嘅地拖棍喎,我要向無辜嘅地拖棍致歉!


text:
十二月六日 天晴
十五個月至十六個月閒記
ti爸表妹新居入伙 元朗yoho town 一個好遠嘅地方
house warming~邀請我地bbq 嚟一個happy嘅野火會
星期六... 啱啱喺日本返嚟嘅我地 休息兩日再出動
join埋爺爺嫲嫲姑姐左衝元朗 坐左一個鐘車 大家都想訓lu...
元朗真係好凍呀 一落車就想上返車 嘻嘻
今日titi著晒日本買嘅野 好靚靚 媽咪好滿意 yeah!
我地去到第一時間燒野食 今次玩夾夾燒 媽咪鐘意拮拮燒多d 好玩好多
由於夾夾燒嘅關係 得ti爸同佢表妹燒比我地食 好悶呀...
你睇ti爸幾低b 明知人影緊佢 好似做緊大廚咁 好叻咩?
除左house warming 仲同表叔慶祝埋生日
生日快樂呀 戴嘉豬!!!
冇得自己燒 於是就去左club house另一邊度玩下個playroom先
有波波池 有slide 有車車 都好多野玩喎
依家titi大個左 一見到呢d playplay地款嘅野就指住要去
今次都唔例外 未除好鞋就想去喇 真係攞命...
玩工半個鐘 返去就有野食 唔錯唔錯...
食到咁上下 就執野 去唱k加玩保齡 ti爸有好多個全中呀 叻
真係有姿勢 有實際喎!!!
而爺爺都有玩 一玩就飛左個波上樓上 嘭一聲落地
嚇到titi即喊 哈哈 個個都係咁鬧佢 好慘啊...
唱唱k titi陪嫲嫲唱 唔係陪嫲嫲食呀!!!
晚飯都喺返club house食 食完大家都好攰咯
未返到屋企 titi就訓左 而媽咪都好攰 好想休息...
可惜 返到屋企仲要打日本嘅遊記 諗起都想c呀...sos


text:
今日約佐奶奶佢地入黎元朗揀擺酒果日既奶奶衫, 我試埋褂, 流沙包試埋新郎禮服. 我地先去佐潮館飲茶, 我覺得D點心麻麻地啦, 飲完茶雅麗都仲未開門, 於是我地就去麥當勞食雪糕坐佐陣. 呢度既開心樂園餐有Keroppi呀, 流沙包即刻買佐個比我, 好開心呀! 後尾發覺原來拎個公仔包裝膠袋可以去抽書籤喎~ 但係我唔捨得拆膠袋喎(我通常買番黎既Keroppi都唔會用, 唔會拆袋, 原袋保存). 流沙包幫我係麥記度睇下有無人拆佐個膠袋唔要就走佐果D枱, 執佐個膠袋走. 我地初初執到一個, 我好乖咁去抽, 抽中佐張XO既; 於是流沙包繼續出擊, 再執多三個膠袋番黎, 今次我姑仔同埋我一齊出去抽, 佢好勁, 一次過嗱一堆書籤上黎, 然後先逐張睇下邊張係Keorppi(雖然張書籤有包裝袋包住, 但係個袋好薄, 所以睇到張書籤係咩公仔), 搞到個經理都寸我地話不如開個箱比我地慢慢揀... 然後我姑仔答佢, 我地都揀完囉. 最後我地揀多佐三張Keroppi書籤, 好開心呀~~~
之後我地去雅麗揀衫, 我先試褂, 我既原則就係唔會揀要加錢果D款, 同埋我都唔係咁著重著褂, 所以求求其其揀佐套. 跟住流沙包揀禮服, 佢都係揀佐套黑色, 因為黑色會比較襯番我D晚裝. 跟住到奶奶衫, 佢揀佐件奶奶褂, 要補多$300, 可以租多套衫都得lu, 佢套褂差唔多要$700... 又over budget...
揀完衫我地返屋企開枱, 夜晚等埋民民同阿娟上黎就玩射龍門, 好熱鬧呀~ 之後我地就去佐正記食飯.
連繼9日既新年假期就係咁樣渡過佐啦, 聽日又要返工, 唉, 我唔想返工呀, 尤其是返呢一份咁既工, 唉~~~~


text:
話咁快, 小慈升 K2 ~~
小慈暑假放得短, 所以冇情緒問題, 反而間唔中會問我幾時返學, 我好掛住潘藝文陳坤森.... 我都有預告俾小慈聽佢會轉班房, 可能仲會唔同組添, 小慈就話可能轉星星組, 我話應該唔會, N1 小慈係西瓜組, K1 係彩虹組, 可能 K2 係動物名好似弟弟係綿羊組咁, 叫小慈返學校睇下自己係咩組放學返黎話俾我知! 於是今朝一起身小慈就話自己好精神, 返學喇~~~
剪左個類似 BOB 頭陰返學, 塊面即刻肥左
放工陳老師打電話俾我話俾左 d 新書工人姐姐請我查收聽日交番學校, 於是我就問下小慈今日返學情況, 陳老師話佢地今日對新班房好好奇, 適應自己咩組, 坐邊度都攪左一個朝早, 我即刻八卦問下小慈係咩組, 陳老師就幾有信心小慈識答, 不過都話個答案俾我知係 "安德烈組 / 約翰組 / 雅各組 / 腓力組" 叫我同小慈核對下, 依? 組名都幾難記喎, 不過陳老師話佢地識, 因為之前講過好多聖經故事, 小慈知道安德烈係耶穌既朋友
陳老師仲話小朋友升 K2, 大個左食野既份量都俾多 d, 以前食半塊牛油方包而家係一塊, 小慈食得晒但佢食得慢, 午飯個時仲盅眼訓!! 另外佢今日茶點碗綠豆沙食得好少, 問我小慈平時係唔係唔食糖水? 我話係呀, 甜既一定麻麻地, 就算俾唔甜既楊枝甘露佢都係食得少少, 陳老師唔係怪佢, 只係平時俾咩恩慈食佢都會食晒, 好少有剩所以一定係好唔鍾意食先係咁, 而家知道左下次就會俾少少佢一齊食下就算, 估唔到小慈唔食紅綠豆沙糖水呢方面都似我同秋秋
放工返屋企考小慈, 佢初時唔記得自己咩組, 我提佢係唔係有個 "安" 字呀? 小慈即刻答得出安德烈組, 仲有約翰, 腓力同埋雅各都係耶穌既好朋友, 真係識喎!! 小慈仲同我講今日有 3 個新同學, 3 個都係男孩子, 佢地岩岩 4 歲好細個, 佢就黎 4 歲半大佢地好多喎 :)


text:
重陽節公眾假期, 難得小慈唔駛返體操班連兒童詩班都放假, 咁得閒梗係要搵 d 野攪, 問小慈想去邊度玩, 小慈答: "如果好天我地去迪士尼啦! 落雨我地就留係屋企好唔好呀?" 一言為定 ^^
落左幾日雨小慈一 d 都唔擔心, 因為佢有祈禱天父會俾佢星期六好天呀~~ 又真係喎, 今日天氣報告係間中天晴, 太陽伯伯 long time no see 呀
等呢兩隻豬仔訓醒晏覺入到迪士尼已經 3:30pm, 好在有全年通行証唔係實同佢搏老命咁玩, 今日都抵架, 因為迪士尼黑色世界 11:00pm 先關門, 唔叉足電我怕小慈小明捱唔到夜晚
泊車行入迪士尼門口呢段路我覺得好遠好辛苦, 都唔明點解唔可以前 d 落客先呢?
好在兩姊弟而家曉行曉走唔駛我抱
小慈嫌弟弟行得慢, 拖佢行快 d, 小明真係好悠閒架, 一塊葉都能夠引起佢既興趣, 行下停下又摸下
See? 影緊相弟弟都可以望到天空有飛機呀! 小慈個樣都好無奈
入到樂園岩岩好可以睇巡遊, 兩父女席地而坐好攪笑
小明見到咁大隻 Mickey 同埋攪笑既 Flamingo 好興奮呀
Woody and Jessie 出場弟弟大叫到我耳膜穿咁滯
今年黑色世界主題係萬惡之后黑巫婆, 周圍都係佢 d 同黨
樂園好多妖怪出沒, 小慈小明都怕怕話驚驚, 所以我地留係幻想世界玩
大個仔自己騎馬都冇問題, 你睇小明幾神氣!
我地玩慣玩熟完全知道行程安排, 人多既樂園最好排隊睇表演, 三父子食住爆谷等睇米奇金像獎
今次坐到第一行, 小慈小明睇得特別投入開心, 除左鐘樓陀俠, 連小明都識晒金像獎入面既迪士尼朋友, 高飛出場小明尖叫令到高飛即刻同佢揮手, 更加估唔到既係小明鍾意主持人 Bi Bi, 同我講 "Bi Bi 唱歌好好聽呀~~~" 爸爸話佢有眼光鍾意靚女 ^^ 小明唔怕大聲唔怕黑唔怕大公仔, 迪士尼真係好岩佢呀
小慈好唔想睇夜光鬼魅巡遊因為好驚妖怪, 但我好想睇, 於是叫小慈呢埋係爸爸度唔想睇就合埋眼睛, 小慈果然呢到米妮出場教跳舞先開眼睇
我地專登係明日世界門口睇巡遊, 巡遊一完就跑去玩巴斯光年, 真係冇人排隊, 到我地玩完出黎條隊已經要排 30 分鐘了, yeah
小明今日做左明星, 佢去到邊度都聽到有人話 "呢個靚仔好過癮呀!" "好得意呀!" 成班大人圍住同佢玩, 又用相機追住影佢相, 連 mean 左好多既迪士尼員工都主動俾貼紙佢, 又唔見俾小慈喎, 淨係俾弟弟!? 唔知係唔係弟弟件夾衣著得佢好睇所以 d 人咁瘋狂呢? 細細個就引埋晒 d 狂風浪蝶, 年齡由 16-36 歲不等, 男女通殺但 90% 係女性


text:
今日已經係第 3 堂上 Yamaha Junior Music Course (JMC), 估唔到要上到第 3 堂小慈先 warm up 到
第 1 堂可能我俾唔夠心理準備佢, 放學返黎好趕咁食完飯沖完涼就俾我捉左出去, 未知發生咩事去到班房眼紅紅同我講唔想上堂, 聽到老師話要同其他小朋友出去唱歌仲即刻流眼淚, 就算我陪住佢都金口難開好唔開心咁款..... 一直到差不多落堂前有首歌話坐火箭上太空, 可能小慈覺得好聽又有動作同我一齊做先笑下咋... 真係好唔明白佢, 都係音樂班之麻, 類似既班房, 類似既課程, 係老師同同學仔唔同左之麻, 冇理由會唔鍾意架? 成日話想同媽媽一齊, 我咪大大隻坐係佢隔離架啦, 咁都唔夠?! 不過好在佢都冇話以後唔上
第 2 堂我朝早起身已經預告俾小慈聽今日放學要上 JMC, 個衰妹係可以即刻眼圈紅架喎! 問佢點解唔開心佢淨係答我想同媽媽一齊, 我話我係陪住你架喎, 佢就答我要我同佢一齊出去唱歌, 我話其他小朋友都係自己出去架, 媽媽係個位度等你云云, 佢都係答我唔想, 咁我唔再講野喇, 點知羅本音樂書出黎, 我打開第一頁佢已經哼 "La La La Sing it now~~" 點解佢識唱既? 黑口黑面咁上堂原來都有聽, 之後上堂既表現小慈有進步, 至少每首歌都有跟住唱, 係出去同老師唱歌都要我陪, 我都係遠遠咁係旁邊陪佢少少
為左提升佢對音樂班既歸屬感都要諗諗計, 於是成日播 JMC 隻 CD 佢聽, 星期六日又俾 JMC 隻 DVD 佢睇, 又真係幾好睇喎, 連弟弟都識 Da Da "Do Do Do" 真係笑死! 聽左幾日真係有用, 小慈會點歌添! 呢個就係我唔明白個衰妹既地方羅, 明明咁鍾意音樂, 咁熱愛唱歌, 點解咁怕人事物既轉變? 適應力真係咁差?
今日上第 3 堂, 放工返屋企湊佢出去, 估唔到小慈咁同我講...
"媽媽, 我今日會同小朋友出去唱歌架, 你係個位度等我喎, 我會好勇敢架!"
果然講得出做得到, 今堂回復番佢應有既表現, 好開心咁由頭唱到尾, 咁先係架麻, 女! 你明明做得到, 之前係班上面 Solo 都係咁啦? 點會上堂上到喊先得架?! 真係要同佢練下膽, 谷佢上多 d 興趣班先!


text:
停課已經一個星期, 每朝早當我預備換衫返工, 小慈一定會問我:
"媽媽, 今日駛唔駛返學呀?"
從佢既眼神態度黎睇, 佢係真係好認真咁問我駛唔駛返學既! 如果我話要, 我估佢係會即刻叫姐姐俾校服佢著個隻, 好可惜啦, 一日 49 宗 H1N1 確診個案, 有排都唔駛返學啦....
通常我答完小慈今日唔駛返學之後, 小慈就會接口話:
"因為仲有好多小朋友病左羅, 學校關左門冇得返羅, 記唔記得呀? 我講左俾你聽架啦麻, 知唔知?"
跟住就會去撩弟弟, 同弟弟講:
"爸爸媽媽返工唔駛喊架, 知唔知道呀? 好快就會返黎一齊玩架勒, 乖呀, 知唔知?"
小慈有時真係好老積, 將我教佢既野完完全全咁照 copy 出黎同番我講
停課呢個星期估唔到係一 d 問題都冇, 工人姐姐 1 湊 2 完全冇問題, 仲話小慈 "behave well", 肯戴口罩去街市, 唔會隨便走開一定拖實姐姐 or 幫手推 bb 車, 係屋企又唔會扭計, 自己玩完一樣玩具放番好先再玩第 2 樣, 食野又自己黎, 訓覺又定時, 日日 12:30pm 食完 lunch 就會係我張床度訓 2-3 個鐘, 生活好有規律, 學校訓練有素
反而弟弟就有扭計呀, 成日要抱, 我教工人姐姐去到邊度都放弟弟係門口俾佢望住, 姐姐話試過煮 lunch 時放弟弟坐搖椅係門口, 又試過同小慈沖涼時俾弟弟係門口坐學行車, 佢話弟弟會勁跳舞喎
姐姐仲有讚小慈好錫弟弟, 有時弟弟會霸住姐姐好長時間, 小慈從來都冇爭寵, 會等到姐姐可以放低弟弟先拉住姐姐同佢玩, 弟弟喊又會幫手氹, 弟弟反左身 / 流口水 / 食手指 / 掉左跌左玩具... 第一時間係會講俾姐姐聽, 即刻報寸 ^u^
相安無事就好啦, 姐姐真係好厲害, 1 對 2 係屋企之餘仲可以拖 2 個去街市買餸!! 我地放工返黎通常 2 個 b 已經沖晒涼食飽飽玩緊玩具, 佢仲已經差不多煮好飯, 等一陣就有得食, 真係唔知佢點做得到, 俾 d 掌聲佢呀!!!


text:
10 月屋企有好多人生日, 首先就係我既好幫手 Vicky, 20/10 就到小慈 5 歲半都會買個蛋糕返去慶祝下, 22/10 就到我最愛既老公 ^8^
今日老公要去見客, Vicky 姐姐生日咁開心就唔駛佢煮飯, 神神秘秘帶佢地去食 pizza 慶祝~~
當 pizza 黎到既時候, 我地除左要祈禱之外, 我就靜雞雞同小慈講今日係 Vicky 姐姐生日, 小慈好醒目即刻唱 Birthday Song, 氹得 Vicky 姐姐好開心好驚喜!! 佢冇預計到我地記得 ^^ Vicky 最開心係可以同小慈小明影相, 怕羞既佢真係好少同兩姐弟合照架!
弟弟傻更更掛住食, 連影相都唔合作要姐姐擰佢個頭
飯後甜品~~ 呢間雪糕店 d 雪糕勁 cute!!
小慈既口味同爸爸一樣都係鍾意食偏酸既野, 士多啤梨味雪糕岩味又係粉紅色所以係小慈既飛弗
我偷食過都好好味呀!
勁 cute 既 cones
弟弟原來好唔鍾意乳酪既酸味, 試 lam 左一啖個樣衰到不得了, 寧願買 cones 返屋企慢慢食, 兩姐弟各有所好真係好得意!
食完甜品經過 AliBaBa 好記性既小慈又記得入去買開心果!! 弟弟就睇中左 d 石頭朱古力, 通常靚既野都唔好味, 點知店員又肯俾兩粒兩姐弟試食喎! 朱古力好靚又好味好似扁左既 m & m 咁, 正! 弟弟仲好生性咁話要送俾 Vicky 姐姐, 開心到佢不得了!! 姐姐都係一個小妹妹, 鍾意食朱古力都好正常, 更開心既係弟弟話買俾佢, 即刻心花怒放
祝你有個難忘的生日, 係我地屋企工作愉快, 長做長有! 我地當你係家中一份子架, 希望你繼續保持善良快樂的心! Happy Birthday, Vicky


text:
去旅行, 幾時都係一家人齊齊整整最開心! 周主任幫我地影呢張相, 卡擦之後就 "嘩~" 左一聲, 話我地又仔又女咁勁幸福喎! 哈! 我梗係即刻叫佢生多個女做好姨啦
小慈遇到舊同學曹康穎, 大家都係因為仲有細佬妹所以有得去旅行
Yeah! 終於撞到張老師, 葉老師, 賢姐同埋妙姐! 有智樂, 佢地可以抖下啦
轉戰室內遊戲, 竟然有得玩彈彈床, 好驚喜呀!!
平時只可以彈 5 分鐘, 今日唔駛錢仲可以彈 double, 超正!
仲有波波池添
另類保齡球
仲有呢張竟然演變成暴力遊戲既網!! 小明一爬左入去就變左另一樣野, 一隻 short 左既狼係咁追住個哥哥黎打
仲有呢個大鎚都攪到佢地好暴力
此地不宜久留, 快走~~~~
玩下公園發洩精力係跑跑跳跳之上安全 d
大左兩年再行繩橋, 小慈唔再步步為營, 矯健左好多啦
小明第一次行都唔差, 全程自己黎
以為佢輪輪盡盡今次又 ok 喎
又有沙地玩
小慈又在沙上寫字考弟弟
小明一句: "我係 K2 黎架咋!" 就唔答小慈家姐
成日都會自己同自己玩到好開心既小明, 我只需要係旁邊望住佢, 聽佢講野就得
撞到同學仔
呢個沙兜好好玩
假得黎幾真既米奇老鼠唐老鴨
非常失色既閉幕禮, 冇音響!! 班小朋友唯有自唱自跳大會主題曲 "爸媽 I Love you"
勁凄涼, 等旅遊巴等足一粒鐘!! 六間學校走晒得番我地沙田 A 車咋.....
好在有得食下野解悶
又可以同澄澄攬攬
我地係好朋友黎架!!
唔該整個至醜樣既樣出黎啦
層層疊
咁就一年喇~~ 今年智樂多左好多新遊戲, 又唔駛做死班老師, 我地又有新鮮感, very good 呀


text:
Hay dos tipos de persona en este mundo:
1- Los que creen que al hacer clic en un artículo estúpido van a saber qué tipo de persona son.
2- Los que no
🙂
Dado que no hay nada más que decir sobre este tema, le dedicaremos los siguientes párrafos a la letra “F”:
FFFFFFFFFFFFFFFFFFFFfffffffffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFffffffffffFFFFFFFFFFFFFFFFFFFfffffffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFfffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFfffffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFfffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFffffffffffffffFFFFFFFFFFFFFFFFFFFFFFFFFFFFFfffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFfffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFffffffffffffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFffffffffffffFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF


text:
2015年11月22日 星期日
變型貓兜
係比Marble仔呢個肥仔撐到變型的,二月時個貓兜都仲好完整
我返香港前仲係好靚仔的
睇吓佢點撐濶個貓兜
個圓型貓兜佢又唔去瞓喎
仲要瞓得咁騎呢,想做乳豬全體嗎,哈哈
不過撐濶咗之後,Charco仔瞓得舒服啲
26 則留言:
- 回覆
有時啲貓係咁衰,越細就越要捐刪除
點解會鐘意瞓兜回覆刪除回覆
啲貓只要兜型都咁鍾意刪除
marble 隻全體乳豬好攪笑!! XDD回覆刪除回覆
仲要滿到瀉,哈哈刪除
証明Marble仔好食好住又開心 ^3^回覆刪除回覆
佢咁為食,呢度又咁多嘢食,啱晒佢,佢遇到我都算佢有福刪除
可能佢覺得窄窄地仲好啱添.回覆刪除回覆
啲貓係越細越要迫的刪除
哈哈, 我今次好叻呀, 你唔講我都估到係肥仔Marble ^^回覆刪除回覆
依家三貓最肥最重就係佢刪除
你都唔明Marble 仔既苦心回覆刪除回覆
我真係唔明喎,點解o既﹖刪除
我家要用三重盒以防盒被肥仔瞓到變型回覆刪除
我都冇呢個兜呀,不過我三隻仔都好少係個度瞓回覆刪除回覆
佢哋依家都仲鍾意刪除
Marble 仔都係想 Charco 仔瞓得舒服 d 啫, 抵鍚 XP回覆刪除回覆
係Marble仔估唔到自己重到可以壓扁個兜,咁佢自己都可能覺得濶啲,都瞓得舒服啲刪除
嘩﹗Marble 仔肥咗好多喎 ;P回覆刪除回覆
入屋半年就已經肥了,依家要keep住唔好再肥刪除
Marble 仔話: 我肥咗咁多 , 唔撐濶個貓兜 , 跟本訓唔到呢 , 咔咔~!!回覆刪除回覆
咁佢唔應該瞓貓兜,應該上床瞓刪除
貓貓話: 唔係我肥呀, 係你個兜太細!回覆刪除回覆
但咁多大兜,貓床唔揀,係都要揀個細o既o黎瞓,係咪玩嘢刪除


text:
今日有朋友同我講有間粥鋪執左,雖然未證實,個心慽慽然.執與未執,我寫老店嘅速度永遠都追唔上時代嘅步伐.
荃灣標誌性嘅粥鋪係路德圍{宏利},純粹因為就腳又係coner鋪,但係要數荃灣最老味道就係四陂坊{德發}.{德發}係仁濟醫院後面,鋪頭門前條行人路特別窄,但又特別多人,因為食客駱驛不絕.「下火」特別下火,皮蛋靚,瘦肉甜;艇仔用料新鮮.講你唔信,佢雞粥好食過今時今日大圍{強記}.油器,炒麵不過不失,已經足夠.
{德發}鋪址叫做小小吊釘,但係如果要食粥就一定行去四陂坊,因為係老味道.咩海皇粥店,再便利都唔會再入去.一次有人病咗陪食,粥非粥,腸粉純粹是粉,你唔講我以為係飛機餐.最恐怖係杯豆漿,佢隨杯附送一包砂糖,冇睇錯,係砂糖.我冇落砂糖飲一啖,WOWOWOW,佢顛覆咗我對豆類嘅認知.
我心之所以慽慽然,就係因為我驚{德發}執笠.我明明記得細個,左一間麵檔右一間粥鋪.到我依家,想話搵間稍為肆正,有老味道有老特色的中式食店居然像尋寶一樣,以致{大排檔案}的誕生.不知到我做左深水埗阿伯時,想食一碗正宗「下火」,係咪要長途跋涉跨九龍新界咁去搵呢?
我咁懶,我一定唔會.到嗰陣,我屋企樓下只會有大家樂,麥當勞同埋海皇粥店俾我揀.其中嘅選擇就係A,中央廚房翻叮飛機餐,B,你永遠唔知佢係咩嚟嘅Oero麥樂雞伴Double新地,C,屬於新人類嘅新豆漿.
咁你話,我係咪應該驚先.
samping loves my congee place


text:
孩子的空間
o岩o岩睇o左收費電視台同鮮魚行學校梁校長o既訪問,分享, 好感動! 我覺得如果真係充滿教學熱誠, 辦學理想o既, 做小學教育真係最適合! 小學呢段時間真係童年中最重要o既, 為小朋友締造一個美好o既回憶, 真係對佢o地日後成長有好大o既影響 ^v^ !
梁校長講得好o岩, 香港用o左商業o既思維,模式o黎辦教育, 太功利, 好難令到小朋友有較全面o既發展; 主持阿旦亦有一句我好認同, 佢話得好少好似梁校長咁有心o既人, 卻有好多別有用心o既人...
另外, 尋日睇新聞報導, 我大概記得係話將來子女o既個人私隱可能會受到法律o既保護, 家長或監護人都可能無權查閱佢o地o既一d私人資料, 其中一樣係子女o係學校o既表現,成績. 新聞片段內其中一個受訪者話, 咁樣可能只會矯枉過正, 令到家庭關係愈來愈緊張; 又有家長表示, 如果真係咁樣o既話, 佢o地真係愈來愈唔識養育小朋友...
係呀, 我都覺得, 而家都幾多社會問題, 特別係兒童同青少年o既, 其實都同家庭不無關係. 一個家可能已經無上一代咁密切喇, 如果重要有多一d阻隔, 咁樣我真係唔識想像喇... 嚴重d o既可能呢個地方o既出生率會有進一步o既影響 /3\ ~~
(個標題係咪好似正經過頭 XP")


text:
2月22日 - DAY 4 (PART 3)
摩周JR站 > 摩周湖
上一回講到響摩周站旁邊嘅ぽつぽ亭食完摩周豚丼之後,我地就開始下午嘅taxi sightseeing之旅嘞.....
響未講行程前想先吹下水,最主要係想紀錄返當日plan弟子屈呢一part行程嘅痛苦經歷,因為之前真係愁左好耐
所謂弟子屈係指摩周湖,屈斜路湖同川湯溫泉一帶,最初plan行程時因為想夜晚響川湯溫泉睇diamond dust同觀星,所以打算日間先遊覽弟子屈一帶景點,夜晚就stay響川湯溫泉.....不過JR只係去到川湯溫泉,想去其他景點就要搭其他交通工具......之前上網search過,知道有條阿寒摩周國立公園觀光巴士線,由網走或阿寒出發,中間會途經弟子屈一帶景點,咁因為我地響知床住嗰間酒店朝早有免費shuttle bus去網走,於是一心就諗住響網走搭呢個觀光巴士,點知! 今年呢條觀光線竟然無啦啦取消左,真係晴天霹靂,一向都有做嘅巴士線,偏偏我地要坐就cancel!!
於是就搵下川湯溫泉市內有無觀光巴士啦,點知又一個失望,係無嘅...真係奇怪,話晒摩周湖,砂湯都係出名旅遊熱點,點解響川湯咁近嘅地方會無巴士去嫁??
無計,唯有send email問下打算入住嘅川湯第一ホテル忍冬,睇下佢地可唔可以安排酒店車或者幫我地book架的士啦,呢間酒店d service真係一流,當然佢地d房價都好金,不過一分錢一分貨,佢地好快就回覆,個manager d英文好掂嫁,真係非一般嘅日式英語,但佢地嘅回覆就令人O嘴囉,三個鐘嘅taxi sightseeing tour要20500円!! 好貴啫,我幾想去都無可能俾咁多錢去玩幾個景點啦.....
左諗右諗,似乎只有租車自駕係唯一辦法,於是就去check下即日還車睇下要幾銀啦,點知又一個打擊,原來川湯呢個咁鄉下嘅地方係無outlet出租車....真係頂,個天係咪要玩我地呀??? 咁又唔得咁又唔得!! 我當然無咁容易放棄啦,川湯無車就搵下附近地方....最近有provide出租車嘅地方係網走,本來我地都可以響網走攞車,但如果玩完即日返去還車又再去搭JR返川湯就好憨居囉,而且咁轉接還完車返到川湯都深夜啦.....OK!! Fine!! 咁唯有響川湯stay一晚第二日先揸返網走還車,之後再轉JR去北見搭酒店shuttle bus去阿寒啦,時間上都夾得到....雖然麻煩同嘥時間左d,不過響無計可施之下都不失為一個可行辦法啦.....
初步決定左自駕就上網search下條路線同參考下其他blog友d遊記啦,唔search尤自可,search完就真係令我地又要重新考慮,老爺始終十五十六,最主要係雪地自駕呢樣野,自從上次響白川鄉試過差d撞雪山事件後,佢已經講明唔想再雪地自駕,今次雖然唔係自駕好長時間,但由網走去川湯溫泉呢一條路線係必須要經過一段比較危險嘅野上峠,我地仲要走兩轉,實在有d擔心囉......
距離出發只係淨番兩個多星期,響諗無可諗之下老爺話既然我真係好想去咁死就死啦,唔好諗咁多一於下定決心去book車,就響呢個時候咁啱由blog友CK鼠處知道有間民宿叫Pension Atreyu,響屈斜路湖好似話幾正,最主要係可以安排車玩弟子屈一帶,於是我地就send email去問呢間Pension,佢地好快就有回覆,不過佢地無時間車我地,但就可以幫我地預約一架的士,費用以人頭計,4000円per head.....兩個人要8000円,話貴唔算好貴,話平又真係唔可以叫平,但相比川湯第一ホテル忍冬要平好多囉,所以都唔需要點考慮就confirm啦....YEAH!! 終於搞掂可以放下心頭大石,可以嘅話始終我地都唔想自駕嘛.....響呢度要同CK鼠講聲唔該晒呀!!
Pension Atreyu主人識講英文,溝通完全無問題,老闆娘會send email問我地個行程,想去咩地方只需要話俾佢知,佢會同我地plan條路線,包括每處景點suggest我地stay幾耐....佢好nice嫁,我地因為想響古丹溫泉浸浴所以起碼要stay半粒鐘,如果咁架的士就要等好耐,個價錢就要貴d,佢地就話不如完成左個taxi sight-seeing tour後,佢地再車我地去古丹溫泉,浸完浴再黎車我地返民宿,而且夜晚仲可以車埋我地去川湯溫泉睇diamond dust,不過因為呢間Pension唔係locate川湯,如果我地要去join埋個觀星tour就無可能夠時間食佢地個dinner....最終我地決定放棄唔去觀星,因為諗住遲d響然別湖仲有機會睇....好彩我地揀左響Pension食dinner,如果唔係我地就會miss左呢一個trip最美味難忘嘅一頓晚餐啦!!
吹水完畢,繼續講返個行程......
由摩周站去摩周湖大約10分鐘,沿路風景好靚,天氣又好,真係可以用風光明媚黎形容呀!!
好快就到左摩周湖第一展望台......
摩周湖因為以透明嘅湖水同濃霧聞名,又叫霧之湖.....據講佢長時間俾釧路濕原d霧氣籠罩,一年內天朗氣清嘅日子唔多,好難先可以睇清楚湖嘅全貌,再加上湖四周係絕壁,遊人好難去得到,所以好神秘咁話......不過話雖如此,我平時見親d人去完摩周湖返黎影d相都唔多覺有霧,我反而想睇下滿佈雲霧嘅湖面囉~
好靚呀!!
湖中間無啦啦有個島仔.....
d湖水真係好藍喎!!
道東有所謂聞名嘅道東三湖︰阿寒湖,屈斜路湖同呢個摩周湖,今次我地全部會去晒,計埋我地以前去過嘅網走湖,除左摩周湖,其他三個湖冬天個湖面都結晒冰,就係得呢個摩周湖無結冰,雖然到而家我都唔明點解有d湖會結冰有d又唔會,不過睇得多結左冰嘅湖,間唔中睇下有湖水嘅湖都唔錯,不過呢個摩周湖,比較起黎好似細左d
展望台另一面可以遠眺連綿嘅雪山~~
響展望台影完相,我地當然走去休憩室逛逛.....
Yeah!!! 入面好多野shop呀!!
巡左一陣老爺就催話要走.....望下個錶,唔係掛,行左都唔夠五分鐘,做咩咁快走?? 我地之前響呢個景點係預算停留30分鐘,預計最遲12:50離開,而家先係12:35,仲有成15分鐘逛喎,但老爺話見個車長好似好無聊咁一直跟住我地,費事要人地等我地咁耐.....我其實真係好頂老爺唔順,大佬,個taxi fee係預左咁多時間,你唔用盡佢咪即係蝕俾人囉,而且呢度有好多野買呀,我真係好唔想走住......
但條友猛咁響度催,一時話個車長唔知係咪跟足我地個時間,一時又話冬天d路唔知會唔會封都係早d去下一個景點,響旁邊囉囉嗦嗦,好Q煩呀!! 搞到我咩mood都無晒,係咁意揀左幾件野就好不情願咁離開,真係有強權無公理......走左之後先醒起唔記得買摩周湖之霧罐頭,頂! 一場去到竟然無買,連罐頭個look都無望一眼,當然埋怨左老爺好耐,老爺俾我哦到煩晒就問個罐頭有d咩咁緊要,我答咪係摩周湖d霧囉,佢反一反眼就鬧左我一句黐線.....
Bye-bye 摩周湖!!
離開摩周湖,我地又向下一個景點硫磺山進發......
(...待續)


text:
萬眾期待, 等左好耐, 一早請假同埋爸爸一齊出席弟弟小一家長會 ^^
今次家長會同小慈當年好唔同, 竟然有 40 分鐘班主任時間, 聽老師講不如自己親眼見, 家長坐入班房扮小朋友, 感受佢上堂既情形, 突擊檢查下佢張書枱, 手冊應該係枱面, 文具功課袋係櫃筒, 派左既功課應在功課袋裡面, 未上堂既書係櫃筒, 上完堂既書入書包, 書包鈎好, 外套 (如有) 放椅背...... 依! 弟弟全部做岩晒喎!
即場打開佢本手冊對照黑板, 又抄岩晒喎~
弟弟坐課室中間前排既位置, 岩岩好望到老師, 想唔乖都幾難, 不過佢都夠膽死將成張英文 Notes 入面既 O 全部填晒黑色, 仲一日兩次跪係張櫈度俾老師警告 @.@
班主任非常之好, 整左個 Teachers' Tree, 俾家長認識邊個老師教咩科, 大家有咩唔明就問番負責既老師, 唔駛咩都搵班主任
班主任時間完結, 小朋友番黎喇! 見到成班家長 (全班只係兩位家長冇黎咋!) 坐晒係度, 個個笑逐顏開
我地勁讚弟弟個位好乾淨整齊, 佢梗係好開心啦 ^^
記得自己漏左一份功課未寫都即刻寫番
話俾我地聽佢今日做值日生, 要幫手擦黑板
呢張係佢既大作
學習目標是也
最愛既聖經金句
失物櫃~ 之前佢唔見左舊擦膠都係度搵番, 呢度亦都可以借玩具小息時玩架
放小息, 小慈家姐黎搵弟弟呀! 見到我地更加驚喜
小慈差不多個個小息都搵弟弟架, 好乖, 好稱職, 好錫弟弟既小慈家姐 ^3^
好熱鬧既班房
弟弟每晚最開心就係自己執自己個食物盒, 揀晒自己鍾意食既野入去
連薯條都放埋入去, 只要數量唔多同埋唔係日日既話, 我都唔會阻止
開心既時間過得特別快, 小息打鐘, 小朋友要上堂了
前面呢幾個就係弟弟第 4 組既組員
坐隔離行既信盈係我地既鄰居黎架 :)
依依不捨, 爸爸媽媽要走了, 我地同弟弟講話會接佢放學, 佢就好爽咁同我地講: "一陣見~" 好乖! 放學時弟弟話我聽有一個同學仔一拜拜媽媽就喊, 仲係喊到放學, 好慘......
今日真係好開心, 好欣慰弟弟適應得好好, 成日笑咪咪, 好鍾意講學校既野, 鍾意返學, 我相信小慈家姐居功不少!!
繼續努力加油呀, 弟弟!!


text:
今次我地揀咗九龍香格里拉既Cafe Kool, $318/位, HSBC白金卡有8折. 食完之後我覺得普普通通.
海鮮方面得D蟹腳, 蟹鉗同蜆. 熟食方面好似有好多咁, 有即煮pasta, 即煮湯粉麵同粥. 問題係我黎得食buffet, 我會唔會食得落pasta+湯粉再加多碗粥呢? 熱盤都係麻麻地, 唔吸引囉...
果度仲有個印度corner, 有印度咖喱呀, 薄餅呀, 印度式煮茄子/菠菜etc., 對於唔好印度野既我, 即係完全無晒選擇.
係甜品方面叫做令人滿意少少, 雪糕係Haagen-Dazs, 有大約十款味道, 同埋有炒雪糕. 搞笑在仲有光酥餅, 芝麻餅提供.
食完buffet我地打算去睇吓忌廉哥, 不過得忌廉嫂喺度, 忌廉哥仲訓緊.
我地等咗陣, 忌廉哥終於起身啦, 佢一出巡, 即刻吸引到大批人圍住.
之後我地行咗陣海港城, 到咗四點幾, 流沙包要返元朗做野, 我就自己去做facial.
做完facial我入元朗家政坊買整cake材料, 家政坊都有肥貓, 今次佢訓咗落籃, 忍唔住要影佢相.
夜晚等流沙包11點做完野, 我地去咗B仔食宵夜. 其實我一向都唔係好鍾意食B仔, 不過今晚唔想行太遠, 所以就是是但但黎咗B仔.
黎到無咩野想食, 求其叫咗個芒果黑珍珠, 我決定以後都唔會再叫呢款甜品, D黑珍珠黑色細細粒, 講真有昆蟲仔跌咗落去都唔覺囉, 賣相完全令人無晒食欲...


text:
全知言
有錢的煩惱 𢭃完利是點用好呢?
過年最期待之一嘅節目,當然係𢭃利是
有冇諗定啲利是錢點使好呢?
全知言趁過年𢭃利是之餘問咗不同藝人,睇吓佢哋有乜意見,可以參考吓喎.
蔡瀚億 請長輩飲茶
細個好想拆利是,人愈大愈唔想拆,上年嘅利是今年先拆,好似有種感覺係畀個意頭繼續落去,所以今年嘅利是出年至會拆,當你拆利是嘅時候會諗起一啲長輩,都係一種意義,可能因為咁搵佢飲吓茶,都幾好吖.
詩雅 捐出去
之前咁多年利是都係唔拆,儲咗 5年,上一年拆晒,因為想當係重新嚟過,都有成幾萬蚊.今年會拆嘅,一半以上會捐出去畀我助養嘅兒童,助養咗一個,另外會買啲自己鍾意嘅嘢送畀自己,但未諗到買乜.舊年大部份都係捐出去,其他畀晒媽咪,所以今年想買番份嘢回報自己嘅努力.
周柏豪 畀阿媽做零用
利是一年比一年多,因為每年識嘅人愈嚟愈多,係一個福氣,大個仔喇,會將所有利是錢畀晒爹哋,媽咪做零用錢,係時候報答番佢哋唔知佢哋有冇買嘢呀,可能買番嘢俾我食啦.反而過年會使好多錢,會出雙糧畀爹哋,媽咪啦,雖然自己未結婚,都會派利是畀同事同工作人員,派得多係開心事.
劉浩龍 入豬仔錢箱
細個會到初十五至開,人大咗冇咁等錢使,所以我有個好大嘅豬仔錢箱,將咁多年利是錢入晒落去,得軟嘢冇硬嘢嘅,睇下幾時劏咗呢隻豬睇下有幾錢.
最好笑係我搬屋唔會畀人搬隻豬仔嘅,我自己搬,都儲咗三,四年.印象中最大封係一萬蚊,唔記得邊個派.暫時冇結婚派利是計劃喎,想同新公司磨合多啲,努力啲要畀啲積極嘅態度新公司先,希望努力下先啦,五月中有演唱會,同埋要拍戲,所以都幾忙.
關楚耀 買禮物
細個一定去校長(譚詠麟)屋企崵利是,一定係最多,好多親戚都會年初一喺佢屋企,同埋校長好闊綽,但唔講得幾多,一定係 4位數每年利是錢一定會儲起,另外會買啲禮物畀同事,請下大家食飯同封開工利是,環球愈嚟愈多人,五位數走唔甩.
知無不言 言無不盡 我係全知言


text:
唉依家啲情侶
希媛@Choco - 唉依家啲情侶 Feat K-CHEK
作曲:K-CHEK & HAYLIE 希媛
作詞:K-CHEK & HAYLIE 希媛
Haylie Verse:
岩岩識你覺得你幾好玩
識落左先知你好煩
去邊又問 同邊個又問
攪到好忟 你仲係到問
What? / who? / When? / where ?
係咁問點解 Why ? / why ? /
好似我老豆係到問長問短
你估 你係調查員逼我做問卷
幾時先問完 /吾好再兜圈
落一落街就話我去左玩
留係屋企就話我好嬾
困係間房/好似係監倉
對住四堵牆/仲有一床
去到邊都跟 /你好癡身
去廁所都跟 /你都癡根
Chorus:
你知不知
原來我是真的不想這輩子
日日在被你監視/有時只想一個人
原來我是真的不想這輩子
日日在被你監視/有時只想一個人
K-CHEK Verse:
你話你愛我究竟有冇愛過
係我聽錯定係你攪錯左
失蹤幾個鐘 / 究竟去左邊
電話打吾通 / 就話手機冇電
咁咋既大話係我先信
愛情係麻木已經到左癲峰
你估我吾知 /你D衰野
有時咋吾知/ 當睇吾到姐
放你係心中 先會咁心痛
對你既熱度 /吾係三分鐘
分分鐘需要你 /聽我電話
就算聽到你講既係大話
我聽到你把聲都吾算太差
知道你安全咁就得啦
只要你安全咁就得啦
Chorus:
你知不知
原來我是真的不想這輩子
日日在被你監視/有時只想一個人
原來我是真的不想這輩子
日日在被你監視/有時只想一個人